中古世紀嘅基督教喺歐洲係一個非常龐大嘅組織，而羅馬教宗就係嗰陣時世界上所有基督教教會嘅領袖，喺十二到十三世紀，特別係依諾增爵三世嗰陣，教宗嘅權力更加係史上最大，除咗政治上嘅影響力，喺道德上亦對每一個基督教國家嘅人有好大控制。


但係到咗十三世紀末，教宗同世俗君主之間因為權力、政治、利益等問題長期鬥爭，令教會喺財政同管理上都出現咗好多問題，而為咗擺脫意大利嘅控制，教宗將教廷由羅馬搬咗去法國亞維農，亦即係歷史上所講嘅「教會大分裂」，令當時喺羅馬同亞維農都分別有一個教宗，係兩個教宗互相罷免對方，呢啲嘢一路到1414年日耳曼舉行嘅基督教大會先解決，喺會議入面一次過罷免晒兩個教宗，然後再選出馬蒂諾五世做新教宗。


但係經過呢啲事件之後，教宗嘅聲望已經受到影響，於是民間開始產生對教會改革嘅需求，而好多被視為異端嘅細教派亦越來越有市場。喺經過教會大分裂之後，教宗嘅權力亦開始被唔同地方嘅君主取代，尤其喺法國同英國，教宗嘅權力完全被君主取代，教宗嘅權威可以話受到好大打擊。


為咗維持教會一直以來嘅龐大開支，尤其係起豪華教堂、同埋一直支持開嘅藝術活動等，於是就用盡方法搵錢，其中以售賣宗教商品最具爭議，例如教宗利奧十世就以諗出以售賣宗教恩惠嚟搵錢，亦即係好多人所講嘅「贖罪券」，另外亦通過參觀同參拜聖物去賺教徒嘅錢。


當時好多人都相信通過參拜聖物或者買贖罪券係可以令自己嘅罪得到寬恕，同時，教會為咗令更加多人去買呢啲宗教商品，亦將道德行為標準越定越高，高到根本冇乜人做到，尤其對教士、修士、修女等下禁令唔准結婚，都喺社會上造成好大壓力，令當時好多教士、修士、修女等係呢條令之下唔可以正式結婚，但好多其實已經有實際上嘅婚姻關係，結果又出一種「娶妻罪」出嚟賺贖罪金，教士罰完贖罪金之後，俾人知道又會唱通街，冇晒面，結果喺日耳曼地區開始出現「反教權主義」，質疑教會憑乜幫人贖罪，亦係後嚟導致各種宗教改革浪潮嘅開始。


除咗教會入面存在住好大矛盾之外，民間社會亦同樣有好多矛盾，當時喺日耳曼有一個社會階層叫做「帝國騎士」，佢哋原本喺社會上有好大權力，但後來一啲貴族同領土諸侯權力越來越大，而呢啲騎士冇晒權力支持之下，有好多開始變成盜賊，佢哋當中有好多都覺得貴族、城市居民都係好食懶非嘅寄生蟲，所以佢哋好多都有種反權力，希望改革嘅心理，所以喺後來馬丁路德同教皇作對，帝國騎士擔當住一個好重要嘅角色。


當時有一個修士叫做馬丁路德，佢見到有人賣贖罪券就睇唔過眼，馬丁路德認為，教皇重有錢過好多貴族富豪，點解重要向基督徒攞錢起教堂？於是佢就走咗去咗搵美因茲大主教理論，佢列出咗九十五個反對贖罪券嘅觀點，稱之為《九十五條論綱》，內容主要批評教皇濫用權力，結果令馬丁路德捲入咗一場政治風波，重導致佢後來同教廷決裂。


喺修道院嘅馬丁路德畀人印象係虔誠、刻苦、遵守紀律嘅人，不過佢成日因為可唔可以得救嘅問題而煩腦，問過好多人包括修道院院長都冇一個答案令佢滿意，最後佢自己喺聖經入面搵到答案，認為係「因信稱義」。佢認為只要信仰神，就可以同神和好。


而呢個諗法，啱啱就同贖罪券嘅目的背道而馳，所以佢開始反對贖罪券，針對贖罪券嘅問題，寫咗《九十五條論綱》，質疑贖罪券嘅功效。其實馬丁路德最初嘅動機只係單純咁想發表意見，有人話當時馬丁路德將《九十五條論綱》釘喺威登堡大門上面而引公眾談論，但呢件事係咪真係有發生過重係爭議緊。


無論如何，《九十五條論綱》好快就因為大量印刷而傳到周圍都係，快到教會都嚟唔切反應。由於《九十五條論綱》內容好多矛頭都係指向教宗嘅權威質疑，結果教廷將佢對贖罪券質疑理解成對教廷財政制度嘅攻擊，甚至係對教廷不滿。


有一個叫約翰特策爾嘅商人就有樣學樣，寫咗一百五十六條主張，反駁馬丁路德嘅九十五條論綱，特策爾係一個以販賣贖罪券為生嘅商人，同時係多明尼古修會嘅修士，佢認為教宗嘅權力係絕對，唔係路德咁講話係嚟自恩典同信仰。


所以路德堅持一定要喺返日耳曼受審，於是教廷就派出樞機主教卡耶坦去日耳曼參加帝國會議同路德辯論。經過同保守嘅卡耶坦呢次辯論之後，令路德更加質疑教宗嘅權威，結果教宗喺1518年11月9號頒令，譴責「有啲修士對贖罪券認識錯誤」，路德再冇得返轉頭。


越嚟越多人為咗擁護權威而出嚟反駁路德，但都俾路德返轉頭，路德個膽亦越練越大，路德慢慢變成一個激烈嘅反教宗者，出版好多批評教宗權力同宣傳自己思想嘅書。1520年10月，路德收到羅馬要將佢逐出教會嘅詔令，叫做除去「教籍令」，路德當住佢學生面前將呢道詔令一把火燒咗去，呢個時候路德已經認為教宗先係最大嘅反基督。


法國喺經過長期嘅宗教戰爭之後，喺1570年簽定日耳曼和約之後，本來相安無事，而且重選咗海軍司令科利尼做新教領袖，但係喺8月27號，科利尼爭啲俾人暗殺，吉斯派於是大造文章，掉返轉屈科利尼係1563年謀殺弗朗索瓦公爵嘅凶手，參政院驚住爆大鑊，於是說服國王同新教胡格諾派決裂，最後王太后喀德鄰喺聖巴托羅繆祭日下令屠殺新教胡格諾教徒，全國夾埋死咗成三萬幾人，啲人叫呢單嘢做「聖巴托羅繆慘案」。


長老係基督教嘅神職人員。喺《聖經》原文，「長老」同「監督」呢兩個詞係通用嘅。每個教派嘅長老制度並唔係完全相同嘅，不過都係按照《聖經》對長老嘅要求而定。有啲宗派認為，牧師亦係長老，因此一啲人數較少嘅教會通常只有牧師，唔會另外有長老。


洗禮，又叫施洗、受洗，成身浸落水度嘅叫浸禮、受浸，係一種宗教儀式，普遍係指基督教嘅基督教傳統儀式。根據《聖經》記載，施洗約翰曾經為耶穌施洗，呢個亦係耶穌嘅吩咐。部分基督教宗派將洗禮列為聖禮之一，作為入教儀式。


陳橋兵變，又稱陳橋驛兵變，係中國歷史上一宗發生喺後周顯德七年嘅軍事政變，亦係五代十國最後一次朝代更替。後周禁軍效仿後漢乾同八年軍士擁立郭威登基稱帝嘅澶州兵變，於陳橋驛擁戴趙匡胤為帝。呢次兵變導致後周滅亡同宋朝建立，亦標誌住五代十國時代即將結束。


後周顯德七年正月春正月初一日，鎮州同定州報稱北漢同契丹嘅軍隊聯合南下，攻打後周，聲勢浩大，請求派兵援助。宰相范質、王溥等執政大臣覲見符太后，將邊報奏明，符太后呢個時候先至二十歲出頭，冇任何政治經驗，只係畀范質等人協商處理。


佢哋商量咗一番後，唔理真定假，臨急臨忙畀趙匡胤挂帥，趙匡胤令澶州節度使、殿前軍副點檢慕容延釗先行率兵背上抵禦。趙匡胤帶着高懷德，張令鐸、張光翰、趙彥徽等將，向郭宗訓辭行後，於正月初三日，領軍出汴梁愛景門開拔北上，宣徽南院使昝居潤安排筵席，朝廷衆大臣餞送於郊外。


』，講嘢嗰陣差啲將王朴嘅手搲到出血，王朴呢個時候都嚇到無言以對。剩係得京城巡檢使韓通一個人嗱嗱臨退朝，準備集結侍衛軍抵禦，但倉皇抵抗，佢喺路上遇到咗趙匡胤提前派來嘅裨將王彥升，王彥升見佢要集結兵馬，二話不說就殺咗佢，王彥升仲跑到韓通屋企度，殺埋佢一家老小。


再有異言者，斬！」王溥面如土色，降階下拜，范質亦拜，匡胤親自扶起，以優禮待之。初四，後周恭帝禪位，趙匡胤登大寶，發現未有禪位嘅制書，翰林學士承旨陶穀將自己搶先擬好嘅詔書攞出嚟，使趙匡胤順利登基。趙匡胤登上崇元殿，身穿袞龍袍，正式即皇帝位，受百官朝拜。


趙即位後，初五日改國號為宋，改顯德七年為建隆元年，定都汴梁，呢次改朝換代稱為『陳橋兵變』。後周正式滅亡，共歷三代，享國九年。佢追贈韓通為中書令，又話要斬殺王彥升，但係喺衆人嘅求情下，都係赦免咗王彥升。


趙匡胤部將石守信封為宋州節度使，侍衛軍副都指揮使。授高懷德為義成軍節度使、殿前軍副都點檢。授張令鐸鎮安節度使、馬步軍都虞侯。授王審琦為泰寧節度使、殿前都指揮使。授張光翰為寧江節度使、馬軍都指揮使。授趙彥徽武信節度使、步軍都指揮使。


架利吉打，國語繙加爾各答，係印度一城市，大都會區排第三大。佢喺該國嘅東部，歸西孟加拉邦，亦係該邦首府。城喺恆河三角洲，恆河支流胡格利河東岸，出得去孟加拉灣，靠近隔離孟加拉國。成個大都會人口一千五百七十萬。


架利吉打屬熱帶氣候。年平均氣溫係26.8℃，月平均氣溫由19℃到30℃。夏季炎熱潮濕，喺5到7月最高氣溫經常超過40℃。冬季持續得2個半月，喺12月同1月，氣溫會跌到12℃–14℃。有記錄嘅最高氣溫係43℃，最低氣溫係5℃。


好多時船民就算成功離開越南海岸，喺茫茫大海入面仍然需要面對惡劣天氣、疾病、饑餓同海盜嘅威脅。聯合國難民署曾經估計大約有20至40萬名逃離越南嘅難民死喺海度。另外，喺1970同80年代試圖逃離越南但係畀越南政府捉到嘅人可以被當成叛國者送入監獄。


計劃推行兩個半月後，當局宣佈推出優化措施，由5月底開始，當香港科學園同亞洲國際博覽館有活動嗰陣，美食車可以過去擺檔，當中生意比較差嘅四個固定地方嘅美食車有優先權，包括起動九龍東、海洋公園、中環海濱同金紫荊廣場。


10月13號，美食車「創意美食」向當局正式提出退出計劃，當局話替補名單已經無晒申請人，所以無得填補空缺，令美食車總數減到最多15部。當局又宣佈再推出優化措施，由10月底開始，觀塘起動九龍東一號場、黃大仙廣場同中環海濱活動空間三個場地轉做自選營運場地，抽中呢類場地嘅美食車可以揀開唔開檔。


呢間教堂最初係間教徒嘅聚集地兼拜神嘅公所仔，史載大清道光廿五年，天主教法國巴黎外方傳教會派咗李其芳神父來廣州傳教，喺教堂所在地開辦咗民眾識字班重搞埋教徒聚會所。後尾越嚟越多教徒過嚟參拜，建築喺1938年6月改成1棟3層樓高，總佔地264m²嘅樣。


喺文革陣受到破四舊浪潮影響，教堂冚唪唥嘅宗教停嗮，教堂畀寶崗街服裝廠佔用。直到第12屆人大三中全會開完為止。由於政府落實返宗教房屋政策，喺1984年將教堂產權畀返教會，經過2年維修之後，喺1986年12月7號恢復返正常宗教，由吳德莘神父主持教務。


李宗吾係晚清至中華民國時期學者同埋小說作者，四川富順自流井人。原名世全，入學之後改名世楷，字宗儒，意在宗法儒教，尊奉孔夫子。25歲思想大變，認為與其宗法孔孟之道，不如宗法自己，於是改名做宗吾。早年加入同盟會，長期從事教育工作，係四川大學教授，歷任中學校長、省議員、省長署教育廳副廳長同省督學等職。


李宗吾為人正直，為官清廉，佢個職位可以掠好多油水，但係佢離任時清貧潦倒。幾十年間，佢目睹人間冷暖，睇透宦海浮沉，憤而寫出《厚黑學》一書，以為「古之為英雄豪傑者，不過面厚心黑而已」，從此就以「厚黑教主」自號，而開創「厚黑學派」嘅一家之言，後來被譽為「影響中國文化嘅20大奇才怪傑」之一。


祖奧咖啡費路係巴西律師、新聞從業員同政治家，喺巴西北大河州嘅納塔爾出世。佢喺1951年至1954年間出任巴西副總統。喺1954年基圖利奧華加斯總統自殺之後，咖啡費路接任總統一職，直到1955年，係第一個新教徒巴西總統。


其實佢細個嗰陣就去咗廣州青年隊，重代表咗廣州二隊搞嘅香雪製藥參加咗香港甲組足球聯賽。跟住喺2003年夏天加入咗廣州一隊，嗰年7月9號重代表咗廣州香雪隊嚟踢波，而呢次重係第一次喺國內聯賽出場，嗰時佢先至18歲，結果由於佢喺比賽入面踢得好生猛吓，好快就變咗波隊嘅主力，結果就入咗中國青年隊。


雖然話2005年有土超嘅波隊諗住買佢返嚟踢波，但係佢冇去到，重係留咗喺廣州嗰度踢波。不過喺2007年，佢以主力嘅身份幫廣州醫藥隊入咗中超。甚至喺2008年6月28號嘅主場同青島中能打嘅比賽入面入咗自己嘅第一粒中超聯賽入波。


而佢喺2011年離開咗廣州恆大之後就去咗廣州富力嗰度踢波，跟住喺2012年7月18號同遼寧宏運踢嘅中超比賽入面入咗佢自己嘅第一個入波。喺2015年3月3號同武里南聯踢嘅比賽入面，佢入咗喺亞冠入面嘅個人第一粒入波。


許穎係香港𡃁模，亦係葛文輝嘅「葛女郎」之一，活躍香港書展同漫畫展，憑身材成為寫真𡃁模新力軍，2011年更邀得日本攝影大師米原康正操刀影寫真。2011年嘅書展開幕前夕，自稱因為遺失手機而引發慾照外洩，啲相都係自拍照而相中嘅佢搔首弄姿，最後佢否認炒作同講考慮報警處理。


楊昊喺1998年喺雲南省紅河哈尼族彝族自治州嘅一個山旮旯嘅地區出世。喺佢2歲半嗰陣就識用兩隻手嚟喺兩個梳化之間撐出個身體平衡。甚至喺2003年8月，佢同表哥去咗陝西省西安市嘅跳水游泳業餘隊嗰度參加選拔，結果俾教練睇啱咗。


嗰時雖然佢重未掂過水碰過水，但係教練說佢身體嘅條件簡直係條正嘢，所以就入咗去參加跳水。之後佢嘥咗好多時間同努力嚟證明咗嗰時教練係點諗嘅。到咗2007年9月，嗰時楊昊重係第一次出去國外參加國際大賽，點知一嘢就攞咗冠軍返嚟。


喺2010年底，楊昊就入咗北京嗰邊參加咗成1個月嘅集訓，嗰時諗唔到佢做緊集訓嗰陣，佢啲跳水動作俾中國國家跳水領隊主教練周繼紅睇啱咗，甚至連中國國家嘅跳水隊都入埋，嗰時佢先至12歲。由於佢入咗國家隊，所以佢就開始喺國際賽場入面繼續出現。


韋傑係中國共產黨嘅優秀黨員，久經考驗嘅忠誠嘅共產主義戰士，無產階級革命家，廣西河池東蘭嘅壯族人。做過中國人民解放軍優秀嘅政治工作阿頭同優秀嘅軍事指導員同埋中國人民解放軍嘅高級將領。1955年畀授咗中將軍銜，兼攞埋二級八一勳章，一級獨立自由勳章同一級解放勳章。


阮雪榆早年曾經就讀於大同大學附中二院、南洋模範中學等校。1950年考入交通大學機械工程系。1953年畢業並留校任教。1958年起佢開始從事冷擠壓技術嘅研究，成為中國喺該領域研究之中嘅開拓者之一。1983年建立上海模具技術研究所並出任所長兼總工程師。


段祺瑞，字芝泉，中國安徽合肥人，係清朝末期至中華民國初期嘅重要軍事同政治人物，皖系軍閥嘅阿頭，曾經喺天津武備學堂學習。1912年做陸軍總長，1913年代理總理職務，1916年到1918年三次出任國務總理，段祺瑞掌握咗實權之後，借咗日本一大筆錢，1917年，段祺瑞喺鎮壓咗張勛復辟之後，認為自己已經「再造共和」，廢止咗1913年選出嚟嘅國會。


1917年到1922年鎮壓咗孫文以維護約法為由北伐段祺瑞嘅護法之役。但係响1920年嘅直皖戰爭輸畀直系軍閥曹錕，吳佩孚同埋奉系軍閥張作霖。1924年到1926年做臨時執政。1936年因為胃潰瘍喺上海死咗。


佢喺第一次世界大戰期間作為葡軍喺安哥拉南部嘅最高指揮官，抵抗德軍對安哥拉嘅入侵。戰後，同Manuel de Oliveira Gomes da Costa、João José Sinel de Cordes、António Oscar de Fragoso Carmona一齊參加1926年5月28日政變，開創國家專政年代，並將喺新政府中出任要職，但冇幾耐就病咗，一個月後死。


喺1888年8月7號發生咗劏人殺手積克案件之後嗰3年入面，喺英國倫敦東區尾嘅東教堂附近發生咗一單比較得人驚嘅白教堂殺人案，而呢單案有11個女仔死咗。而喺1888年嘅8月到11月之間，有幾單殺人案都同呢單得人驚嘅殺人案好相似。


最後兩個同哥斯免斯基有關嘅細節，佢哋都唔知，因為佢生到1919年就因為患咗精神失常癥。雖然話哥斯免斯基喺癲狂院入面話成係冇傷害能力嘅人，不過佢出咗次對住院入面啲服務員掟張凳仔都有。不過有大多數研究人士話佢會列入嫌犯嘅名單入面，因為嗰時單兇殺案嘅影響力冇反猶太人主義嘅情節咁犀利。


沙畹，字滋蘭，號獅城博士，係法國嘅東方學者、歷史學者。佢出生喺里昂。佢有名在於翻譯咗司馬遷嘅《史記》，係呢部書第一個西歐語言嘅翻譯本。沙畹係近現代最有影響力嘅漢學者之一，譽爲「歐洲漢學泰斗」。佢亦睇做係法國漢學、東方學、東方史學嘅先驅。


沙畹喺學生時節，同嗰陣時大部分學生一樣，喺里昂嘅學校主要學拉丁文同古希臘文，爲咗入學到巴黎嘅名牌學校，佢要爲大學校入學試驗做準備。呢個試驗合格咗，喺1885年志願入咗巴黎高等師範學校文學科，學咗三年時間。


喺巴黎高師勤務嘅考古學者佐治·皮賀勸佢畢業以後對中國搞研究。因爲同自己嘅教育背景相似，沙畹最初諗住學中國哲學，但學得苦悶，喺亨利·歌治嘅建議下，佢決定去研究中國史，呢項喺當時西歐仲研究得好少。佢開始喺法蘭西公學院學古典中文，又去INALCO學現代中文。


1891年，佢暫時返去法國，同阿列絲·多結婚，佢係里昂有名驗光師嘅女。佢哋兩個生咗一仔二女，個仔係一戰中好叻嘅飛機師費能·亨利·沙寰。沙畹直到1893年都留喺中國，之後歸咗法國，做咗法蘭西公學院嘅中國學科教授，呢個位自1892年11月以後就一直空住。


佢身體一啲都唔好。同老豆統仁一樣，有住嚴重嘅下顎前突症，夾埋嚴重嘅牙齒下墜，所以佢留長鬍就係為咗遮住佢嘅下顎前突。佢連生育都成問題，生咗五個仔，但就只得嘉仁一個仔生存到落嚟，另外個四仔全部夭折。明治天皇佢本人重有腳氣病。


嘉永4年，中山忠能二女中山慶子被納入宮中做典侍，成為孝明天皇嘅后宫，因為深得天皇寵愛，冇幾耐就有咗。嘉永5年9月22號，睦仁喺慶子喺京都石藥師嘅娘家中山邸出世，為孝明天皇嘅第二皇子。7日後，父皇賜名「祐宮」，直到安政3年先至從中山邸移至宮中扶養。


1867年5月18號，一條忠香三女一條勝子入宮，同年6月28號明治天皇封佢做女御。明治元年12月26號一條勝子改名為美子，敘從三位。同年12月28號，被冊立為皇后，叫昭憲皇太后。美子實際上大睦仁三歲，為咗避諱，官方資料改為嘉永3年出世。


1868年2月10號，鳥羽伏見之戰後，參與大久保利通向總裁有栖川宮熾仁親王提議行幸大坂。同年1月23號，喺太政官會議上提出遷都大坂嘅建議，但遭到保守派公卿嘅反對，1月26號建議書被否决。隨後大久保通過副總裁岩倉具視提出大坂行幸議案，保守派亦接受議案，1月29號得到通過。


明治元年閏4月1號，遷都大阪嘅建議被否决後，軍務官判事大木喬任同東征大總督府監軍江藤新平向岩倉具視提出「東西兩都」建議書，並提出建設江戶至京都之間嘅鐵路。「東西兩都」嘅建議書得到認可。1868年4月6號，頒布《五條御誓文》為國是綱領。


1871年3月發表喺東京舉行大嘗祭嘅決定，8月23號完成首都機能轉移。同年11月17號喺東京首次舉行大嘗祭。從此京都只係日本名義上嘅首都，江戶變成東京再次成為政治中心。1871年12月28號進行登基大典。


1873年5月，東京皇宫着火。明治天皇暫時搬到赤坂離宮住。1875年4月14號，日本頒佈《漸次立憲政體樹立之詔》。1881年10月12號，頒布《國會開設之勅諭》。明治22年，日本頒布《大日本帝國憲法》，成為日本元首，並且係日軍名義上嘅最高指揮官。


萊特兄弟喺代頓長大，並於1892年喺嗰度開咗一間單車維修、設計同埋製造嘅公司，以此嚟資助佢哋對於飛行越嚟越大嘅興趣。喺前人嘅研究成果嘅基礎之上，佢哋喺1899年開始咗佢哋嘅機械航空試驗。同其他人相比，萊特兄弟更加側重於加強飛行器控制技術，而唔係淨係追求動力嘅提升，嚟達到令飛行器升空嘅目的。


萊特兄弟吸收咗德國人製造滑翔機嘅經驗，製造咗自己嘅滑翔機。1903年，整咗用內燃機作動力嘅飛機。同年嘅12月17號喺基蒂霍克試飛成功，飛行時間達 59 秒。1908年，哥哥威爾伯駕駛一架新型飛機，創造咗飛行 140 分鐘嘅紀錄，佢哋兩兄弟個名好快就傳遍全球。


萊特兄弟嘅早期研究係建立係當時嘅航空學嘅文獻基礎上嘅，其中就有 Lilienthal 嘅表。但係，佢哋好快就發現斯密頓系數係錯嘅。喺佢哋嘅僱員查理泰勒建造的風洞嘅幫助下，佢哋測試咗超過兩百種唔同形狀嘅機翼，並最終制定咗佢哋自己嘅關於機翼形狀同埋空氣壓力之間嘅關係表。


喺1900年至1902年期間，佢哋除咗進行 1000 幾次滑翔試飛外，重自己做咗 200 幾個唔同嘅機翼做咗成千次風洞實驗，修正咗李林塔爾嘅一啲錯咗嘅飛行數據，設計咗較大升力嘅機翼截面形狀。佢哋喺1903年製造咗第一架依靠自身動力進行載人飛行嘅飛機『飛行者1號』，呢架飛機嘅翼展有 13.


1903年12月14號至17號，『飛行者1號』喺美國北卡羅萊納州基蒂霍克嘅一個沙丘上進行四次試飛。第一次由奧維爾萊特試飛，總共飛咗 36 米，留喺空中 12 秒。第四次由威爾伯萊特駕駛，總共飛咗 260 米，飛咗 59 秒。


佢哋因為呢樣嘢喺1909年獲得美國國會榮譽獎。同年，佢哋創辦咗「萊特飛機公司」。威爾伯萊特喺1912年5月29號死，得45歲。之後，奧維爾萊特30年，令萊特飛機公司成為世界有名飛機製造商，資金高達百億美元。


伍漢持係一位中國同盟會嘅會員同時，重係廣東赤十字會嘅一位創辦人。廣東台山人。佢之前成日都喺民主革命嗰度搞幫手，甚至重參加咗好多次推翻清政府嘅起義。喺辛亥革命之後重做咗中華民國國會議員，但係由於佢反對袁世凱嘅獨裁行為，喺1913年就喺天津俾人殺咗。


到咗2010年嘅中山大學附屬腫瘤醫院話擴建嗰陣，施工隊喺墓地嘅西北邊15米嗰度發現咗伍漢持啲完整骨壇響度，佢為咗保存呢位烈士嘅骨灰等啲後人記得佢，廣州市文物部門就將呢啲骨灰送咗去燕塘嘅粵軍第一師諸先烈紀念墓園入面，重喺2012年先至批准咗將佢搬返嚟之前骨壇西北邊70米嗰度搞返個墓壇，而伍漢持嘅骨灰甇就放埋咗喺佢嘅墓葬嗰度。


佢喺大邱一個貧民家庭出世。1901年到1903年去日本留學，靑山學院，東京簿記學校卒業。同伊藤博文的門下出入，修學。1904年歸國後任官，同6月管理書主事，1905年參戰日俄戰爭，同年日本戰勝後返國。


1910年至1915年任忠淸南道道伯，1915年中樞院贊議、1921年至1923年黃海道道知事、1923年至1925年忠淸北道道知事、1926年黃海道道知事、1936年中樞院顧問。1941年再任中樞院顧問、1943年10月中樞院副議長。


最後，挪威響同年嘅公投入面有79%嘅人都支持君主制，所以議會即刻擁立卡爾王子做新國王。而卡爾響搵一個啱心水嘅稱號嗰陣，並冇揀自己個名嚟做稱號，而係揀咗一個好有歷史嘅名ーー「哈康」。對上一位叫哈康嘅挪威國王已經係五百幾年前嘅事。


4月9號，德國第5戰鬥群用重巡洋艦布呂歇爾號打頭陣，沿住奧斯陸峽灣北上。響5點15分行到峽灣最窄嘅奧斯卡博格要塞嗰陣，布呂歇爾號畀島上德國製嘅克虜伯280毫米砲命中，之後機房又中咗兩個魚雷，跟住失去控制，最終響6點23分沉沒，船上嘅2,202個船員同士兵有830個死咗。


盟軍都一直掌控住挪威北部嘅控制權，直至到響法國戰役期間打敗仗。當德國響入侵法國嘅一刻，打輸仗嘅盟軍決定撤出挪威北部，王室同政府響6月7號就坐軍艦 HMS Devonshire走人。最後哈康七世同其他人安全到咗英國，仲響倫敦成立流亡政府。


最初，哈康同阿仔奧拉夫都係白金漢宮嘅客人，響嗰度住。但隨住同年9月嘅倫敦大轟炸，佢哋搬到去柏莎郡嘅 Bowdown House。國王嘅官方住所係肯辛頓嘅肯辛頓宮花園10號，亦係流亡政府嘅行政中心。響呢度，佢唔單止每個禮拜都參加內閣會議，仲定期接受英國廣播公司國際頻道嘅訪問。


同時之間，希特拉為咗盡快搞掂挪威，任命祖瑟夫特博文做挪威國家總督。響希特拉嘅指示下，特博文希望通過威脅議會嚟廢咗哈康七世。響議會唔聽佢支笛後，德國隨即落最後通碟，要脅如果哈康唔退位，就會將所有成年嘅挪威人關入集中營。


議會聽到後即刻就嚇親，響6月27號寫信畀國王要求佢退位。而哈康知道後就話自己唔會退位，又話議會係畀人威脅嘅。當德國響9月希望迫議會廢咗國王但失敗之後，特博文宣佈王室一世人都唔可以返到自己國家，仲解散全部支持民主嘅黨。


1955年7月，哈康響Bygdøy Royal Estate嘅沖涼房入面跌親，啱啱好響佢八十四歲生日之前嘅一個月。呢次意外雖然並冇引起其他併發症，但都令到佢股骨骨折，要坐輪椅。一向好動嘅佢覺得自己好無助同埋唔開心，開始冇心機處理國事。


哈康七世最終響1957年9月21號響奧斯陸王宮走咗，終年八十五歲，係費特力八世八個仔女入面最長命嘅。獨仔奧拉夫繼位做國王，係奧拉夫五世。而佢嘅屍體就響同年10月1號葬響阿克斯胡斯城堡，喺佢老婆個墳墓隔離。


2016年，電影《國王的抉擇》上映，講緊德國入侵挪威同埋哈康國王落難嘅事，由賈斯佩·基斯甸臣扮係國王。呢套電影口碑好好，唔單止係挪威2016年度票房冠軍，仲曾經畀人提名去2017年奧斯卡金像獎最佳外語片。


由於後桃園天皇淨係得個女欣子內親王，應該要傳畀邊個就成為一個大問題。當時，候選人有三個，分別係閑院宮美仁親王、閑院宮師仁親王同埋伏見宮貞敬親王。因為美仁年紀比較大同埋佢已經有老婆，所以被剔除出名單。本身上皇智子係揀咗貞敬繼位，原因係貞敬年紀最細。


但係1779年，後桃園天皇病重，但佢又冇仔，所以急需要響世襲親王家入面揀一個出嚟繼承天皇，侯選人有師仁親王、美仁親王同埋貞敬親王。原先上皇係想揀最細個嘅貞敬，但貞敬離當代天皇血統好遠，後嚟就排除咗佢。


1782年，京都御所大火，用咗3年時間先重建好。期間發生天明大飢荒，師仁出面同幕府求協助，但咁做就違反咗當時幕府定嘅公家諸法度。幕府本身唔想幫，但關白鷹司輔平都支持師仁，最後幕府向民眾派咗1500石米。


之後朝廷威望大增，而期間發生尊號事件。起因係光格天皇想追封老豆直仁親王一個尊號，但幕府以佢唔係後桃園天皇一族出嚟為由唔批准，而一般天皇都會追封老豆係「XX太上天皇」。最後光格天皇追封唔到佢老豆一個尊號。


1817年，佢成為光格天皇契仔，同年畀人預備佢大啲就入勸修寺和尚。1823年佢親王宣下，第二年出家，改名叫濟範入道親王。1841年10月，姨媽隆子女王離家出走，去到大概明石同姬路之間嗰陣，頂唔順，又走返嚟京都。


呢件事令到仁孝天皇好嬲，而係伏見宮成員之一嘅晃親王都無法避免。1842年，佢升格為光格天皇養仔，同埋升為二品，但就取消佢勸修寺和尚嘅身份，改為去東寺，守東寺個門口。不過響1858年，佢又返翻去勸修寺。


1863年，島津久光、松平容保同埋德川慶喜組成「公武合體派」，晃親王對於政治又好有興趣，所以趁住呢個時勢，要求孝明天皇畀佢返嚟皇室。由於史無前例，所以朝廷嗰邊十分反對，而孝明天皇都唔鍾意一啲畀老豆罰過嘅人，但係「公武合體派」就好支持，幕府嗰邊仲唔理天皇反對全力支持晃親王，所以晃親王得以響1864年返嚟皇室，尊稱勸修寺宮濟範親王，同月17號獲封宮號山階宮，係史上第一人做完和尚又返嚟皇室嘅人，後嚟佢改名叫晃。


久邇宮朝彥親王係久邇宮初代當主，同時係政治人，邦家親王第四個仔、香淳皇后個爺爺、今上天皇德仁嘅高祖父。因為佢成日同歷史上唔少名人撞名，為咗避諱，所以好多人會叫個舊宮號，即中川宮朝彥親王，或者直接叫中川宮。


1836年，佢成為仁孝天皇個契仔，第二年親王宣下，改名叫成憲。1838年，佢正式出家，但因為同先前一個天皇撞名，所以改叫尊応。之後佢入奈良興福寺做和尚，同時兼任一乗院門主。1852年，佢升任為青蓮院門跡第四十七代門主，但因為又同青蓮院一個和尚撞名，改名叫尊融。


佢一直反對日美修好通商條約，又支持由慶喜接任幕府大將軍一位，所以同支持由家茂接任嘅大老井伊直弼響度作對。1859年爆發安政之大獄，直弼宣佈由家茂接任幕府大將軍一位，同佢一直作對嘅朝彥就畀人拉入監獄，撤消佢青蓮院門跡個銜頭，改叫佢做獅子王院。


但係第二年爆發櫻田事件，直弼畀人暗殺身亡，所以尊融響1862年恢復和尚身份，同年就任國事御用掛，第二年跟隨大佬晃親王返嚟皇室，獲賜宮號中川宮。同時間係由尊王攘夷派控制朝廷，孝明天皇雖然好唔鍾意佢哋，但都冇佢符。


期間佢同公武合體派領頭人之一松平容保好熟，所以好想一齊搞衰薩摩藩，而當時嘅德川幕府又響度唱衰薩摩藩，所以孝明天皇響受影響之下就搞咗一場政變，撤底搞衰尊王攘夷派。同年尊融升為親王，之後因避諱而改名叫朝彥，跟住升為二品彈正尹，所以佢畀人起花名「尹宮」。


之後朝彥改宮號為賀陽宮，而俸碌有1500石。之後曾經兩次攻打長州藩但都失敗，同時德川家茂又病死，所以佢同長州藩和好。同年12月明治天皇繼位，朝彥響宮中嘅勢力大減。1867年，好多尊王攘夷派人士都復咗職。


貞教親王響1836年出世，係邦家親王六仔，不過係嫡長子。1842年老豆決定隱居，所以身為嫡長子嘅貞教就繼任伏見宮當主一位。1847年，佢做咗仁孝天皇嘅猶子，第二年就親王宣下。同年5月，佢獲封做三品親王，同時之間入兵部卿做嘢。


1858年，佢成為仁孝天皇個契仔，同年親王宣下，改名叫純仁，同時就任仁和寺第30任門跡。1867年，佢返嚟皇室，自己幫自己改叫仁和寺宮嘉彰親王。響明治維新時期，佢先後就任為議定同埋軍事總裁，又響戊辰戰爭入面做奧羽征討總督去指揮官軍。


1870年，佢嘅宮號改為東伏見宮，所以尊稱都改為東伏見宮嘉彰親王。1874年爆發佐賀之亂，彰仁擔任征討總督，而響1877年西南戰爭入面，佢做旅團長去平息叛亂。1881年，明治天皇為咗表揚彰仁響明治維新嘅貢獻，所以就另起宮家小松宮畀佢，靈感嚟自仁和寺嘅舊名小松鄉，仲將小松宮改為世襲親王家，同時佢改名叫彰仁。


彰仁努力模仿歐洲君主國，成日獎勵一啲好有功勞嘅軍人，仲經常自己身先士卒。1890年，佢升為陸軍大將，做過近衛師團長、參謀總長，響甲午戰爭時期曾經做征清大總督去打旅順。1898年，佢畀人列入元帥府，升為陸軍元帥。


同時之間，彰仁又都擅長外交，一直努力改善日本同其他國家嘅外交關係，曾經訪問過英國、法國、德國同埋俄羅斯，仲曾經響1902年代表明治天皇接受英國國王愛德華七世嘅加冕儀式。另外，佢仲成日參加社會慈善，做過日本赤十字社、大日本水產會、大日本武德會、大日本山林會同埋高野山興隆會等等嘅總裁。


1903年，彰仁病重，本身佢有契仔依仁，但係比起依仁佢更加想將小松宮傳畀細佬能久親王四仔輝久王，所以佢一早將依仁去繼承東伏見宮。同年2月，彰仁過身，終年57歲，葬響豐島岡墓地。但係佢死之後，雖然遺孀賴子曾經要求認輝久做契仔，畀輝久繼承小松宮，但係皇室唔同意，所以小松宮絕家。


博經響1851年出世，係邦家親王第十二個仔。響1852年，佢命名為博經，乳名隆宮，靈感嚟自知恩院。響1860年，博經正式親王宣下，成為親王，同年出家，改名為尊秀入道親王。響1868年，佢改返名叫博經親王，返翻嚟做皇室成員，同年獲明治天皇批準，另起一個宮家，宮號係華頂宮。


1868年正值明治維新，佢畀人命令返嚟皇室，改返原來個名智成，尊稱照高院宮智成親王。同年，二哥嘉言死咗，於是佢就繼承聖護院宮。1869年佢升為三品，1870年以聖護院宮同聖護院個名重疊為由，將聖護院宮改名叫北白川宮。


1868年，佢出家到真言宗醍醐派總本山三寶院，之後受到明治維新嘅影響，響三年之後返嚟皇室。第二年閑院宮第五代當主愛仁親王早死，冇仔女，呢個時候易宮巧遇孝仁親王妃吉子，所以孝仁親王同埋吉子就認咗易宮做佢契仔。


1877年，佢就讀陸軍士官學校，第二年就親王宣下，成為明治天皇猶子，改名叫載仁。1883年，佢到法國留學，先後就讀聖西爾軍校、聖西爾騎兵學校同埋聖西爾陸軍大學，1891年返日本當兵。同年12月，佢同前首相三條實美個女智惠子結婚。


響中日戰爭入面，載仁冒住畀人用槍射死嘅風險，成功完成任務，得到上頭嘅讀賞，所以佢響1901年升為陸軍少將，同時就做騎兵第2旅團長。之後佢又參加日俄戰爭，其中本身日本打輸咗，想走，而載仁親王叫日軍改用機關槍再打過，俄方響未準備好嘅情況底下好快就輸咗呢場仗，結果日軍反敗為勝。


1919年，佢畀人納入元帥府，銜頭升做陸軍元帥大將，係日本歷嚟最後生嘅陸軍元帥大將。1921年，佢陪住皇太子裕仁親王到歐洲旅行。1923年，響小田原嘅閑院宮宮邸因為關東大地震而冇咗，好彩最後戴仁就走得返出嚟，佢冇事，不過佢嘅四女寬子女王就因為走唔切而死咗。


1867年，依仁親王響京都府出世，老豆係邦家親王，阿媽係女房伊丹吉子，嗰時佢叫定麿王。本身佢係要去圓滿院出家，但係響1868年爆發明治維新，所以佢冇出到家。同年，佢做咗大佬晃親王嘅契仔。1877年，佢就讀海軍兵學校預科，但響1884年退學，改為去英國留學。


1887年，依仁改去法國留學，入讀布雷斯特海軍學校。佢響1890年畢業之後升為海軍少尉，兩年後返嚟日本，正式開始參軍，同年同八重子結婚，更成為貴族院議員。四年之後同八重子離婚，響1898年同周子結婚。


1881年，夏威夷王國國王卡拉卡瓦訪問日本，呢次係第一次有外國領導人過嚟日本，所以好隆重，皇室仲邀請佢響赤坂離宮同明治天皇傾計。因為嗰時美國野心好大，卡拉卡瓦希望同日本聯手抗美，因而諗住將大女維多利亞卡奧拉尼公主嫁畀定麿王。


1874年，只有一歲嘅菊麿王過繼畀梨本宮守脩親王，1881年守脩親王過身之後就繼任梨本宮當主一位。而響1885年，契大佬定麿王正式過繼畀生唔到仔嘅七叔小松宮彰仁親王，換言之定麿王唔再係晃親王個契仔，所以菊麿王就返翻嚟山階宮，而梨本宮當主一位就由堂細佬守正王接任。


響1892年，佢成為海軍少尉候補生，第二年獲授勳一等旭日桐花大綬章。1895年，菊麿王同九條道孝個女範子結婚。1898年，老豆晃親王過身，佢正式繼任山階宮當主一位，而同年大仔武彥王出世。之後，佢先後擔任「磐手」、「八雲」嘅分隊長同埋軍令部第一局員。


響1908年5月2號，菊麿王因急性肺炎而過身，終年三十四歲，同日獲追封為海軍大佐。死後，山階宮當主一位由大仔武彥王接任，而由佢開嘅山階宮筑波山研究所就改為筑波山神社・筑波大學計算科學研究中央共同氣象研究所。


1891年，老豆朝彥親王過身。由於久邇宮當主一位讓畀細佬邦彥王，所以邦憲王同明治天皇申請另起一個宮家。明治天皇響1892年批淮邦憲王呢個申請，賜咗一個宮號叫「賀陽宮」。第二日，邦憲王選擇咗侯爵醍醐忠順個女醍醐好子做老婆。


響1897年，佢畢業於陸軍士官學校，同年封為步兵少尉，畀人編去步兵第六連隊。於1899年，佢先升為步兵中尉，同年12月入讀陸軍大學校。1901年，佢升為步兵大尉，第二年陸軍大學校畢業，同年11月畀人調去近衛步兵第三連隊。


響1907年，佢到德國進修戰術，期間編入普魯士步兵衛隊第二團，同時升為中佐。1910年，佢返嚟日本，隨即升為大佐，畀人調去做第38步兵師隊隊長。響1913年，佢升為少將，同時升為近衛步兵第一旅團團長。


朝香宮鳩彥王，日本舊皇族兼陸軍大將，南京大屠殺具爭議性嘅負責人之一。1906年設立宮家朝香宮，1922年到法國留學，深受法國文化影響。回國後繼續軍人生涯，響佢出任上海派遣軍司令期間主導日軍攻陷南京，而且任內爆發南京大屠殺，唔少人認為大屠殺同佢有關，但因多個因素而響戰後未被起訴。


1887年10月20號凌晨十二點，鳩彥王響京都府京都御苑出世，係久邇宮朝彥親王第八個仔。1894年入讀學習院初等科，1900年升讀學習院中等科，但係一年後轉校至東京地方幼年學校。1904年入讀陸軍中央幼年學校，開始接受軍隊相關教育。


因為鳩彥王身受重傷，所以佢要留響法國接受治療，而佢老婆允子內親王亦拉拉聲到法國照顧佢。響治療期間，鳩彥王學識咗打高爾夫球，自此之後就瘋狂迷戀上呢項運動，據當時照顧佢嘅護士回憶，鳩彥王每日都會花大量時間打高爾夫球，雖然背部、腳部同腦部受傷但打高爾夫球嘅技術卻非常出色，甚至對杆法有住非常獨到嘅見解，佢亦係響呢個時候開始被稱為「高爾夫王子」。


返嚟日本之後，佢先後升為陸軍少將同埋陸軍中將，1930年成為陸軍大學校教官。九一八事變同一二八事變爆發期間，鳩彥王都有份參與，因而獲頒昭和六年乃至九年事變從軍記章同埋金杯一組。1933年8月晉升為中將，指揮近衛第一師團。


1935年12月出任軍事參議官，呢個職位令到鳩彥王對昭和天皇有住非常大嘅影響力。然而響1936年2月26嘅爆發嘅二二六事件當中，鳩彥王向昭和天皇施壓，要求成立一個皇道派可以接受嘅政府，建議任命廣田弘毅取代岡田啟介成為新一任首相。


1937年日本發動日華戰爭，由松井石根擔任司令嘅中支那方面軍編成內一路勢如破竹，響攻陷完上海後嘅11月跟手開始攻打南京，參謀本部響12月1號下達第7號命令，命松井身兼中支那方面軍司令同上海派遣軍司令，但由於當時松井人響蘇州加上肺結核發作，於是第二日參謀本部下達第8號命令，宣佈由鳩彥王接任上海派遣軍司令一職。


鳩彥王響12月5號坐軍艦「朝汐號」由東京出發，12月7號正式到達上海，開始執行同指揮日軍攻打南京嘅計劃。8號，日軍成功攻陷南京外圍。當時正值冬天，得零下10度，鳩彥王為咗可以不斷地實時收到戰況彙報，於是直接響戰場上過夜。


10號上晝11點，日軍要求國軍投降，畀國軍拒絕，鳩彥王當時企響一坐小山丘上，由於鳩彥王係步兵出身、最叻就指揮步兵，知道國軍嘅取態後開始指揮住上海派遣軍旗下、屬於步兵團嘅第16師團開始朝住紫金山進擊，班日軍見到身為阿頭嘅鳩彥王卻響前線親自指揮，所以個個都好有鬥志。


13號攻入中山門同太平門，當晚日軍成功攻陷成個南京。朝日新聞響當日立即以《英姿颯爽嘅朝香宮鳩彥王殿下》為題進行深入嘅報道。響攻陷南京後，跟據返當時嘅情況，司令部曾經向參謀本部同陸軍省三次請示點樣處理呢班俘獲人員，但參謀本部同陸軍省態度曖昧，叫司令部自己搞返點佢。


司令部上下人員左右為難。跟據《NNNドキュメント'15 シリーズ戦後70年　南京事件　兵士たちの遺言》顯示鳩彥王落咗一道「殺死全部俘獲人員」嘅命令，甚至加上「機密，閱後銷毀」嘅字眼，因而佢畀人認為係南京大屠殺重要負責人之一。


但亦有史料指出係陸軍中佐長勇以鳩彥王嘅名義發佈呢道命令。12月17號，鳩彥王同松井石根正式進入南京市，仲搞咗個入城儀式。而司令部班手下為咗確保身為皇族嘅鳩彥王可以安全地入城，於是就要求日軍響鳩彥王入城前只要見到中國男人一律當國軍咁殺。


日軍響南京嘅行為引起國際社會高度關注。1938年2月初，當時人響南京嘅美國大使館三等秘書莊·M·艾利森收到一位中國女人嘅求助，女人聲稱有三位日軍強姦咗佢，艾利森帶住個女人去指認係邊位日軍士兵個陣，女人突然畀日軍強行帶走，艾利森仲畀日軍打咗一把掌，事件引起國際社會注意。


1938年2月18號，佢同松井石根畀人召回日本，松井畀人調返嚟日本國內，而鳩彥王就繼續留響前線打仗。一個月後，鳩彥王亦畀人調返日本國內，二度出任軍事參議官。同年11月，鳩彥王出任由帝國軍人後援會、大日本軍人援護會、振武育英會所合併而成嘅「恩賜財団軍人援護会」嘅總裁。


1939年，鳩彥王升為陸軍大將。因為響日華戰爭中立下過戰功，於是鳩彥王響1942年獲頒功一級金鵄勳章。響之後嘅太平洋戰爭當中，鳩彥王支持「統帥一元化」，為準備「大陸作戰」必須要日本海陸軍統一，同時佢仲要求換咗時任陸軍大臣杉山元。


1945年8月15號，日軍投降，二戰結束。駐日盟軍總司令就住參加過日華戰爭嘅日軍高層進行調查，其中包括曾經出任上海派遣軍司令嘅鳩彥王。SCAP對佢進行咗一系列嘅審問，以調查佢有冇份導致南京大屠殺。鳩彥王本來係會畀人送上審判台，但因為高松宮宣仁親王嘅遊說，令到麥克阿瑟決定豁免皇室成員，最終冇起訴到佢。


1946年5月23號，佢辭任貴族院議員。1947年，響駐日盟軍總司令部指示底下，鳩彥王皇籍脫離，改名叫朝香鳩彥，同時接受公職追放，解除一切公職。佢更加拒絕作為補貼嘅一時金。響皇籍脫離之後，原先佢嘅宮邸東京白金王府畀GHQ沒收，於是佢帶住一家大細搬去靜岡縣熱海市到住，過住休閒嘅生活，期間佢成日打高爾夫球，後嚟仲對高爾夫球場嘅開發產生咗興趣，曾經響1950年代左右成為大箱根鄉村俱樂部高原高爾夫球場嘅建築師。


佢係久邇宮朝彥親王第九個仔，1915年同明治天皇第九個女泰宮聰子內親王結婚。曾經到法國留學，1926年加入陸軍，參加過中日戰爭，1939年升為陛軍大將。1945年8月17號至10月9號，稔彥王做咗54日首相，處理終戰事宜。


因為佢係朝彥最細個仔，本身佢係要降做華族，但明治天皇睇起佢，為咗唔畀佢降為華族，所以就將第九個女泰宮聰子內親王同稔彥訂婚。1906年，稔彥獲賜宮號「東久邇宮」，同年加入陸軍。佢1908年畢業於陸軍士官學校，六年之後畢業於陸軍大學校。


1920年，佢以假名「東伯爵」去法國聖西爾軍校留學，畢業之後到巴黎綜合理工學院進修政治同外交。佢認為法國比日本自由好多，好中意留響法國，又同唔少名人見面，例如莫內、克列孟梭、約瑟夫‧霞飛同埋菲臘‧貝當，成日揸車四圍去玩，並且沉迷同二奶玩樂。


1923年3月尾左右，當時同樣響法國留學嘅表哥成久王邀請稔彥王開車出去玩，稔彥王深知成久王嘅揸車技術去到邊，於是勸成久王唔好掉以輕心，但成久王冇理會到稔彥王對佢嘅忠告，反而轉為邀請稔彥王嘅八哥鳩彥王一齊出去玩，結果4月1號就響巴黎郊區發生車禍，成久王同佢嘅助手傷重死亡，而同行嘅六哥鳩彥王就受到重傷。


其實大正天皇一直希望稔彥王可以早啲返嚟日本，而當時留響日本嘅聰子表示唔想稔彥王再留響法國，但稔彥王唔想返思想較為傳統嘅日本，而且佢唔中意奉行權威主義嘅大正天皇，結果就同大正天皇不和。聰子好嬲，甚至同稔彥王嘅隨從寫咗一封信，指責稔彥王「令佢顏臉掃地」。


最後等到1926年、即大正天皇死咗兩年後，當時正響英國留學嘅表哥輝久王直接到巴黎同稔彥王見面，最終迫使稔彥王返日本。返嚟日本後，因為受到法國自由主義影響，所以佢成為當時思想最開放嘅皇室成員，同時見到日本工業咁落後，好唔甘心，所以後嚟開咗興亞工業大學。


1937年爆發中日戰爭，佢去中國華北地區做第二軍司令官，其中曾經帶頭發動武漢會戰。跟據歷史學家吉見義明嘅研究，稔彥王曾經響1938年8月授權對中國人用毒氣，並且啟動人體試驗計劃，出埋建議、錢、人手同設備，仲響巡視滿洲國期間親身去睇軍醫進行嘅人體試驗。


」點知昭和天皇話自己好無辜，仲鬧稔彥王唔可以違反君主立憲制。同年十月，近衛內閣正式總辭，近衛文麿認為稔彥王作為陸軍大將，又係和平派，加上有皇族光環支持，可以有效地壓制杉山元、東條英機同武藤彰等帶頭嘅親戰派，於是提名稔彥王為下一任首相。


由於稔彥屬於和平派，主張避免同美國正面交鋒，內大臣木戶幸一反對稔彥王嘅主張，加上昭和天皇同木戶幸一都唔想身為皇族嘅稔彥王負上任何戰爭責任，所以最後木戶改為提名親戰派嘅東條英機做下任首相。木戶幸一後嚟表示，比起首相，佢認為稔彥王更適合出任陸軍參謀長。


因為支持中日和平法，所以響太平洋戰爭期間稔彥王越嚟越擔心日本響國際上嘅地位。同年12月，佢就任防衛總司令官。響之後嘅時間入面，佢一直反對日軍四圍打，並且反對日軍對同盟國開戰，對親戰派嘅東條英機十分不滿，甚至聯同高松宮宣仁親王密謀恁冧東條內閣，最終響1944年東條改組內閣時聯同其他政壇元老拒絕東條嘅入閣邀請，東條響各方嘅壓迫下被迫響7月18號內閤總請辭。


1945年，佢兼任軍事參議官，但同年5月發生東京大轟炸，東久邇宮官邸畀人炸咗。跟據SCAP嘅調查顯示，稔彥王為咗日本和平，打算響戰爭就快結束個時恁冧昭和天皇，扶持皇太子明仁親王上位，而自己就擔任攝政，但最終計劃並冇實現。


1945年7月，波茨坦公告正式生效，三日之後稔彥王獲得提名做下任首相。原本佢想唔做首相，但係因為昭和天皇極力挽留，所以佢最後接受提名。據說，昭和天皇認為「皇族內閣」有機會可以真正地結束戰爭，加上稔彥王留過學、又係陸軍大將，因此天皇極力挽留稔彥王。


因為麥克阿瑟要求派出一位可以代表日本政府嘅聯絡官前往馬尼拉談判，稔彥王認為靠住自己嘅陸軍上將頭銜起碼可以控制到陸軍，所以佢打算先穩住國內局勢，局勢一穩定就辭職。為咗畀駐日盟軍總司令一個信心，稔彥王好快就組成內閣，其中國務大臣由前任首相近衛文麿做、外務大臣係重光葵、內閣官房長官係緒方竹虎、外相係吉田茂，海軍大臣係米內光政。


原先稔彥王應駐日盟軍總司令要求，準備投降，但係日軍都仲未肯投降。最後稔彥王使團去外國打仗嘅軍隊講清楚，先至可以解除武裝。之後盟軍開始佔領同埋控制日本。響昭和天皇發玉音發送之後十八日，日軍去東京灣到簽投降書。


同月，支持和平嘅基督教徙賀川豐彥去首相府見稔彥王，批評戰後嘅日本道德倫理好差，當正外地人係仇人，令到世界唔和平，希望政府可以一齊幫手改善。同時之間，日本基督教團主事木俣敏都話日本要早啲改善呢個問題，為咗令國民反省，佢提議搞個「一億總懺悔運動」，賀川聽到之後大力支持。


「我認為，國民道德嘅低落，係戰敗原因之一。換言之，軍、官係半公開嘅狀態，而民眾就偷偷地行動。當然，他們之所以係咁，係因為唔了解政府政策同埋國民道義嘅衰落。呢個時候，我哋一眾軍、官、民必須徹底懺悔反省。


...所謂批判精神，不單止要直面批判嘅對象，同時都要睇下自己，如果唔係，批判精神就會失去作用同意義……」加上稔彥王又主張「國體護持」，努力維持天皇體制，被認為係要求國民為戰敗向天皇懺悔，引起巨大反彈，最後就連駐日盟軍總司令都反對嘅情況下，呢場運動搞唔成，但日本國內有少部份人承認咗。


稔彥王一直希望可以重建日本，另外佢仲想放咗嗰班因為二戰而畀遠東國際軍事法庭判監嘅人，同埋修憲實行選舉法，令到日本更自由。但係佢一次又一次嘅行動都畀駐日盟軍總司令反對，令到兩者矛盾加深。同年10月4號，駐日盟軍總司令撤消咗好多官職，其中有陸軍大臣、海軍大臣、特別高等警察同埋內務大臣以下嘅所有官職。


辭職之後，稔彥王宣佈願意為日本戰敗負上責任，希望臣籍降下，而之後閑院宮春仁王聯同賀陽宮恆憲王都話支持咁做。1946年2月，稔彥王公開表示好多皇室成員支持昭和天皇退位，並且提出扶持皇太子明仁親王上位，由高松親王宣仁親王擔任攝政直至太子成年，佢又指出響政府之中只有首相幣原喜重郎同內務大臣松平慶民反對呢個提議。


1947年，稔彥王帶埋一家大細，同另外十個宮家一齊皇籍脫離，改名叫東久邇稔彥。但係脫離咗皇籍之後，稔彥王過得並唔好。開頭佢響新宿開咗間黑市食品鋪，後嚟又開咗間喫茶鋪，又賣一啲自己以前一直珍藏嘅古董。佢話，以前一直高高在上，完全感受唔到平民嘅生活，而依家佢雖然係窮，但過得好充實。


1948年，佢同尾崎行雄、賀川豐彥、下中彌三郎同埋湯川秀樹五個人開咗世界連邦建設同盟。兩年之後，佢創立新興宗教「東國教」。同年6月，法務府要求稔彥改過第二個名，所以稔彥將教改名叫「平和教」，但係平和教因為冇太多人承認而解散。


1960年，日本爆發安保鬥爭，而稔彥聯同前首相石橋湛山、片山哲去信畀時任首相岸信介，要求佢停止打壓運動。1969年，大仔盛厚死咗。1971年，棧勝正創辦日本文化振興會，而稔彥就獲得棧勝正嘅邀請，成為日本文化振興會第一任總裁。


由於1947年改制嘅情況下，好多皇室成員冇咗皇籍，所以稔彥係唯一一個曾經做過日本最高話事人嘅皇室成員，所以有返咁上下影響力。另外，佢係當時咁多個最近當代天皇血統嘅宮家，而依家皇室又淨返一個男性後人悠仁，所以依家有唔少人要求將個啲宮家復籍，而其中呼聲最高嘅就係東久邇宮。


1903年畢業於陸軍士官學校，而響1906年獲明治天皇下賜宮號，另起宮家竹田宮。同年，佢參加日俄戰爭，期間響井口嶺之戰入面，佢話奧州南部家第42代當主南部利祥畀人炸死，實際上南部利祥一早響3月4號戰死，而恆久王就走咗返嚟。


1895年，老豆能久死咗，因為成久係嫡長子，所以北白川宮由佢繼承。1901年，佢同鳩彥王同埋稔彥王一齊入讀東京陸軍地方幼年學校，由於佢生得算係幾靚仔，所以佢累積咗好多人氣。之後佢分別升讀陸軍士官學校同埋陸軍大學校，畢業之後升為陸軍炮兵大佐。


1921年，成久以假名「北伯爵」去法國聖西爾軍校留學，學有關軍事同埋社交嘅嘢。第二年，佢攞到車牌，仲出於自己嘅愛好而去買咗一架車。而老婆房子都同意佢呢個決定，所以佢哋畀人稱為「平民兩公婆」，令佢哋有好廣闊嘅社交圈子。


途中響埃夫勒墳飽個肚之後，換由成久王揸車。響一條村之前，成久諗住超越前面架車，點知行咗第二邊，出咗條馬路，撞落路邊一棵相思樹上面。結果，成久王傷重死亡，終年三十五歲，而同行嘅鳩彥王同埋房子都身受重傷。


1876年，老豆死咗，所以由佢繼承華頂宮。本身佢係要臣籍降下，成為平民，但係佢冇咗老豆，如果佢做平民嘅話就生活可能會好慘，同時其他皇室都希望可以保留佢嘅皇族身份，所以明治天皇就批准佢唔使臣籍降下。1883年，佢親王宣下，成為明治天皇嘅養仔，點知同一日突然暴斃，終年得八歲。


佢先後做過北支那方面軍參謀同埋陸軍大學校教官，響1941年升上總力戰研究所聽講生，響1942年轉去做戰車第5連隊長。響1945年，佢升做戰車第4師團司令部付，同年五月老豆死咗，佢繼承咗閑院宮，同年六月升上做陸軍少將。


響1951年，細妹華子女王宣佈同華頂博信侯爵離婚，係日本皇室第一個離婚嘅人，呢件事引起好大騒動，同時令春仁深受影響。響1957年，老婆直子寫嘅日記曝光，日記透露春仁其實係個基佬，佢根本都唔鍾意直子，仲背住直子同其他男人發生關係。


明治十二年7月14號上晝8點20分，嘉仁喺東京赤坂區青山御所出世，老豆係明治天皇，媽咪係權典侍柳原愛子。嘉仁仲有2位同係由柳原愛子所生嘅家姐梅宮薰子內親王及大哥建宮敬仁親王，但係都夭折。由於權典侍屬於後宮女官，名義上並唔屬於明治天皇正式嘅妃嬪，雖然係就係生咗個仔，但柳原愛子除咗喺女官職務上嘅提升之外，並冇獲得任何晉封同埋名號。


大正時代開始嗰陣，軍部推行急劇增加軍備，不過嗰陣日本有嚴重嘅財政困難。經過日俄戰爭，日本將朝鮮同中國東北部劃為自己嘅勢力範圍，令到軍備需求急速膨脹。1912年12月，西園寺公望內閣因陸軍部要求擴軍兩個師團而集體辭職，由軍閥巨頭桂太郎接替。


但係桂太郎上台引起抗議，東京爆發第一次護憲運動。呢場運動嘅幕後支持者係企圖從軍閥，官僚手中奪取政權嘅資本家。1913年，反對黨提出彈劾內閣案，迫使國會休會。憤怒嘅市民包圍國會，破壞警察局、派出所，形勢惡化。


以第一次護憲運動為起點，要求政黨政治嘅民主運動，喺1914年終於實現咗政黨議會，呢個成果被人叫做「大正民主」。呢個時候歐洲爆發一戰，而日本經過明治維新，接受西方文化同思想，國家平穩發展，造成日本一片繁華，令到大正前期為明治維新之後前所未有嘅盛世。


大正天皇自幼多病，曾經患上腦膜炎留下後遺症，40歲又患腦血栓，仲變成精神病，搞到皇太子裕仁要攝政，不過大正同大仔裕仁嘅幕僚不和，形成兩個唔同嘅派別，晚年嗰陣，大正天皇仲被記載話佢精神錯亂添。1923年發生關東大地震，死咗好多人。


1924年升做海軍中尉，一年後伏見宮博恭王決定將三女知子女王嫁畀朝融，同年結婚。之後佢又讀海軍砲術學校高等科同埋海軍大學校。1929年，老豆死咗，朝融王繼承久邇宮當主一位，1932年升為大勳位。1934年，佢因為支持昭和六年乃至九年事變，而獲勳為從軍記章同埋金杯一個。


1937年升為海軍中佐，兩年後又升做海軍大佐，1940年因為響中日戰爭表現傑出，獲頒做功四級金鷂勳章同埋畀佢六千日圓做禮物。佢響1941年到台灣高雄出征，三年後調返嚟日本，做海軍練習聯合航空總隊司令部同埋第二十聯合航空隊司令。


1947年，響駐日盟軍總司令要求下，朝融王帶同一家大細皇籍脫離，改名叫久邇朝融，同年接受公職追放。之後佢曾經開過牧場但失敗，跟住決定開獨家品牌「久邇香水」，之後越做越大，賺咗好多錢，最後佢將久邇宮宮主邸送畀聖心女子大學。


因為今次係第一次有皇室成員要求，以前就連天皇都從來冇做過，更何況推翻宮內省嘅決定好大件事，所以天皇唔知點算好。德川頼倫、牧野伸顯曾經勸過邦彥王唔好咁做，但係佢唔聽。呢件事最後由宮內省響酒井家發出婚約辭退，皇太子裕仁親王向邦彥王發出警告收尾。


1918年，朝融王大妹良子女王獲選為皇太子裕仁親王嘅未來太太。1921年，響準備結婚之前，島津家畀人揭發有遺傳色盲，經檢查之後發現朝融王同細佬邦英王有色盲，因此山縣有朋話良子都有可能有，迫邦彥王取消婚約。


竹田宮恆德王，係日本舊皇族，竹田宮第二代當主，恆久王大仔、明治天皇第一個外孫，同時係陸軍軍人，最高官位係陸軍中佐。1947年響駐日盟軍總司令指示下佢皇籍脫離，改名叫竹田恆德，後嚟做咗國際奧林匹克委員會榮譽委員。


恆德王鍾意馬術，仲曾經響陸軍騎兵學校做先生。1938年佢畢業於陸軍大學校，正值中日戰爭時期，所以佢就畀人派去海拉爾騎兵第14連隊第3中隊長，呢一次係佢第一次上戰場。不過佢一啲都唔開心，仲話唔鍾意見到子彈。


響太平洋戰爭期間，佢用假名宮田參謀，先後參加菲律賓戰役同埋瓜達康納爾島戰役。因為佢真係好想到前線打仗，所以就夾硬到拉包爾視察。1943年，佢升為陸軍中佐，同年8月升為關東軍參謀。期間，佢曾經同滿州國皇帝溥儀交流。


1947年響駐日盟軍總司令指示之下，恆德王帶埋一家大細皇籍脫離，改名叫竹田恆德。1950年佢受到邀請出任日本滑冰聯盟會長，正式加入體育界。因為鍾意馬術，所以佢好想參加奧運會。佢仲曾經響1936年夏季奧林匹克運動會其中一個參賽馬嘅馬主。


之後佢做過唔少有關體育嘅職務，就好似日本體育協會専務理事、日本奧林匹克委員會委員長、國際奧林匹克委員會理事、日本馬術連盟會長同埋全國體操協會會長等等，而佢加加埋埋有響十五個體育組織入面做過野。另外，佢仲係1964年夏季奧林匹克運動會同埋1972年冬季奧林匹克運動會嘅頭號搞手。


1923年，老豆成久王響巴黎撞車傷重死亡，永久王因而接任北白川宮當主一位。第二年，佢入讀東京陸軍幼年學校，同年佢同竹田宮恆德王一齊去北海道視察，其中永久響仙台買咗支黑竹畀阿媽房子，令到房子好開心，長年都Keep住。


永久王個老豆成久王同其他皇室成員都好鍾意著當時流行嘅新派軍服，因為新派軍服實而不華，睇起嚟又型，又好用，所以深受年輕一族歡迎，而老豆嘅喜好都影響咗永久王。後尾永久王上司要求改著新派軍服，但永久王一早已經就轉咗，令上司覺得佢真係好時髦。


1940年3月，永久王調任任華北方面軍轄下嘅駐蒙軍，同年6月升為參謀。同年佢又作咗首和歌。1940年9月4號朝頭早，永久王揸飛機軍演時出咗意外，被迫降戰鬥機波及，結果永久王右面膝頭被切、左面膝頭撞親、頭部因撞傷而有裂痕，之後畀人緊急送去陸軍醫院搶救，但係最後都救唔返，同日夜晚七點宣佈瓜咗，終年三十歲，係第一位響外國戰死嘅日本皇室成員。


細個就讀東京府立第四中等學校，之後升讀海軍兵學校。響1917年，佢以全級第一嘅成績畢業，畢業嗰日升任海軍少尉候補生，到巡洋艦磐手當兵。同時之間，佢證實患上慢性哮喘，而呢個病就跟住佢一世，一路都醫唔好。


1926年，佢調任巡洋艦出雲嘅分隊長。第二年佢兼任輕巡洋艦那珂嘅水雷長，同年8月佢參加軍隊海上練習。由於呢次練習係響夜晚搞，視線唔好，所以驅逐艦蕨同巡洋艦神通相撞，而博義王有份控制嘅輕巡洋艦那珂就撞落驅逐艦葦。


之後佢就任吹雪型驅逐艦天霧嘅艦長，1933年成為海軍大學校嘅選科生，升為海軍中佐，一年之後升任巡洋艦那珂嘅副長。跟住佢先後做過敷設艦嚴島嘅艦長同埋第3驅逐隊司令指揮官，1937年佢以第3驅逐隊司令指揮官嘅身份參加淞滬會戰。


同年9月響黃浦江上面，由佢控制嘅驅逐艦島風受到國軍嘅追擊，博義畀迫撃砲嘅碎片傷到，而同行嘅早川幹夫就跌咗落水，又傷勢過重，死咗。呢件事嚇親昭和天皇，昭和天皇第二日就慰問博義王。一個月後，二女令子病死，但係響到打緊仗嘅博義冇得出席。


博義好翻之後，就做咗第六驅逐艦隊指揮官，負責響揚子江上面巡邏。但係後嚟佢傷口愎發，之後重發炎，所以佢響1938年4月回國，入海軍軍醫學校接受治療三十日。同月18號，昭和天皇過嚟探佢，兩日之後就任命佢調去海軍大學校做教官。


響1904年，原先係伏見宮繼承人嘅叔叔邦芳王身體轉差，而另一位叔叔昭德王又早死，於是老豆博恭王要以貞愛親王大仔嘅身份回歸伏見宮，就搞到要令當時只有兩歲嘅博忠王繼承華頂宮當主一位。佢早年入讀學習院初等科，同皇太子裕仁親王係同級嘅。


1923年，佢入讀海軍砲術學校普通科，同年升讀海軍水雷學校普通科，響同年12月1號畢業。之後，佢畀人編去五十鈴艦。但係第二年三月，博忠王響船上開始發病，同月六號畀人緊急送去佐世保海軍醫院治療，同月19號畀人驗出佢患上咗腦膜炎，之後不治，終年廿二歲。


響1909年，佢入讀學習院初等科，之後升讀學習院中等科，試過轉讀陸軍中央幼年學校。響1920年，入讀陸軍士官學校，兩年之後畢業，升上做陸軍少尉，同年設立秩父宮。響1928年，正式同松平恆雄大女節子結婚，而節子改名叫勢津子。


皇道派軍官一直都好想立雍仁佢做天皇，因為佢比起大佬裕仁更加受到國民鍾意，就連駐日盟軍總司令部阿頭麥克阿瑟都曾經諗住命令裕仁讓位畀雍仁。響1933年，明仁出世，雍仁嘅地位開始下滑。響1936年，發生咗二二六事件，之後有好多支持雍仁佢繼位嘅軍宮畀裕仁徹底清除，佢響軍隊入面嘅影響力徹底下降。


響1937年，佢到歐洲巡迴訪問，試過出席佐治六世嘅登基儀式。佢行程嘅最後一站係德國，重同希特拉響紐倫堡會談。當希特拉提到史太林嘅時候，雍仁直接咁話「我好憎佢」。之後佢一直都唔支持日本結盟，同支持日本結盟嘅裕仁相反。


佢響政治上比較偏左，偏向幫中國，試過響中國人面前講對唔住。佢同大佬昭和天皇唔同，佢反對打仗。所以響日本戰敗投降嘅時候，佢冇畀人審判到。正因為佢偏左，所以響中日和解嘅時候都發揮咗一啲作用。同時之間，佢生活得好平民化，例如佢會搭地鐵返工。


2001年佢出任伊勢神宮大宮司，任內曾經主持清子內親王嘅婚禮，直至2007年退任唔撈。之後，佢先後做過霞會館理事長、學習院櫻友會理事、學習院中等科同埋高等科櫻友會會長同埋日本會議顧問。2011年出任神社本廳統理。


佢響東京都皇居產殿出世，細細個曾經有過小兒麻痺症。響第二次世界大戰之後，佢好努力咁改善皇室古老、守舊嘅形像，因而得到「火星」呢個花名。1958年響學習院大學理學部化學科畢業，之後轉到東京大學理學研究科讀動物學。


佢一直都響到研究緊癌症嘅細胞分裂同埋海洋生物，響1969年加入日本癌症研究會做研究人員。佢分別響1997年攞到美國佐治·華盛頓大學榮譽博士、響2001年攞到明尼蘇達大學榮譽博士、德國癌症研究協會榮譽會員等等。


同年5月，佢做緊嘢期間突然暈低，之後送去醫院，開頭懷疑係急性硬膜下血腫，後嚟證實係肥厚型心肌症，響醫院治療咗六個月之後先至出院。但係，佢因此隻右眼盲咗、下半身癱瘓兼且失憶，成世人都要坐輪椅。響1989年昭和天皇嘅葬禮，全個皇室就唯獨宜仁冇出席。


2014年1月，宜仁因為發高燒住咗一個月醫院，之後佢成日因為發燒而經常進出醫院。6月8號朝早九點，宜仁畀宮內廳嘅人發現佢冇咩嘢呼吸，即刻被送去醫院，響朝早十點五十五分死咗，終年六十六歲，死因係急性心肌梗塞。


1984年，佢響加拿大駐日本大使館上面識咗生意人鳥取滋治郎大女久子，一個月之後憲仁用英文「Will you marry me?」成功響久子求婚，同年9月行納采之儀，三個月之後正式結婚。響結婚嘅同一日，憲仁由三笠宮分家，另起宮家高圓宮，個名嚟自奈良市三笠山隔離嘅高圓山。


除此之外，憲仁仲好鍾意足球，成日參加一啲有關足球嘅事務。1987年，佢出任日本足球協會總裁，由於佢識英文，因此佢多數代表協會同外國嘅人接觸。好多日本市民都知道憲仁鍾意足球一事，仲覺得佢係「活躍嘅貴族」。


同年11月21號，佢響加拿大駐日本大使館入面準備同人玩壁球期間，突然心室顫動引起心臟衰竭而暈低，即刻送去慶應義塾大學醫院急救。佢曾經一度有生命跡象，但係響半夜突然惡化，最後響老婆久子同意底下取消搞人工心肺裝置，跟住就死咗，終年47歲。


佢死後，好多生前嘅公職由老婆久子繼任。後嚟有人為咗紀念佢，搞咗好多賽事，其中有高圓宮盃日本足總18歲以下足球聯賽、高圓宮盃日本足總全日本15歲以下足球錦標賽、高圓宮牌曲棍球比賽、高圓宮賜杯全日本學生軟式野球大會同埋高圓宮杯全日本中學英文辯論大會。


家下係日本山階鳥類研究所總裁、日本動物園水族館協會總裁、世界自然保護基金日本分會名譽總裁、日本網球協會名譽總裁、日荷協會名譽總裁、綜合研究大學院大學理學博士，亦係唔同嘅名譽博士學位，包括理學名譽博士、水產生物學名譽博士、水產學名譽博士。


1989年1月7號，阿爺昭和天皇過身，老豆皇太子明仁親王登基，改元平成。8月傳出佢同川嶋紀子結婚嘅消息。川嶋紀子係文仁親王響學習院大學細一歲嘅師妹，早響1986年文仁親王已經求婚成功。9月12號，有關川嶋紀子同文仁親王結婚嘅皇室會議展開。


1991年，大女眞子內親王出世。1992年出任日本網球協會名譽總裁。1994年二女佳子內親王出世。1996年9月獲得綜合研究大學院大學理博士學位。1997年出任世界自然保護基金日本分會名譽總裁、2000年出任日蘭協會名譽總裁、2004年出任全日本愛瓢會名譽總裁、2005年出任Siam Society名譽副總裁。


響2007年至2015年期間，佢亦係皇室會議嘅預備議員，自2015年9月16號開始出任皇室會議議員至今。2017年12月1號審議有關天皇退位等問題，文仁親王因為同呢個議題有利益衝突所以唔出席，由叔叔常陸宮正仁親王代為出席。


2019年5月1號，伴隨住大佬德仁成為第126代天皇，文仁成為皇嗣，係繼秩父宮雍仁親王之後，日本皇室86以嚟再一次有成員成為「皇太弟」。響同年10月22號嘅即位禮正殿之儀期間，文仁著住象徵住皇太子身份嘅「黄丹袍」現身。


心臟表層有冠狀動脈，佢會因爲阻塞、收窄而令血流減低、停止，保持心臟跳動嘅心肌會因為冇血到而受損，所以要通波仔嚟加大返條血管。醫生會用心導管放個支架入去動脈，撐開塞咗嘅血管。個支架係放響心導管嘅前面，醫生將導管由四肢嘅大動脈，慢慢推去個心嘅血管度，支架推梗入去係唔會撐開，唔會撠住，到咗冠狀動脈收窄嘅地方，喺支架裏面一個波仔就會漲大，撐開個支架，整闊條血管，支架留喺嗰度，導管褪返出嚟。


香港年年有成五千人通波仔，做完之後有一半機會復發。復發嘅主要原因係支架有機會刺激血管內膜細胞增生，塞返住條血管。有啲藥搽咗上去就會令個支架唔會刺激到內膜增生，但又會引起血小板積聚，令血管塞返。但係後來又出咗隻藥，將復發率減到百分之一。


第二世界，又叫共產主義陣營，係冷戰時期政治術語，指以蘇聯做阿頭嘅共產主義國陣營，主要由華沙公約組織、中華人民共和國、北韓、蒙古人民共和國同東南亞各國組成，極力提倡共產主義同社會主義，自蘇聯解體，同中國改革開放後就唔再有重大影響力。


Google閱讀器係Google公司嘅一款線上RSS閱讀器，用戶通過Google Reader訂閱唔同來源嘅RSS同Atom，可以定期讀到自己關注訊息嘅更新。2005年10月7號Google Reader英文版開始喺Google Labs入邊測試使用，到咗2007年9月27號先正式發佈，之後喺各個地區同國家又先後推出咗多種語言介面，包括中文版。


7%。淨係排喺 Internet Explorer 同 Mozilla Firefox 後面，排第三，同舊年12月比升咗0.72%。佢嘅程式碼係基於其他開放原始碼軟體嚟寫嘅，包括有 WebKit 同 Mozilla，Chrome 開發人員整咗個叫「V8」嘅 JavaScript 引擎。


「Google Chrome」嘅整體發展目標係提升穩定性、速度同安全性，同一時間整一個簡單兼有效率嘅用戶界面。CNET旗下嘅 Download.com 喺 2008年6月評過最佳嘅 Windows 應用程式之中，「Google Chrome」排第一。


但係由於送去歐洲嘅信提早寄咗出，所以德國「Google Blogoscoped」嘅作者菲利普·藍森喺2008年9月1號就收到嗰漫畫，重掃描兼放上自己嗰Blog。之後Google就將嗰漫畫放係Google Books同Google嘅網站上面，重喺自己嘅Blog講咗點解會提早發布。


Google Pay，原名Android Pay，係Google嘅流動支付服務，用到預先儲存響Google賬戶嘅支付資訊，方便用智能電話響實體商戶進行非接觸式畀錢，又或者響流動應用程式或者購物網站畀錢。


Knol 同維基百科唔同，Knol 嘅作者一定要用真名，Google 重會查作者身份，証實之後，任由作者想寫乜就乜。除非作者想，唔係冇人改得佢寫嗰篇文。而同一個題目可以有多過一篇文，重會有讀者評分制度，等讀者嚟評一篇文嘅好壞。


Picasa 網路相簿係Google一項Web 2.0服務，可以將電腦同相機度嘅相片上載分享到網路，支持外連，可以通過Picasa相片管理軟體同瀏覽器兩種方式上載相片。Picasa 網路相簿同Flickr一樣，都係網路應用程式，人哋經常會將佢哋拿來作比較。


PageRank係Google公司使嘅一種算法，攞嚟對佢搜尋器啲結果入邊啲網頁進行排名嘅一種演算法。佢實質上主要係通過網頁之間嘅鏈接個數同質素，嚟分析啲網頁嘅重要性。佢個靈感嚟自論文啲影響因子，即一篇文俾人引用得愈多、佢嘅影響力愈發大。


用喺網頁上高，即一個網頁俾愈發多嘅其他網頁連入，佢嘅重要性就愈發大，佢喺成個檢索結果裏便就應有愈發高嘅排位。基於噉樣嘅惗法，PageRank捉每一條連入作為對個目標網頁嘅「投票」，根據得票幾多、同埋啲舉票者個等級嚟決定得票者個等級。


樽裝水係用樽裝住嘅食水，通常係膠樽或者玻璃樽，有細細支方便攜帶嘅，亦有飲水機專用大樽嘅。食水嘅來源可以係水喉水、井水、礦泉水、蒸餾水等，星加坡甚至會用經常處理嘅污水，稱為「NEWater」意思即係「新生水」。


近排呢幾十年，樽裝水嘅銷量急劇上升。喺1990年至2005年呢短短15年間，樽裝水嘅消耗已經上升咗超過4倍。去到2006年，銷量已經上升到600億美元，容量達1.15億立方米。據估計，全球每年消耗約2000億樽樽裝水。


樽裝水通常儲存為自然災難發生時嘅緊急儲備。災害管理專家建議為每人儲備3.8公升嘅水，呢個數包括咗飲用、煮食、洗手、洗碗同埋個人衛生所用嘅水。由工廠封好咗嘅水只要冇開過或者損毀，可以擺幾耐都得，至於樽上所印嘅到期日指出嘅只係喺嗰個日期之前樽水仍然新鮮，而唔係話過咗期之後就唔乾淨或者唔安全。


德國法蘭克褔大學研究指出，有好多用膠樽裝嘅樽裝水，都染咗雌激素化合物。雖然有啲用玻璃樽裝嘅水亦都有污染，但係研究者仍然認為污染物係嚟膠樽。膠樽暴露喺太凍或者太熱嘅地方都可能會導致啲化合物溶喺樽裝水入面。


恐鳥曾經係世界上最大隻嘅雀之一，同馬達加斯加嘅象鳥、非洲嘅鴕鳥一樣，都係屬於平胸鳥類。喺11種恐鳥中，就以巨型恐鳥最大隻，身高甚至可達4米，重約 250 公斤，佢係紐西蘭嘅獨有品種。但喺白人殖民者到咗紐西蘭之後，就已經絕種。


恐鳥係一種完全冇翼嘅雀，行動主要靠強而有力嘅大髀。羽毛呈褐色，同奇異鳥差唔多。有一條好長嘅頸，就好似雀鳥中嘅長頸鹿咁。不過一般情況下，佢哋都係將條頸呈水平橫向行走，只係間中寸條頸向上伸直望嘢。每種恐鳥無論喺體型上抑或咀嘅形狀上都各有不同，咁係為咗適應森林裏面唔同嘅生存模式。


喺毛利人嚟到紐西蘭之前，哈斯特鷹相信係恐鳥最主要嘅捕獵者，呢種鷹會用佢哋好似虎爪咁大隻嘅利爪，用力按住恐鳥嘅背部，再開始進食。證據嚟自幾具恐鳥骨骼嘅骨盆上一啲窿，位置同大細都同哈斯特鷹嘅利爪符合。咁樣嘅傷口，腳爪必須穿恐鳥肌肉達5厘米咁深。


當毛利人進駐紐西蘭之後，佢哋開始發現呢種大型嘅雀除咗可帶嚟營養豐富嘅鳥蛋同大髀肉外，佢哋嘅骨頭，皮同蛋殼都分別成為生活上嘅主要用品，加上恐鳥性情溫馴，平易近人，先至成為大量捕獵嘅目標。而繁殖速率緩慢，亦加速佢哋嘅滅亡。


喺紐西蘭嘅一個山窿遺跡裏面，俾人發現到有大量嘅恐鳥頭骨，估計係以前毛利人捉恐鳥嚟食時，所拋棄嘅頭骨部分，以及皮膚，羽毛等等，喺山窿遺跡度都保存得相當完好。而家牛津大學嘅科學家，正利用呢啲身體部分進行DNA研究，希望有朝一日，可以複製番呢種世界其中一種最大隻嘅雀。


象鳥係一種已絕種嘅巨型雀鳥。其下有「象鳥屬」同「Mullerornis」兩屬，至少喺16世紀以前就已絕種。兩隻翼萎縮，唔可以飛，胸骨沒有龍骨脊，只可以跑。馬達加斯加人叫佢哋做「Vorompatra」，意思係指「沼澤地裏面嘅雀鳥」。


喺象鳥以前築巢嘅海灘上面，直到而家都重散佈好多象鳥蛋殼碎片。科學家估計，咁可能佢哋只係季節性咁遷徙到海灘先生蛋。而喺原始人遺址，亦經常發現到有象鳥碎片留有木炭，可能係以前嘅人經常偷佢哋嘅蛋嘅證據，亦可能係構成象鳥絕種嘅原因之一。


科學咁嚟講，其實世界上係無種族呢樣嘢嘅。世界各大地理區域嘅人群間嘅差異其實細過人群內部個體間嘅差異。但係地理區域仍然係有某啲好表面嘅特徵可以話係分出大地理區群體嘅標準。自十九世紀以來，歐亞大陸西半部到北非同南亞，包括印度各民族、歐洲各民族、伊朗同中亞大多數民族、北非大多數民族，甚至有啲西非，東非有啲懷疑同中東，歐亞民族有啲關係嘅民族，都被認為係擁有共同嘅「高加索種族」嘅特徵。


而家喺非科學文獻中，尤其係北美嘅社會，政治，法律語言中見到嘅「高加索」一詞，通常只係指而傢世界上以歐洲血統為主嘅人口。咁就反而通常排除咗十九世紀科學著作中認為代表咗高加索特徵最典型嘅中東人，北非人同北部印度人。


但係北美社會通常為咗語言嘅「政治正確性」，被迫放棄喺力求中立嘅法律、新聞、標準語言中用好似「白人」、「歐洲人」、「雅利安人」之類負面政治包袱比較多嘅表示歐裔人口嘅名詞，而採用「高加索人」呢個相對生僻嘅所謂「科學詞彙」，以至造成歧義。


廣東話入邊通常唔用「高加索人」呢個唔流行嘅名詞稱呼啲歐美裔人。而家用得比較多嘅係「西人」，因為呢個係比較中立同尊重啲嘅叫法。如果唔加特殊解釋，「西」通常會被理解成西方國籍嘅歐美裔人，而唔係第啲種族。但係，啲香港人通常重鍾意叫啲歐美裔人做「鬼佬」或有者個「鬼」字嘅名稱。


呢個稱呼有少少歧視性質，但係都唔係好惡意。有時連西人自己都欣然接受被稱為「鬼」。但係呢個稱呼主要係太粗俗，唔適合文雅場合使用。另外，「白」喺需要話明種族嘅時候用得比較多，其實無負面意義。「白種人」就相對生僻，主要用喺書面語入邊。


1770年，佢12歲嗰年，以海軍軍校學生身分加入咗英國皇家海軍，重到咗佢舅父沙克林做艦長嘅軍艦上做實習生。佢隨艦一齊遠航，學到好多船舶駕駛同海上生活嘅的經驗。沙克林利用佢嘅影響力令納爾遜可以加入軍艦Carcass號，隨船到北極探險，令年僅14歲嘅納爾遜獲得咗喺冰海航行嘅經驗。


沙克林後來升任皇家海軍審計官，喺佢提拔下奶路臣響海軍平步青雲。奶路臣勤奮好學，佢好快掌握咗好多海上技能。1777年，19歲嘅奶路臣已經係一名經驗豐富而又能幹嘅年輕中尉。1778年，沙克林死咗。第二年，納爾遜被任命做Hinchingbroke號艦長。


1797年2月14號，當時英國地中海艦隊喺大西洋聖文森特角遇上西班牙艦隊，雙方展開一場激烈海戰。呢次戰鬥中，納爾遜作為地中海艦隊中其中一艦艦長，違抗當時司令傑維斯爵士嘅命令，果斷咁隻身脫離隊形衝向西班牙艦隊，攔住敵人去路，重率艦勇敢逼近敵艦，兩次率兵衝上敵艦同敵人展開肉搏。


奶路臣英勇無畏，能征善戰，每次作戰都身先士卒，命令旗艦率先攻入敵陣，而且為咗激勵將士士氣，經常喺甲板上直接指揮作戰，但係亦因為咁而多次受重傷。1794年8月，納爾遜正忙於執行封鎖和圍攻土倫嘅任務。喺圍攻科西嘉Calvi時，一發炮彈打到佢面前，飛嚟嘅彈片同碎石打盲咗佢隻右眼。


1803年5月，納爾遜出任地中海艦隊司令，以對抗法西聯合艦隊。1805年10月19號，法西聯合艦隊駛離西班牙加的斯港，企圖通過直布羅陀海峽前往地中海，配合拿破侖喺意大利嘅軍事行動。呢個時候，奶路臣已經喺加的斯以西嘅特拉法爾加海域等候。


當時，法西聯合艦隊有戰艦33艘，英國艦隊有戰艦27艘。戰鬥喺下晝4點左右結束，英國艦隊獲勝，法西聯合艦隊33艘戰艦中，8艘被擊沉，12艘被俘，人員死傷同被俘達7000幾人。英國戰艦無一損失，僅傷亡1600幾人。


奶路臣運用佢獨創嘅方法，即係用一啲唔同色水同圖形嘅信號旗溝通艦隊之間嘅聯繫。現代海上通用嘅國際信號旗即由此演變而來，成為咗戰勝法國艦隊嘅重要因素。海戰前夕，佢嘅旗號係「英倫預咗每個人都會做到佢嘅職責」，已成為英國人日常生活中所熟悉同慣用嘅習語。


納爾遜對帆船戰法並唔墨守成規。佢創立「奶路臣戰法」，主要著眼點係，畀下屬隨機獨斷嘅權力，並以迫敵決戰，殲滅敵人為作戰目標。奶路臣戰法能把握戰機，主動奇襲迫敵決戰，令敵人顧得前唔顧得後，而達成殲滅戰果。


奶路臣嘅生平往事俾好多個作家，包括Susan Sontag、Amber Benson、Christopher Golden、Barry Unsworth、Dudley Pope、Bernald Cornwell同埋James A Michener，攞嚟做佢哋嘅創作背景。


但尼丁係紐西蘭南島嘅第二大城市，屬於奧塔哥地區。最先有土著人毛利人聚居。一八四零年開始有蘇格蘭人定居。一八六五年，來自中國廣東省增城、台山等地嘅唐人嚟到掘金，後尾定居埋。今日但尼丁重有唔少蘇格蘭裔人同唐人。


直到後嚟人類殖民活動開始前，唯一可以喺紐西蘭發現嘅哺乳動物只有3種蝙蝠，其中1種最近已經絕種。喺無哺乳動物同其他捕獵者嘅威脅下，雀鳥占據咗紐西蘭主要嘅動物生態地位。如果恐鳥係鹿或牛之類嘅食草動物嘅話，咁哈斯特鷹都係好似老虎同棕熊等處於頂級位置嘅捕獵者。


而呢個島係成日出現極晝同極夜嘅，因為格陵蘭島有五分之四嘅面積都喺北極圈入面。每年一到咗10月，島入面大部分地區都入咗夜晚黑，而嗰度嘅夜晚黑係連續5個月都唔見到太陽出嚟，凈係見到月光同星星。雖然話喺每年嘅4月開始一直到9月為止都可以見到太陽，但係佢升得好矮，凈係喺地平線度轉下轉下。


長頸鹿嘅循環系統與眾不同。10公斤重嘅心可以產生比其他動物多兩倍嘅血壓，保證個頭有血到。頸上面一個複雜嘅組織結構可以避免長頸鹿低頭喝水嗰時個腦血壓過高造成腦出血。下肢嘅血管承受好高嘅血壓，換轉係其他動物可能會造成毛細血管爆裂，而長頸鹿嘅下肢俾又厚又實嘅皮包實，避咗呢尾嘢。


長頸鹿有長睫毛，眼呈深啡色，係所有陸上動物中最大嘅。視力敏銳，再加上身高嘅優勢，能夠睇到一公里遠嘅嘢。長頸鹿冇淚腺，佢用脷去清潔眼球表面。德國法蘭克福動物園嘅研究人員發現長頸鹿得有限嘅色覺，分到一啲色。


長頸鹿行路姿態悠閑。行路嗰時一側嘅前後肢向前挪動而另一側嘅前後肢着地。呢個係大型四足動物常用嘅運動方式，比如大象都係用呢種方式行。但係長頸鹿遇到敵害攻擊能夠以60公里時速進行短距離奔跑，奔跑姿勢好笨拙，前後肢交替着地。


根據化石記錄，長頸鹿最早由中新世初期由鹿科動物分化而來。最早嘅長頸鹿科化石係Climacoceras同Canthumeryx。後來演化出古麟，一種中新世早期生有短角、短頸嘅長頸鹿祖先。到中新世晚期古麟進化為薩摩獸。


長頸的確可以畀長頸鹿食到樹冠上嘅葉。然而長頸鹿乸矮過公，往往食低處嘅樹葉，所以好難講長頸僅僅只係為咗食果方面的原因。此外，長頸會令長頸鹿飲水造成相當嘅困難。長頸鹿佔據嘅生態位只有非洲象一個競爭物種，所以並無選擇壓力嚟迫使長頸鹿喺咁長時間保持長頸嘅狀態。


最後啲人觀察到，長頸鹿公係用長頸嚟戰鬥。長頸鹿有顯著嘅兩性異形特徵。乸條頸比公更加短。乸條頸一到咗十歲就唔再生長，而公條頸就可以維持生長達二十年以上。公之間用頸搏鬥，搏鬥結果可以係致命嘅，但好少會到呢個地步。


袋狼，同袋鼠一樣屬於有袋目，而且重係現時最大隻嘅食肉有袋類。因尾上斑紋好似老虎，所以又叫塔斯曼尼亞老虎，佢嘅祖先可能曾經分佈喺新畿內亞嘅熱帶雨林、澳洲草原呢啲地方。母體有育嬰袋，生出一條未發育嘅仔，成條蟲咁。


喺5千年前，澳洲野狗隨住人類進入澳洲，佢哋同食性相同嘅袋狼一齊爭食，袋狼其後從新畿內亞同澳洲草原慢慢消失，只喺澳洲東南面嘅塔斯曼尼亞生存。但自1770年英國探險家占士曲到咗澳洲探險以嚟，好多移民將袋狼當係敵人，認為佢係「殺羊魔」，並且喺政府嘅獎賞制度鼓勵下進行大量屠殺，令佢哋絕種。


1936年後不斷傳出有好似袋狼嘅動物喺新畿內亞襲擊家畜嘅消息，又有好多目擊者聲稱佢哋見到袋狼，甚至而家拍到懷疑係袋狼奔跑嘅短片，但始終冇真憑實據。1967年有人喺山窿裏面搵到腐爛咗嘅動物屍體，經專家證實真係袋狼屍，但對於係新鮮屍體定係好多年前留低嘅乾屍，科學家有唔同意見，袋狼係咪真係絕咗種呢？


1999年澳洲博物館館長麥克阿契喺悉尼博物館發現一個自1866年被保存喺酒精度嘅小袋狼標本，麥克阿契於是着手研究從中抽取 DNA，令袋狼可能復活，2000年5月13號又喺其他博物館發現六個類似嘅標本，令相關嘅基因庫更加完整。


香港自然界裏面好重要嘅捕獵者，細條嗰陣會捉老鼠嚟食，大條時就會捉啲大啲嘅獵物，好似野豬仔，赤麂咁。記錄中至少有過一條成年緬甸蟒蛇吞咗成隻牛仔，1982年10月香港嘅電視台影到一條緬甸蟒蛇吐返隻吞咗嘅牛仔出嚟。


蟒蛇脾性唔差，響香港以外地區，唔少動物園會將佢哋當展品。香港動植物公園，嘉道理農場暨植物園而家都有緬甸蟒蛇展出。另外，亦有私人飼養個別品種，或白色變種。響一啲國家，有人會亂咁放生緬甸蟒蛇，嚴重威脅當地嘅生態系統。


佢而家喺北京、上海、天津、江蘇南京、無錫、泰州、四川成都、遼寧瀋陽、河南鄭州、安徽合肥、浙江杭州、廣東廣州、惠州、吉林長春、陝西西安、黑龍江省哈爾濱、大慶、福建廈門、湖北武漢、山東青島、淄博等中心城市都有佢嘅相關業務。


灣入邊有4個主要島嶼。天使島係州立公園。阿拉米達係城市。金銀島原先係海軍設施，而今轉為民用。阿爾卡特拉斯島有一座監獄，20世紀嗰時𢬿來關押最惡劣嘅罪犯。呢個監獄號稱冇人走得甩，因為四面環水，水溫極低，而且有白鯊出沒。


2017年，中國大陸網上熱傳話小熊維尼個神態同中共總書記習近平好似，搞到中國共產黨當局將「小熊維尼」列做敏感詞唔畀網民再提。到2018年，美國製作嘅合家歡電影《維尼與我》亦被禁止喺中國大陸上畫。2019年，《衰仔樂園》以小熊維尼嘅造型諷刺中國大陸，因而俾中共封殺。


孟子見於戰國中前，距戰國開年六七十年，尚百一年先至統一。當時各國全民皆兵，互相攻伐，周禮盪然無存。孟子見到係生靈塗炭，戰場斬殺上萬人，唔係戰死就餓死，到處難民。同二百年前，孔子春秋時期完全唔同。所以孟子思想取態亦有所不同。


孔子主張守禮，回復過去，但孟子就認爲戰亂期，都返唔到轉頭，必要改弦更張，另立方法，達至一統和平。孟子認爲，國君應發善心，不好殺，如果君反覆犯大過，可以另搵人替佢，都唔係周禮嗰套。孟子之於禮，係隨心所欲，唔似孔堅持守禮。


孟子主張人性本性，認為人天生就係善良。佢話「無惻隱之心，非人也」。因為人人都係善良，君王只需要發揮仁慈嘅心，就可以治國平天下。所以人人有心，都隨時可以做到聖人咁，呢個同孔子主張有唔同。因爲孟子認爲性本善，亦帶有慈悲心場，到到爲民情命。


微辣係澳門微辣文化有限公司嘅娛樂品牌，2013年8月由陸志豪、林茂發同埋李偉麟一齊搞咗「微辣」網站，喺2016年12月成立埋公司，2019年仲涉足香港。2023年7月，其前職員劉靜儀自殺，成為咗哄動嘅大新聞，公司整體同多個成員因此飽受批評。


原本「微辣」網站只係得幾條十秒鐘嘅短片，後嚟因為一條麥當勞揸雪糕嘅片爆紅，佢哋貼地搞笑共鳴嘅風格，吸引咗好多人鍾意，對佢哋有興趣，之後仲越做越大。而家喺各平台嘅短片畀人瀏覽咗超過30億次，Fans亦超過600萬，遍佈中國大陸、香港、澳門、台灣、東南亞等地，由六毫子、Jacky Lei同埋加蔥三人夾份搞咗Manner創作室，亦即係微辣嘅前身。


有消息指呢檔生意喺2021年已經籌備緊喺香港上市，不過由於業績唔夠好，一直實行唔到。到2023年，劉靜儀自殺事件重創佢哋嘅計劃，唔止畀人質疑佢哋詐騙澳門政府津貼，仲被廣大港澳市民抵制，搞到好難營運，甚至可能要執笠或賣盤。


劉靜儀曾經係微辣嘅經理人，亦曾經係林茂發嘅女朋友，2021年離開咗微辣並獨立噉做KOL，到2023年先後疑似食安眠藥自殺失敗同證實燒炭自殺成功，而自尋短見嘅原因被指為長期抑鬱症。坊間推斷佢嘅情緒病起係同林茂發嘅感情瓜葛加上其他微辣職員嘅精神傷害。


鹹片喺每一個國家嘅審查或規管都唔同，最嚴嘅一套都唔放或者唔賣得。規定好唔同，美國為例，只要內容係寫雙方同意嘅性行為，唔涉及暴力逼使另一方去做，就冇問題。一啲地方，好似香港噉，只要個陰莖唔勃起，影到個性器官係冇問題，性器官插入嘅動作都要刪剪，否則唔可以喺該城發行賣錢。


山寨廠好多都係家庭式經營，即係話可能個老豆係老闆，老婆又喺度做嘢，個女係會計，跟住趕工或者仔女放假都會落去幫手之類。山寨廠通常都無自己牌子，而係幫人或者外國牌子做生產，同埋做嘅係啲無咁高科技嘅嘢，初頭係穿膠花、假髮、紡織、車衣之類，重有例如木製品、皮革、塑膠、印刷、玩具、簡單電子產品等等，乜都有。


大概下晝3點，示威者衝擊立法會示威區，向警方掟磚頭等等唔同嘅雜物，警方舉咗紅旗警告，先噴胡椒噴霧同用警棍打衝擊嘅示威者，再發射橡膠子彈同布袋彈還拖。最終示威者都係突破咗立法會示威區出面警方防線，諗住衝入埋立法會。


下晝4點半，防暴警察喺龍和道及添華道交界舉黑旗，同埋射催淚彈。就算示威者已經走夾唔唞，警察追住部分示威者嚟打。防暴警察除咗對住示威者舉槍，甚至指向身穿反光衣嘅記者。之後龍和道清咗場，示威者徹退到大會堂附近。


6月11號深夜，警方開始加強立法會外保安，大批警員進駐喺港鐵金鐘站，係咁截查市民身份證同搜袋。有報道講年輕人只係經過海富中心對出，隨即俾警員搜同埋身不禮貌對待，更加有「一字排開兼錄影」。期間警員同市民推撞，現場非常混亂，有市民對住警員大嗌「收隊」。


6月12號，盧偉聰譴責「暴徒」嘅行為，同埋強調警方有嚴格指引同訓練，裝備亦係外國鎮暴場面成日用。「橡膠彈同布袋彈聽起上嚟好似係子彈，其實係低殺傷力武器」，用嚟制止遠距離掟磚嘅暴徒。佢指出，警方已多次舉咗「黑旗」警告，同用咗口頭警告。


2019年區議會一般選舉，係香港主權移交後第6屆香港區議會選舉，喺2019年11月24號舉行。呢次選舉會重選香港十八區區議會全部452個民選議席，加埋年頭已經改選嘅27個當然議員，總共479席。議席任期四年，由2020年1月1號去到2023年12月31號為止。


呢場選舉正值反送中運動，吸引大批不滿中共、香港政府同香港警察嘅選民踴躍投票，投票人數同投票率都創香港選舉嘅新高。結果支持反送中運動嘅民主派喺呢場選舉贏到開巷，攞到全港接近九成嘅絕大多數民選議席，相反畀中共操控嘅親中派就輸到甩褲，得返大約一成嘅少數民選議席，比2003年嗰時重慘烈。


上屆區議會選舉，民主派喺雨遮革命後，強調要將運動精神帶落社區，以致多咗唔少人留意政治，甚至出現「傘後組織」成立同埋一眾政治新人參選，議席上面有增進。到2016年嘅立法會選舉，民主派攞到30席。但係之後中共同香港政府輸打贏要，以一連串官司同釋法，強行剝奪6個民選議員嘅資格，打後嘅兩場補選，民主派都處於劣勢，親中派更加第一次喺「單對單」嘅立法會補選入面贏咗，咁樣嘅情況之下，民主派聲勢低迷。


同時，戴耀廷提出「風雲計劃」，計劃由區議會入手，增加民主派喺立法會同特首選委入面嘅影響力。計劃打算搵大約100人去填補本身冇人選嘅白區，減少親中派自動當選嘅機會，但係計劃既冇經費，又唔夠人去參加，不過的確培養到一班人出嚟選區議會。


2019年6月，逃犯條例修訂草案掀起社會極大嘅反對浪潮，1個月內出現咗兩場超過100萬人同200萬人嘅遊行，反送中運動亦都令到選民新登記人數破咗歷年記錄，選民人數更加突破400萬人，呢啲新登記選民被視為係對香港政府不滿而催生出嚟嘅，佢哋嘅投票意向足以影響嚟緊嘅區議會選情。


亦都因為反送中運動，唔少素人都開始落區，參選區議會，當中有譚香文發起嘅反自動當選運動，但係當中開始出現撞區嘅情況，尤其是大學選區同曉麗選區引起嘅風波最大，咁啱兩區都牽涉由反自動當選運動出嚟嘅候選人。由幾十個素人組成嘅宣傳平台「自由系」亦都喺同期成立，最後民主派成功填滿所有白區，今屆選舉成為自1982年區議會成立以嚟，第一次冇區自動當選。


反送中運動去到10月都未完，香港政府更加喺10月動用《緊急情況規例條例》推行《禁止蒙面規例》，令局勢火上加油。同時，香港政府同親中派人士亦一直威脅，如果投票當日有事發生，香港政府會強行押後選舉、強行取消嗰個選區嘅選舉，甚至強行取消成個區議會嘅選舉。


呢場選舉嘅結果，令中共大為震驚。香港政府輸打贏要，設立多個成員全部由香港政府委任嘅委員會，同埋搵香港政府入面嘅民政事務專員嚟架空民選嘅區議會，中共又喺2020年通過港版國安法，大肆迫害民主派，甚至強行顛覆香港選舉制度。


中華人民共和國公安部、國家安全部、司法部、最高人民法院同最高人民檢察院等，全部係管下面嘅人民警察嘅最高領導同指揮機關，全部跟中共中央政法委員會聽指揮。人民警察根據相關嘅法律規定，有一定嘅執法權限喺佢哋嘅職責範圍之內。


皇家香港警察係英治香港殖民地政府嘅一部分，華人平民一般覺得警察係爲咗政權服務。1960年代，皇家香港警察貪污風氣好嚴重，最出名係葛柏案。嗰個年代嘅警察貪污促成咗後來廉政公署嘅成立。經過警廉衝突之後，皇家香港警察改革，仲成爲「亞洲最佳」 嘅警隊。


兩次大型社會運動之外，仲有零星嘅警察失德事件，例如2013年嘅「白粉當鹽案」，兩個元朗差人到水邊圍邨調查防喉箱藏毒案，佢地唔想落案，於是將海洛英當鹽，結果因為有管理員不滿而舉報，結果粉末被化驗證實的確係海洛英。


根據警察通例，警員喺執行職務嘅時候要盡量配合傳媒採訪工作。香港有好幾間電視台和網上媒體都會將公眾活動，例如示威、遊行、衝突場面直接放到鏡頭直播，喺持續半年以上嘅反修例運動，唔少香港警察嘅暴行被記者嘅直播鏡頭拍低，直接展現喺香港市民以至國際社會眼前。


2016年2月10日，《明報》記者鄧力行採訪旺角騷亂遭警員襲擊，當時掛有記者證嘅鄧生喺巴士上層拍攝，按警員要求離開，佢表明身分步出巴士門口，即刻被多名手持長盾嘅警員壓喺地上毆打，後腦受損流血，當晚《蘋果日報》拍攝到鄧力行遇襲嘅情況。


事隔兩年多投訴警察課裁定事件「無法追查」同「無法完全證明屬實」，明報職工協會2019年2月3日指被襲記者入稟法院啟動索償程序，協會全力支持同協助，希望監警會盡快處理此案覆核申請，以免案件無限拖延，而佢亦會喺有決定後公布相關理據。


關注香港人權狀況嘅民間組織「民權觀察」指出，警方喺有傳媒錄影片段佐證下，仍然將投訴列為「無法完全證明屬實」，但警方又話會採取適當紀律行動，完全係「此地無銀」，該組織督促警方同監警會要公開調查報告，俾公眾了解相關決定嘅理據，又話事件反映投訴機制有缺陷。


一有警民衝突事件出現，香港特首林鄭月娥、保安局局長李家超、警務處處長鄧炳強俾傳媒問親都左閃右避，一味話市民如果有唔滿意可以用現有嘅投訴機制向警方投訴，林鄭仲話班差人當更有好大壓力，要求市民「包容」佢地咁話。


但其實呢個所謂投訴警察機制根本就冇用，成個制度都俾差人把持住，投訴程序又長，市民仲要冒住俾差人檢控返轉頭嘅風險，之但係同案相關嘅受查人士又唔係必須配合調查，所謂獨立嘅監警會對警隊又冇調查權，於是被投訴果個差人就會因為「無法查證」而被裁定投訴唔成立，呢個所謂「行之有效」嘅投訴機制根本就得個講字，有冤冇路訴咪激起更多民憤囉。


2016年2月10號，《明報》有個姓鄧嘅記者採訪旺角衝突期間俾差人襲擊，佢即刻報警單案仲即時轉交投訴警察課。事隔兩年投訴警察課回覆佢，話單案「無法追查」同「無法完全證明屬實」。鄧生曾經考慮民事入稟告警務處一哥要佢追賠湯藥費，但法援唔批。


於2023年，香港血案頻生，多宗當街斬人案搞到臭名遠播，市民人心惶惶，詐騙匪徒亦變得肆無忌憚，坊間有唔少人因此埋怨警方辦事不力，疑點重重嘅蔡天鳳案嘅證物化驗進度緩慢並嚴重出錯亦為人詬病，然而與此同時，警隊拉大隊去搞啲平民百姓毋關心嘅濫用公共交通工具折扣傍惡作劇嘅器官捐贈登記冊除名操作等任務，聲稱呢啲係維護國家安全嘅重任。


喺2021年9月，香港一名警員因辦案殉職，有部份對警察不滿嘅網民樂見事件，結果引來親中派嘅連番批評。例如，香港警察隊員佐級協會主席林志偉就指責呢啲批評香港警察嘅人冷血，話喺佢哋身上睇唔到人禽之別。不過，面對親中派嘅說法，就有民主派嘅聲音反駁，其實係香港警察冷血在先，兩年前反送中運動入面，警察就對一啲不幸離世嘅示威者講更加冷血嘅說話，例如公開挑釁其他示威者話要慶祝，稱呼佢哋係曱甴等等。


警廉衝突係响1977年，香港廉政公署檢舉大批警務人員而觸發嘅，10月28號四千名警員到警察總部示威，又派五個代表同警務處處長施禮榮會談。後來施禮榮答應准許成立員佐級警務人員協會等三項要求之後，警察先至分批離開，但係有百幾個差人經過和記大廈嘅時候衝擊廉署總部，重拆咗廉署招牌落嚟，五個廉署人員受傷。


1960、1970年代警隊貪污風氣極盛，當年警界每年由「黃、賭、毒」收得賄款高達十億港元。情況迫使港英當局1974年2月15號成立「總督特派廉政專員公署」，短短3年間就用貪污罪名起訴近200名警員，警隊人人自危。


1977年10月28號，約2000到4000個差佬到警察總部靜坐抗議，又遊行到港督府請願。其後將一萬一千個差人簽名交到港督手上，要求廉署停止調查警隊貪污。之後重有100人衝去和記大廈破壞廉署執行處總部包括大門，5名外籍廉署官員走出去即被圍毆。


事後，時任港督麥理浩頒布特赦令平息事件。麥理浩宣佈1977年1月1號前所犯貪污罪行，情況普通就唔再查。其後立法局修改《警隊條例》，授權警務處處長，若果有警員違反命令就可以即時炒人，又禁止警員公開集會。


朱經緯係前香港警務處警司，做過沙田分區嘅指揮官，因為喺2014年雨遮革命期間用警棍追打市民而備受關注。獨立監察警方處理投訴委員會調查之後，以12比6裁定佢毆打人嘅指控投訴屬實。到2017年3月，佢終於被落案起訴，被控「襲擊致造成身體傷害」罪，同年12月被裁定罪名成立。


據香港經濟日報報道，朱經緯於1979年9月24號加警隊，於2015年7月退休，任職警隊約35年。2002年佢任職中區分區助理指揮官，2004年多港島區衝鋒隊署理警司，喺2010年任職警察機動部隊訓練組警司。


2002年，朱經緯擔任中區分區助理指揮官，喺處理當年4月中環遮打花園爭取居港權嘅人士。集會時，要求記者前往採訪區，但未畀理，曾下令將有關記者用手鐐鎖住，事後畀當時嘅警監會裁定唔恰當使用手鐐，而佢其後亦被過檔。


10月15號凌晨，香港警察喺龍和道清緊場嗰陣，有班警察群體歐打一個男性示威者。有TVB記者喺添馬公園影到過程，有七位探員用膠索帶反綁示威者曾健超雙手時遭到反抗，然後抬佢到公園一個暗角將佢制服，之後對佢拳打腳踢。


新聞片播出後，引起外界廣泛關注。七警被停職並畀人控告《襲擊致造成實際身體傷害罪》，經法庭審理，裁定7個被告罪名成立，各判坐花廳兩年。上訴過後，兩名警察撤銷控罪，五名獲減刑。反對佔中嘅藍絲帶同撐警大聯盟遊行抗議判決不公。


七二一元朗襲擊，又叫元朗暴力事件、元朗襲擊事件、元朗恐怖襲擊、元朗恐襲、元朗黑夜，係指2019年7月21號晚到第二日凌晨响香港新界元朗發生嘅無差別恐怖襲擊，嗰晚有幾百個白衫人衝入咗西鐵綫元朗站，攞住藤條鐵通喺入邊唔分男女老幼亂咁打人，最少45人受傷，包括香港立法會議員林卓廷、傳媒人柳俊江、時任立場新聞記者何桂藍同另外幾位記者。


呢次事件，有啲親中派堅持話係回應有人吹雞叫「光復元朗」，啲白衫人先至要保衛家園。但兩年後立場新聞聯同港大新聞及傳媒中心用媒體數據庫搜尋社交平台，發現最早宣傳「光復元朗」行動嘅，係來自親中派嘅社交媒體網絡。


2019年6月，香港反逃犯條例修訂運動大規模爆發，及後演變成爭取民主同埋要求政治改革嘅長期示威運動。隨住示威一路持續，喺中共嘅授意下，反對示威群眾嘅聲浪開始彈起，親共派同政府嘅支持者表態支持警察同對抗班示威者。


根據《壹週刊》嘅料，話北京政府落柯打要用暴力「懲戒」反修例嘅示威者，仲想製造啲白色恐怖事件出嚟，令到維持咗兩個月嘅反修例抗爭停止，有親共產黨嘅人接咗呢單柯打，夾埋班新界鄉紳同兩個本地嘅黑社會發動呢一次襲擊，仲想借呢次行動能喺土共陣營中提高地位，甚至成為政府高官。


襲擊發生完之後，李薊貽呢段嘢就比俾外界質疑係中聯辦撥火或叫人嚟元朗進行恐怖襲擊。7月23日，李薊貽喺去完一場公開活動後，比記者追問嗰陣一直笑笑口唔講嘢，對自己係咪同煽動元朗恐襲事件關事嘅問題乜都無講。


7月15號，立法會議員何君堯喺社交媒體直播講到，「前日嘅上水，尋日嘅沙田，而家又話嚟元朗搞事，元朗就歡迎佢哋。嚟到會點呢？會招呼佢哋。佢哋嚟得越多人，你哋手腳就要再快啲，將佢哋殺到片甲不留。」佢喺單嘢就嚟一年後，就搬龍門話自己只係「吹水」，仲話「每個人都有情緒」。


7月16日夜晚，有市民喺鳳攸街休憩公園播住連日嚟警員同班示威者衝突嘅影片，話警方濫用暴力。期間有第二批人唔滿意同埋以圍堵嘅方式阻止，兩邊就嘈起上嚟，仲要衝出馬路，有人仲喺行人路揮用拳頭打人。及後兩邊互相對住對面嚟鬧，搞到好亂。


警方喺當晚9點幾接到有人報警，派咗成大班揸盾牌嘅差人落嚟，但嚟到嗰陣現場已經靜曬，有啲人已經走埋。元朗區議員麥業成話黑社會明顯係想搞事，認得有啲人係屏山鄉、「水房」分子，仲話聽講中聯辦已落柯打要元朗班有勢力嘅人士一定要支持警察，仲信係同中聯辦吹雞有關，佢仲話係要向中聯辦邀功。


7月18日，一個叫做「風中微塵」嘅微博帳戶，發帖話7月21日有人會喺元朗舉行集會，圖片形容「得元朗得天下」。而嗰個帳戶嘅真人曾接受新華社訪問，佢自稱係叫「May姐」嘅「香港警嫂」。有關帖文發佈之後唔夠30分鐘，已經在0喺Facebook啲建制派公開群組出現，有建制網民附加「元朗一眾鄉紳恭候你們」嘅圖。


大約一個鐘之後，LIHKG討論區啲帖文澄清有關消息屬謠言，叫大家7月21日去金鐘而唔係去元朗。同日下晝，Telegram頻道亦指元朗集會只係「假消息」。不過後嚟監警會報告偏偏話LIHKG討論區用呢幅圖呼籲人參加元朗集會，顛倒事實。


7月19日，LIHKG討論區網民繼續指「當我地721遊行時，班垃圾元朗佬話睇下721元朗邊個多人」，話啲元朗人用「寸土不失，元朗再聚」嚟吹牛，猛嗌「打狗棒迎接外來賓客」，其實係「懷疑佢哋就係明知721係金鐘，先虛張聲勢話721有人嚟光復元朗，好好招呼佢哋。


7月20日，親中派搞咗一個叫「守護香港」嘅集會，譴責反修例示威帶嚟嘅連串破壞。當中，《香港經濟日報》副社長石鏡泉仲吹雞叫元朗班鄉親，要佢哋用長藤條同埋膠水喉「打仔」。同一日，元朗原居民鄒瑞常受訪嗰陣仲預告「7.


出事之前，喺網上流傳消息，元朗鄉事派吹雞叫好多人以着白衫，同隻手綁住紅色繩做識別，追打喺元朗着住黑衣、戴口罩、示威後想返屋企嘅市民。BBC中文報導，60歲左右嘅元朗居民黃太話，喺單嘢發生前一晚，已經收到自己嘅警察親朋好友警告，元朗居民當日唔著得黑色衫喺街度行。


網上流傳白衣人朝早喺元朗區西北部嘅廈村鄉錫降圍對出嘅停車場聚埋，部分件衫印左「廈溪會」嘅標誌，標誌同「廈村鄉事委員會」標誌好似。當日晏晝，有成200個白衣人喺南邊圍聚埋一堆。到2020年7月，《鏗鏘集》記者走去問廈溪會主席兼廈村鄉嘅村長鄧錦輝，佢唔認廈溪會同白衣人有關係，仲話自己嘅認得片裏面嘅白衣人。


親建制Facebook專頁「聲討教協」喺7月21號晏晝放咗段片同張相上網，顯示好多着白色衫嘅人喺元朗一間酒樓開餐，話「元朗六鄉已經準備好」、「備戰中」，仲講到已準備咗好多藤條「教仔」。而喺同一晚，片裏面嘅白衫人士就喺元朗市區聚集，揸住標語、中華人民共和國國旗同埋香港特別行政區區旗，仲不斷嗌出「保衛元朗、保衛家園」呢啲口號。


黃昏6點左右，即襲擊事件發生前兩粒鐘左右，網上就有料流出，話元朗鄉事派吹雞，叫咗好多人着住白衫、手綁住紅色繩做識別，部分人仲揸住「保衛元朗」、「保衛家園」呢啲標語，亦有揸住特區區旗嘅人，追住喺元朗着黑衣、戴口罩、同喺示威後想返屋企嘅市民嚟打。


同一時間，示威者噴黑咗中聯辦門外嘅中華人民共和國國徽。到10點至11點左右，香港警方喺清場行動中向喺上環嘅示威者掟催淚彈同開咗最少36槍，而佢哋亦唔同以往喺當晚或第二日就交代返用咗幾多武器同埋受傷人數呢個做法，反而隔咗兩日後都無講到喺7月21號夜晚喺上環向無揸武器嘅示威者，開咗咩類型嘅彈藥同開咗幾多槍，同埋有幾多人傷呢啲資料。


除咗石鏡泉同中聯辦李薊貽之外，後來有網民揭發，激進親中派聲討教協嘅Facebook喺事件之前，21號下晝1至2點左右，已經出過一個Post，寫住「元朗六鄉已準備好。元朗酒樓、茶客全白衫、備戰中。元朗準備大量滕條教仔」，同後來喺元朗站發生嘅事吻合。


去到事件兩週年，立場新聞聯同港大新聞及傳媒中心用媒體數據庫搜尋庫搜尋包括連登、高登、FB、IG、微博等社交平台，發現最早宣傳「光復元朗」行動嘅，係一名名為「風中微塵」由警嫂經營嘅微博帳號發佈，真人曾經接受新華社訪問。


有人比較咗ViuTV、香港開電視、香港電台同埋無綫新聞三者報道事件嘅處理手法，提到另外三間媒體都係用順敘式嘅方式報道事件，但係偏偏無線新聞就用倒敘方式呈現事件，加上若干剪接技巧，嘗試傳遞黑衣人先撩者賤自作自受」嘅訊息。


2020年8月26號，差佬拖咗一年零一個月先至有行動，卻係先以「參與暴動」嘅控罪拉咗七二一事件嘅受害者林卓廷。而喺拘捕當日下晝差人又開記招，出席嘅新界北陳天柱警司話七二一事件係「幫派衝突」，民主派批評警方做法係「指鹿為馬、顛倒是非、本末倒置、黑白不分」，亦有記者批評陳天柱喺回答記者問題嘅時候答非所問。


民主黨前立法會議員林卓廷喺2020年1月聯同元朗721襲擊事件傷者入稟控告鄧炳強，指警方無履行職責保護市民。不過之後因民主派初選而被還柙，到2021年5月，諮詢法律意見同8名原告人之後，決定終止民事索償。


喺事件後一周年，有港人發起上街示威運動，高呼「721周年，警黑勾結、放生凶徒」，追究香港警察縱容黑社會襲擊民眾嘅責任，亦有港人裝扮成白衣暴徒同埋身穿粉紅開襟襯衫、抱著西瓜嘅「西瓜佬」，諷刺香港警察除咗縱容白衣暴徒襲擊市民，更加喺有大量確鑿罪證指證嘅情況下，仍然唔追查嫌犯嘅無所作為。


「元朗國」係一個對香港元朗區嘅揶揄戲稱。部分人認為元朗被鄉事派同黑社會長期把持，加上喺七二一元朗襲擊入面，警方被指放任鄉黑勢力襲擊市民，喺市民報警後39分鐘先到場，所以開始有呢個揶揄嘅說法。甚至有人惡搞設計出元朗國護照，話申請嘅話可以問十八鄉、何君堯或警察。


聯盟不時關注，唔同嘅網媒喺採訪嘅時候嘅權益。例如，佢哋曾經譴責，有網媒記者採訪嘅時候，被警察不禮貌甚至係暴力嘅對待同拘捕。對於主流傳媒嘅新聞工作者面對嘅問題，佢哋亦有關注。例如港台電視部編導蔡玉玲被警察拘捕，佢哋亦又批評警察明顯濫控、打壓新聞自由、漠視公眾知情權。


香港網絡新聞工作者聯盟批評，警察單方面嘅修訂限制封鎖線內媒體嘅數量，變相將媒體分成唔同階級，小型媒體、網媒、獨立記者、學生記者畀警察排除咗，令採訪權變得唔平等，強調政府新聞處發布系統只係消息渠道，唔係用來衡量何謂媒體。


佢哋又質疑，喺好多社會運動入面，網媒拍攝唔少重要新聞片段，《米報》拍下8.31太子站事件、《丘品新聞》直擊西灣河警員開槍事件、《啤梨晚報》拍到印尼女記者被警察射眼、《拾玖傳媒》影到孕婦喺旺角被警員推跌等，警察咁做係要打擊公眾知情權。


三菱Rosa喺1960年面世，當時由新三菱重工業出，叫三菱Rosa。喺1964年三間由三菱重工業拆出嚟嘅公司合番埋做三菱重工業，三菱Rosa正式成為三菱Fuso旗下產品，並喺1966年取代同廠MB720小巴嘅地位。


1960年，新三菱重工業推出咗三菱Rosa，型號係B10型。佢係由同廠嘅「三菱Jupiter」貨車底盤發展而成，車身大概長5.4米，款式同當年嘅平治O319相似。佢初時係用JH4汽油引擎，但好快就有得揀KE31柴油引擎。


1966年，三菱重工業推出廉價版Rosa，全車輕量化，車身大概長5.85米，款式同B10同埋B20系有啲唔同。最早出場嘅係B12型，行單尾胎，配KE42汽油引擎或者KE63柴油引擎。1969年廉價版Rosa有小改動，車頭燈由四盞圓燈改成兩盞方燈，水箱網轉咗款，車側指揮燈加大咗，配KE47汽油引擎或者4DR1柴油引擎，另新增孖尾胎版本。


1973年，Rosa作出第一次大改款，所有Rosa車身款式統一。首先推出嘅短陣版，全長6.12米，除咗原有嘅4DR5同埋KE47引擎以外，亦有得揀4G53汽油引擎。型號有行單尾胎嘅B200、B205、B207，同埋行孖尾胎嘅B210、B215、B217。


1986年，三菱推出第三代Rosa，有短陣同埋長陣版，同時單尾胎版絕咗跡。新設計車身引入咗更多人體工學設計，車頭燈可以係圓燈或方燈，有啲車有車側指揮燈。第三代Rosa可以揀嘅引擎都係四氣缸，初時可以配4G53、4D30、4D31同埋新增嘅4D32直接噴注柴油引擎。


1990年，Rosa作咗一次小改，車咀設計修改咗，車頭燈稍為向下移。新增咗兩款直接噴注柴油引擎選擇，包括4D33同埋有渦輪增壓嘅4D34，另外亦開始有得揀自動波。日本本土嘅高級規格開始有得揀前獨立避震。


1995年，Rosa嚟多一次小改。車咀設計再一次修改，車頭燈同當時嘅Aero Bus MS8/MM8系列相似，不過亦有啲車係用兩對方形車頭燈。4D35直接噴注柴油引擎取代咗日本本土市場嘅4D33引擎選擇。


2011年，Rosa嚟多一次小改。車咀設計變咗少少，原本喺左邊安全車窗對上嘅Rosa標誌搬咗去車頭水箱網。氣墊避震選擇取消咗，而前後葉片彈簧避震嘅版本改為只限出口。日本本土版引擎選擇改為新開發嘅4P10，佢亦被出口去一啲歐盟五型排放標準嘅地方用。


2019年底三菱Fuso向日本本土推出新嘅Rosa型號，外貌同早一年推出嗰款冇大分別，但增加咗一系列行車安全裝置，司機位佈局改為同同期Canter貨車一致，型號改為BE7同埋BG7系。2020年底開始，Rosa BE7系開始向海外推銷。


Coaster喺1982年出到第二代，到1992/1993年推出第三代，2017年推出第四代。除咗較為普遍嘅小巴版之外，豐田亦喺1984年推出Coaster嘅大型貨Van版，並喺1995至2004年間出過四驅版Coaster小巴，同埋喺1997至2007年間出過混能版Coaster小巴。


1980年代開始，豐田一直有運Coaster底盤畀葡萄牙嘅Salvador Caetano嵌車身，是為Caetano Optimo。另外自1996年起，有Coaster係以日野呢個牌子賣，是為日野Liésse II。


1969年2月豐田推出第一代Coaster，車身由荒川車體工業生產，全長6.08米，有單尾胎同埋孖尾胎版，高級規格有得揀冷氣版。作為同廠Dyna貨車嘅姊妹車種，型號代碼同Dyna共用一個「U」字，型號有配5R汽油引擎嘅RU18同埋2J柴油引擎嘅JU18。


1982年5月豐田推出第二代Coaster，頭軸改用扭力桿式前獨立避震，全部行孖尾胎。新設計嘅荒川車身，有得揀嵌入式車門，車頭燈可以係圓燈或方燈。另外亦新增長陣版，有全長6.18米同埋6.86米兩款。


1984年8月，Coaster大型貨Van版喺日本本土推出，車廂後面有一大個吉位擺貨。同年豐田開始出Coaster底盤畀葡萄牙嘅Salvador Caetano，車身由後者做，並以Caetano Optimo呢個名喺歐洲賣。


255米或者6.99米，另外亦出現過由短陣改短尾輪跨而成、長5.4或5.5米嘅超短版，同埋由長陣加長尾輪跨而成嘅超長版。另外亦為薩爾瓦多推出雙門版，尾門擺喺尾輪跨。初時嘅引擎選擇，有3B、14B、1HZ、1HD同埋3RZ。


1995年，豐田向日本本土推出四驅版Coaster，採用同廠Mega Cruiser四驅車嘅驅動組件，行單尾轆兼有全獨立避震，車身比尾驅版本高咗一截。佢亦係第一款Coaster用15B渦輪增壓引擎，1996年開始15B亦有作為歐盟二型排放引擎賣出口，不過只配落尾驅版。


2004年，因應日本平成15年廢氣排放標準實施，日本本土嘅柴油車改配日野N04C引擎，而1HD亦自此冇再配落Coaster度，同時四驅版宣佈停產。2004年10月，Coaster嘅車身生產事業轉咗畀豐田車體。


賣去歐洲嘅第三代Coaster同第二代一樣安排，都係由豐田出Coaster底盤畀Salvador Caetano，車身由後者做。最初嘅車身係Optimo III，1996年改成Optimo IV，2000年改成Optimo V。


喺八九十年代，中國大陸係豐田Coaster嘅主要出口市場。由成都一汽同埋豐田合資嘅四川一汽豐田，2000年開始喺中國大陸生產豐田Coaster，喺當地嘅型號名係「柯斯達」，淨係有出左軚長陣版，中國大陸車型代號SCT6700系列。


2016年12月22號，豐田宣佈推出第四代Coaster，由2017年1月23號開始賣。由呢一代Coaster開始，車身生產由豐田車體喺愛知縣嘅吉原工場改咗去豐田車體屬下嘅岐阜車體。新車身嘅骨架經過強化，加強翻側保護，車廂空間亦增加咗。


第四代Coaster一開始只有長6.255米嘅短陣版同埋長6.99米嘅長陣版，未有同時推出超長陣版。而由短陣改短尾輪跨而成嘅超短版仍然有賣。日本本土嘅引擎選擇淨係得日野N04C系列，佢亦有作為歐盟五型或以上排放引擎賣出口，2022年開始亦可以揀2.


鄧炳強自稱喺西環長大。1987年喺香港中文大學畢業，跟住加入皇家香港警察任職督察，駐守過刑事調查工作、國際聯絡事務同埋行動指揮等多個單位。2006年至2008年被借調去法國里昂嘅國際刑警組織秘書處出任刑事專項主任，並喺任內擢升爲國際刑警有組織犯罪及暴力罪案組主管。


鄧炳強喺2007年晉升爲高級警司，2012年晉升爲總警司，2015年晉升爲助理警務處長，出任港島總區指揮官同埋主管人事部。2017年晉升爲高級助理警務處長，並獲委任爲行動處處長。2018年獲委任爲警務處副處長，成為警務處「二哥」，接替退休嘅副處長劉業成，11月24號生效。


有關言論引起公眾廣泛批評，民主黨立法會議員許智峯發信畀公務員事務局要求跟進鄧炳強嘅行為。高教公民指責佢公然侵犯學術自由同院校自主，又發起「一人一信 支持蔡俊威」行動，要求張公正處理蔡嘅個案，守護學術自由同院校自主，同時亦呼籲全香港巿民參與聯署。


香港記者協會晚上發聲明譴責，指佢喺毫無實質證據下「大放厥詞」，向傳媒作出無理指控，要求佢收回有關言論。記協又反駁，香港傳媒過去發表嘅民調，大多數由獨立機構發表，認為公眾有能力判斷呢啲民調有冇公信力。記協又提到，警察喺反修例風波入面，持續暴力對待前線記者，而鄧炳強亦無信守承諾，調查舊年5月一單有關警務人員，喺山東街要求記者踎低同對佢哋噴射胡椒噴劑嘅事件，形容鄧炳強嘅發言係進一步抹黑傳媒、形同喺傷口上灑鹽，嚴重破壞雙方關係，要求警方停止踩踏同埋傷害新聞業界。


香港大學法律學院首席講師張達明指，執法人員、特別係鄧炳強作為紀律部隊首長，係更加要嚴守無罪假定原則，要去講實際證據，鄧炳強嘅言論畀人觀感係未審先判。民權觀察發言人沈偉男亦批評鄧炳強嘅言論非常唔理想，釐清傳媒作為第四權，有監察政府施政嘅天職，香港重視新聞自由，傳媒工作者理應喺唔受恐懼嘅情況下監察政府。


香港浸會大學新聞系高級講師呂秉權認為，鄧炳強嘅言論係預先準備，潛台詞就係「傳媒危害國家安全」，傳媒喺文明地方向來都百花齊放，應該容許有唔同風格嘅傳媒存在，並以事實為基礎作報道。《蘋果日報》總編輯羅偉光回應話，作為執法部門首長發表針對傳媒嘅言論，係典型推卸責任嘅講法，認為傳媒挑起所謂仇恨、分化，令人質疑係咪要畫更多紅線，日後更嚴厲打壓傳媒。


2011年1月11號，佢接替鄧竟成成為新任香港警務處處長。佢曾經係3月6號嘅反財政預算案遊行後，向記者講過「為咗執法，向示威人士道歉係天方夜譚」。但係對嗰啲「愛字頭」嘅左派團體做嘅暴行行為，渠就顯得好斯文。


鄧竟成喺1976年7月加入香港警隊，任職見習督察。佢曾經出任警隊多個唔同嘅前線職位，包括駐守警察機動部隊同特別任務連。佢喺2003年12月被升為警務處副處長，到咗2007年1月16日就升做警務處處長。


顏理國，CBE，QPM，CBIM，前香港警務處處長，曾經做過英國倫敦警察廳高級警官，後來獲委任為英國內政部英格蘭及威爾斯警察總監之一。喺1983年獲委任為香港警務處副處長，去到1985年至1989年就任皇家香港警務處處長，亦係香港最後一任非華裔警務處處長。


拿督韓義理，CBE，LVO，QPM，CPM，FBIM，已故英國殖民地資深警務人員，喺1964年至1967年擔任砂拉越警察總監、喺1967年至1973年擔任斐濟警務處處長，去到1973年被調任皇家香港警務處助理處長，最終喺1979年至1985年獲委任為皇家香港警務處處長。


，日本陸軍大佐，喺1941年12月25號到1945年1月18號香港日佔時期擔任香港憲兵隊隊長，期間虐待同埋濫殺大量無辜市民，所以有「殺人王」嘅稱呼。野間賢之助喺大日本帝國無條件投降後被審判為戰爭罪犯，喺1946年被判處死刑，第二年5月問吊。


堅入英軍，本來係第卌一團嘅人，卌一團係步兵團，期時駐印度一帶。佢職至今日叫嘅上尉。1833年10月27號，佢同派禮士對掉，轉咗去廿六團。第廿六團，同係步兵團，亦名金馬倫，期時亦駐印度。喺鴉片戰爭之時，個團派咗去同大清打仗，而堅其時係一團之首，之後移到香港。


1841年1月26號，英國人按穿鼻草約登陸香港島之水坑口，當時大清同英國都未有確認，直至1842年《江寧條約》始定。之不過英國人照開埠，籌組政府，當時香港之首係義律，因爲堅喺有舟山經驗，識治理唐人，就係理想人選。


堅長年留喺香港，比英廷任命嘅香港總督重要耐。除咗開埠之首，英國駐華商務大臣義律之外，亦事首幾任總督，計有砵甸乍、爹核士、般含、寶寧、羅士敏。1859年5月寶寧離任，不在港，堅就做署理香港總督，總理香港事宜，直至1859年9月，羅士敏接任港督。


堅集司法同行政於一身，所以得罪佢無好結果。泰倫係當時香港公務員，其人正直，向上司舉報，堅嘅買辨，以堅之名貪污，結果無得做公務員。佢不服，搞《華友西報》，時時批評堅不是，到最後，喺堅退休離港前一日，爆佢大鑊。


冼錦華唔俾錢叫雞案喺2002年5月16號由香港廉政公署揭發，香港警務處毒品調查科高級警司冼錦華喺2001至2002年三次免費接受香港妓女賣淫作為報酬，向香港黑社會操縱嘅娛樂場所提供警方掃蕩行動嘅情報，轟動香港。


犯案嘅係當時29歲嘅梁禮仲，冇精神病記錄。單案嚮2008年12月2號開審，佢承認因為工作方便，嚮電腦查到好多市民資料，用嚟追女仔。2009年9月18號，梁禮仲因觸犯一項強姦、三項非禮以及一項妨礙司法公正罪而被判坐12年監。


自從2014年雨傘運動，香港警察就出現針對示威者嘅選擇性執法現象，例如戴口罩嘅黑社會人士喺警員面前襲擊示威人士，但前線警員扮睇唔到，刻意放生打示威者嘅人。2019年反修例運動，香港各區都有市民自發設立連儂牆，但經常俾人破壞。


即使有市民報稱受襲，警方往往只列作糾紛處理，警員唔會拘捕甚至護送破壞者，有區議員批評警方包庇滋事者，同時又高舉胡椒噴霧恐嚇街坊，縱容個別人士恐嚇市民。而最明顯嘅警黑合作案例就係2019年7月21號元朗襲擊事件。


2019年7月21號發生元朗襲擊事件，警方喺早有情報顯示當晚將會有事發生嘅情況下，唔事先部署同阻止呢件襲擊事件發生。當晚元朗站同附近一帶，有市民俾人襲擊，但警方冇到場處理，差館更加拉閘唔理市民。最後班差人要喺事發39分鐘之後先至去到元朗站。


雖然當晚係就係有好多媒體做現場直播，之後網上都流傳好多影片，但係隔成半年警方其實都冇拉到幾多人，大家都覺得差人喺度包庇黑社會襲擊市民。一直有睇住反修例衝突事態發展嘅監警會專案組成員都話，721係收例風波咁多過月以來港人嘅最大心結，警方當晚行動咁表現，連佢都覺得「匪夷所思」，但自己查呢單案就困難重重，半年以來一直搵唔到涉事嘅元朗同八鄉指揮官，搞到呢位阿sir都話「唔知怎向公眾交代」。


其實喺案發之前7月17號屬於大嶼山警區嘅警員陳耀華已經喺 Facebook 發表「21/7來吧」嘅言論，佢仲「預告」721將會有事發生，更加令市民懷疑721元朗襲擊事件是香港警察同黑社會預先策劃嘅一場襲擊。


2020年3月9號《明報》頭條報道，佢地翻查最新一份《財政預算案》文件，發現警方話喺2019年「15分鐘內回應新界區緊急求救電話」達標率有97.9%，《明報》問警方呢個數字有冇計721，但佢地一直冇回應。


於是《明報》自己推算，將721當晚2.4萬個報案電話都計埋落去，發現果個全年達標率其實只得71.5%。而喺刊登報道嘅同一日，立法會財委會會議都有議員追問條數點計出黎，警務處總警司李雅麗先承認上年果8.


警方仲話721當晚報案中心三個鐘收到兩萬幾個電話，當中有1100幾個電話係接通，以全年收到8萬幾宗緊急求助案件去睇，話其實果晚報案中心嘅表現，對全年電話報案接聽率影響輕微咁話，佢地仲話當晚3個鐘有2.


4萬個來電，質疑係網民事前號召要癱瘓999系統。但呢個講法受到議員質疑，議員仲話警務處抽調鐵路警區人手到港島行動基地嘅做法唔恰當，結果搞到元朗警力唔足以處理721元朗襲擊事件，曾志豪更認為癱瘓999嘅講法係警方抹黑報案者，又喺不同報告淡化同無視721事件，而且仲想為警隊「漂白」自己721當晚嘅表現。


2020年2月9號，多名警隊高層，包括謝振中總警司﹑郭嘉銓總警司同江永祥高級警司被揭發喺黃埔一間酒家包廂設宴，期間相鄰包廂嘅客人為香港黑社會14K元老「老漢」嘅門生 Peter，令人懷疑雙方同時出現喺同一餐廳並非巧合，而係警方同黑社會預先安排嘅聚餐，引起警黑勾結嘅嫌疑。


吳志森指，自反修例事件以來已有多宗警方以言入罪被律政司撤控嘅案例，可見香港警察滥捕問題嚴重，警察情緒控制欠佳亦增加法庭工作同成本，亦賠上法治，即使當事人獲判無罪，但被拘捕後扣留四十八小時到上庭嘅日子，已經為當事人以至一般市民帶來壓力。


2020年3月8號，網民自發到將軍澳悼念周梓樂逝世四個月，活動期間有警員將市民帶去停車場搜身。網媒 Flash Media Hong Kong 拍到片，影到七個蒙面差人情緒失控，輪流以粗口鬧爆一男人，仲要求佢向佢地逐一道歉直至佢地滿意為止，當呢班差人發現記者正喺高空拍攝，就大聲呼喝叫佢熄機，仲要佢交出所拍低嘅相片同影片，仲質疑記者身份，話佢咁係「挑戰警察」，最後記者被帶到一邊截查，差人態度一樣惡劣。


根據警察通例，警員須喺執勤時將警員編號展示喺其制服上，同時佩戴委任證，從而俾大家識別佢嘅身份，如果警察做出不當行為，有關識別可以俾市民作出投訴。但自從反修例運動於2019年6月開始，警員喺執勤時開始唔佩戴委任證，如果市民要求檢視委任證，反而將市民嘅要求視為挑釁同「阻差辦公」，同時，警員開始以唔同方法遮住制服上面嘅號碼。


不過警方就話展示警員編號會令佢地俾人起底，又話個別小隊嘅制服冇空位擺號碼，之後又要求警員必須喺佢地件制服展示「行動呼號」卡，之不過呢個做法冇被嚴格執行，反而有警員喺佢地件制服佩上能夠「振奮士氣」嘅飾物，好似「警察勁揪」咁，結果公眾只覺得警隊高層解釋牽強，又冇紀律。


香港有好幾間電視台同網上媒體都會將公眾活動，例如示威、遊行、衝突場面直接放到鏡頭直播，喺持續半年以上嘅反修例運動，唔少香港警察嘅暴行被記者嘅直播鏡頭拍低，直接展現喺香港市民以至國際社會眼前。正因為咁，前綫警員與記者嘅衝突變得無日無之，有警員更開始以「黑記」呢個對應「黑警」嘅代名詞嘲諷記者，質疑記者鏡頭只針對警察。


因反修例運動而來嘅警暴問題唔斷被被媒體揭露，香港警察對記者嘅態度亦開始變得強硬。警方唔但以封鎖線、突擊搜身等手法阻以記者進行直播同採訪，更動輒以非法集結、藏有武器、阻差辦公為由扣留/拘捕記者。而個別媒體如立場新聞、有線新聞同now新聞嘅記者，更多次被前綫警員針對，甚至直噴胡椒噴霧而事前未被警告。


種種有違新聞自由事件引起市民同傳媒界譁然，香港記者協會同攝影記者協會其後發表聯合聲明譴責有關警員為涉嫌違反《個人資料條例》，又指過去半年警方不斷打壓新聞工作者，妨礙新聞自由。立場新聞記者林彦邦更概嘆，咁嘅採訪經歷喺深圳河以北見慣見熟，冇諗到時至今日喺香港居然可以體驗，恐怕往後會成為常態。


2019年12月8號，喺「國際人權日」遊行期間，有警察針對民陣召集人岑子杰嘅性取向，喺岑勸告示威者返回行人路上時話佢係「死 gay 佬」。同樣係同性戀者嘅富商劉定成就話呢班差人唔識尊重人，仲潤佢地話「有差人直到無倫咪又係會貪錢去影裸照！


2019年9月，網上流傳一張中文科工作紙，當中有一條成語填充題，話差人「實際上卻與黑幫暗中勾結，置市民生死於不顧」。涉事學校保良局何蔭棠中學回覆傳媒證實有呢件事，指果位老師已經承認過失同道歉。保良局同校方話佢地唔接受呢個做法，而教育局亦話聯絡左學校了解，要求校方徹查同嚴肅跟進，而佢地亦會根據《教育條例》同《香港教育與專業守則》處理，指教師如果有失德行為可能會取消佢個教席。


2020年2月23號, 跑馬地孔聖堂中學一名教職員喺私人社交平台轉發一篇睇落似係支持警方、實質暗串「黑警」嘅藏頭詩後，有差人睇到於是投訴，之後孔聖堂中學校董會喺未有調查結果嘅情況將呢位老師停職，被網民質疑係打壓言論自由，違背左佢地嘅創校宗旨。


有啲親中派嘅支持者指控示威者採取暴力手段，破壞一啲商店同公共設施。不過，之後有媒體報導同網上片段流傳疑似示威者破壞嘅情況，但呢啲示威者竟然有唔少警察先會有嘅裝備，有啲人就質疑，呢啲破壞其實係香港警察、甚至係中共武警公安假扮示威者去做，目的係抹黑示威者，為鎮壓找藉口。


2020年3月18號，路透社引述消息，話有4000幾名中國人民武裝警察部隊成員駐紮喺香港，佢地參與左鎮壓香港示威者嘅行動，仲有香港警察陪同中國武警到前線。中國武警同解放軍都係由中國共產黨中央軍事委員會直接領導，而現任中共中央總書記兼中央軍委主席係習近平。


不過，去到2023年7月，前區議員兼海外港人組織「蘇格蘭香港人」嘅創辦人郭子健，就喺社交媒體轉述中國一間健身房嘅廣告，入面其中一位教練叫朱亮肌教練，喺佢嘅描述當中提及「曾服役于武警机动总队，参稳定2019香港暴乱⋯⋯」，間接證實當年呢個說法。


一有警民衝突事件出現，香港特首林鄭月娥、保安局局長李家超、警務處處長鄧炳強俾傳媒問親都左閃右避，一味話市民如果有唔滿意可以用現有嘅投訴機制向警方投訴，林鄭仲話班差人當更有好大壓力，要求市民「包容」佢地咁話。


香港警察喺處理元朗襲擊事件時嘅「冷處理」態度令唔少香港人反感，甚至令原本政治冷感嘅人O嘴，大家都覺得香港警察冇晒專業操守同道德價値。而且佢地每次俾人質疑，唔係避談就係左右言他，公共關係課警司江永祥仲要話「係由於一班人帶領示威者到元朗牽引成件事」，企圖為輿論吹風，唔負責任又不斷抹黑受害人，令更多市民對警隊反感，結果搞到警民關係嚴重撕裂。


721事件被認為係「全民覺醒」嘅轉捩點，令好多人睇到警黑原來一直合作。自此以後香港警民關係急轉直下，前線警員同示威遊行市民更成日衝突，而港鐵都因為處理危機不力受到市民杯葛，甚至激發更多示威者以武力抗爭。


香港民意研究所於2019年發布發布民調顯示全港超逾一半市民對香港警察零信任，民調總監梁啟智指出，市民對警察信任崩盤很大程度源於重大嘅事件如元朗襲擊事件同太子站襲擊事件，同埋新屋嶺扣留中心屢傳警暴等，市民認為警方有很多隱瞞，呢啲都係造成唔信任嘅原因。


由於警暴頻臨失控，港警選擇性執法、執法唔公，面對公眾又唔能開誠報公，香港市民對警察愈見反感但卻有心無力，民間開始流行一些針對警察嘅口號如「黑警死全家」，另外亦以此衍生出一些文宣產物，例如新春揮春、通訊軟件貼圖等， 讓市民面對時局無力鬱悶之時心理上可稍稍得到紓緩。


浸會大學新聞系高級講師呂秉權指出，市民認為警員「貪生怕死、貪資源」，又喺抗疫期間仍然搞聚會，冇成為防疫中堅，形容警員表現係「負資產」。臨床心理學家葉劍青指，社會出現整體嘅「反警現象」，係呢場運動嘅條件反射。


2019年10月13號，中華民國內政部移民署喺互聯網上回應有關於大批香港警察因企圖逃避對佢們濫用暴力嘅制裁而移民臺灣嘅傳聞時，以「香港黑警」來稱呼香港警察，以「將不法和犯罪阻絕於境外」一句否認傳聞。呢個帖文發表只係短短三個鐘頭，就已經得到30,000個讚好、4,000幾位網民留言，當中有唔少留言都係「感謝臺灣」。


喺香港反逃犯條例修訂運動期間，有啲親中派嘅支持者指控示威者採取暴力手段，破壞一啲商店同公共設施。不過，之後有媒體報導同網上片段流傳疑似示威者破壞嘅情況，但呢啲示威者竟然有唔少警察先會有嘅裝備，有啲人就質疑，呢啲破壞其實係香港警察、甚至係中共武警公安假扮示威者去做，目的係抹黑示威者，為鎮壓揾藉口。


喺香港反修例運動期間，有啲民眾發現自殺案件數字節節攀升，而且海上發現唔少浮屍，有學者質疑呢啲自殺案件唔單純。自6月12號之後，每10天嘅自殺案件都維持在大約10人左右，但去到8月21號到31號，自殺案件突然飆升至18人，咁啱就係新屋嶺事件曝光嘅時間。


為咗搵番有關失蹤者，有網民聯同社工、私家偵探等開設「被捕人士關注組」Telegram群組同埋其他Facebook專頁，盡可能上載所有被捕者嘅資料。其中facebook群組「香港失蹤人口關注組」喺2020年3月28號接受蘋果日報訪問嘅時候表示，仍然有二百至三百人未被搵番，每日平均有六十多個尋人帖子，有遊行示威嘅日子會更多。


不過，雖然警方正式回應嘅時候否認，但係喺香港警察入侵理工大學校園事件嘅審訊，有被告就引述入侵理大校園嘅警察對佢進行嘅恐嚇，話有警察對佢哋講「你有無發覺呢排多咗好多浮屍？」，對話恐嚇示威者同串連反修例運動示威者被自殺或失蹤嘅爭議入面。


喺香港反送中運動期間，網上就曾經流傳一啲片段，警察喺街頭執行壓制反送中抗爭嘅任務嗰陣，拎住警棍同盾牌對住鏡頭舞動，似乎做緊一啲恫嚇嘅動作，又顯得興奮異常，好似跳舞咁。有網民質疑，呢啲係咪食咗毒品或興奮劑之類藥物嘅表現。


深水埗警區喺2020年2月拘捕一啲露宿者，話佢哋涉及藏毒藏械，但有露宿者向民主派立法會議員邵家臻求助，話自己被插贓嫁禍，並由喺露宿嘅公園嗰度被警員毆打，財物亦比破壞。警方最初否認事件，更反對議員索取公園監控嘅影像，最後喺邵家臻採取法律行動要求強制索取之前，警方採取行動，分別以公職人員行為失當罪同埋妨礙司法公正拉咗9個警員，悉數停職調查。


香港警察同黑社會關係泛指香港警務處或個別警務人員同一啲黑社會犯罪組織或黑社會活動之間嘅關係。表面上警察同黑社會係對立，根據香港《社團條例》，任何人如屬非法社團嘅成員，即屬犯罪，最高刑罰為監禁7年。實際上有唔少黑社會組織一直控制住香港嘅色情行業、毒品販賣，亦涉及盜版嘅活動同染指小巴路線嘅營運，高峰期會員人數達20多萬，所以有啲人就流傳着「警察管黑社會，黑社會管治安」嘅說法。


多年嚟，香港警察都被報導，有警員沉迷，甚至自己經營賭博。有部分意見就認為，紀律部隊工作性質同埋警隊內部賭風，會容易令人沉迷例如賭博呢啲不良嗜好，最終可能會走投無路，輕則無咗份工，重則為解決債務而知法犯法甚至自殺。


令一啲警員去到病態賭博嘅地步，部分原因包括香港警察內部嘅賭風，同埋警察嘅工作壓力。有成功戒賭嘅警察過來人，曾經喺戒賭服務機構入面分享，提到80年代嘅時候，警察入面賭風十分風盛，已成為同事之間社交、消遣娛樂嘅首選，差館入面每日都可以接觸到麻雀、啤牌、十五湖等等。


喺2003年，香港警察以諾團契牧師陳一華接受訪問嘅時候提到，而家警方會要求警員前往澳門時要申報，亦有舉行教育講座，內部亦會為警察提供輔導，又有推廣一啲有益身心嘅活動。不過，有警員就話，就算警隊嘅心理專家話保密，有債務問題嘅人都唔敢去見，擔心會被革職。


香港位於華南沿岸地區，受到亞熱帶海洋性氣候嘅影響，所以有好多唔同類似嘅生態環境，例如濕地、森林、灌叢同海岸邊等唔同嘅生態環境，加上位於「東亞－澳洲鳥類遷徙」路線上，好多遷徙性鳥類每年都會途經香港之後再向南飛，或者喺香港過冬，所以雀鳥品種非常豐富。


香港嘅爬蟲類動物其實都幾多，中國嘅原生爬蟲類差唔多有成 400 種，當中有五分一可以響香港搵到。香港嘅爬蟲類動物包括十幾種龜、22 種蜥蜴同 51 種蛇，其中只有鮑氏雙足蜥同拉氏盲蛇係香港特有種。而鱷魚以前亦有可能喺香港出現過，不過頂唔順人為壓力而絕種。


爬蟲類比起兩棲類動物犀利嘅地方係可以適應到唔同嘅環境。森林、草原、濕地，灌木叢、紅樹林都可以搵到佢哋。有啲品種嘅港分布範圍仲好廣，例如盲蛇就係其中之一。而黑斑水蛇 只鍾意住響紅樹林，所以喺香港分布範圍唔多。


香港大多數爬蟲類動物都係以食肉為主，唔同品種對大自然都有著唔同嘅貢獻，例如海龜可以控制水母嘅數量，蜥蜴捕食害蟲，蛇會捕食老鼠，而緬甸蟒蛇或水巨蜥甚至可以捕食年幼嘅野豬。而佢哋亦都係蛇鵰、果子狸等大型動物嘅主要食物，所以係食物鏈嘅重要一員。


香港爬蟲類動物嘅生存受到唔同程度嘅威脅，有好多蛇、蜥蝪同龜都俾人捉嚟食同做中藥，令到一啲品種被濫捕，數目不斷減少。好似金錢龜就係其中之一。另外，人為放生、棄養或者意外走甩嘅外來物種亦為香港郊野帶嚟唔少生態問題。


物種保育方面，Fellowes et al.確認咗香港四十幾種爬蟲類動物響本地、區域性甚至全球性保育方面都受到關注。漁農自然護理署嘅兩棲及爬行動物工作小組，亦喺2002年開始進行全港嘅生態基線調查，並根據依次調查嘅最 新結果同通過與本地兩棲及爬行動物學家之間嘅交流，檢討現時爬蟲類動物嘅保育狀況。


兩棲類可以分為有尾目同無尾目兩大類。有尾目嘅特徵係身體比較修長、擁有一條長尾巴同明顯嘅頸部，響水中或者陸地上生活。香港嘅原生有尾目只有香港瘰螈1種，呢種瘰螈響清澈嘅山溪生活，響香港嘅低地同高山都有分布。


雖然兩棲動物可以水陸兩棲，但佢哋仍然好倚賴水，尤其係繁殖時期。香港急速嘅城市發展破壞咗唔少兩棲動物重要嘅濕地，而咁樣會令一啲低地物種數量明顯減少，例如以前棲息響稻田嘅尖舌浮蛙近年已經絕種。個體嘅生存，尤其係一啲較敏感嘅兩棲動物，亦受到水源污染同酸雨等威脅，因為佢哋嘅皮膚具滲透性，好容易受污染物影響。


保育方面，Fellowes et al.確認咗香港12種需要受到關注嘅兩棲類。漁農自然護理署嘅「兩棲及爬行動物工作小組」響2002年開始進行基線調查，並根據依項嘅調查最新結果，以及通過同本地兩棲及爬行動物學家嘅交流，檢討兩棲類嘅保育狀況。


香港以至華南一帶，都係屬於亞熱帶地區，因此昆蟲種類非常之多，包括超過 230 種蝴蝶、2000種飛蛾同115種蜻蜓等，當中亦有香港獨有嘅品種。由於昆蟲嘅適應能力同繁殖能力都好強，所以香港過去幾百年來，原始環境就算點樣俾人大量開發，破壞，都冇影響昆蟲嘅優勢。


插水係個通常用喺足球方面嘅用語，指喺球場上扮嘢，務求呃球證做出有利自己嘅錯誤裁決。球場上最常見嘅「插水」方法，係某球員假扮被對手「侵犯」到跌低，然後詐諦受咗傷而好痛噉捵地，博取球證判罰對方，或者畀己隊踢個罰球。


維多利亞公園游泳池，係香港港島東區嘅一個公眾游泳池，喺銅鑼灣興發街維多利亞公園，由康樂及文化事務署管理。舊游泳池1957年啟用，2013年9月16號由新游泳池取代。維多利亞游泳池係香港首座公共游泳池，新舊場館游泳池都係香港水深最深、提供最多座席嘅游泳池場館。


係條凈扱住肚腩下面同大肶之間嘅位嘅褲。喺男女嘅生理之間，呢種褲係有唔同嘅設計。佢好似條三角形嘅底褲噉，而腰邊嘅長就分開咗1.5英寸同3英寸嘅版本。呢種褲喺游水嗰陣比較貼身同舒適，重會突出着泳褲嘅人嘅體型出嚟。


喺邊種水上活動入面，成日都着到三角泳褲嘅，例如游水、衝浪、跳水等。呢種游水褲喺成個地球都幾流行下。喺歐美地區入面，成日都見到有游水泳客着住條三角泳褲入去水上樂園嗰度。呢種泳褲係啱水上活動同日光浴，而且乾得好快，重可以着喺條長褲或短褲入面。


一般嘅三角游水褲都係用咗深蓝、深紫同黑色等呢啲暗嘅色調嚟整。重有光嘅黃色、綠色、紅色等呢啲顏色比較靚嘅游水褲。雖然市場度有白色嘅游水褲，但佢嘅質量好差，一落咗水之後，條褲嘅透明度降低到凈係得返50%到。


而家嘅一件頭係有膊帶兼冇袖、連身嘅女式游水衫同埋緊身式嘅游水衫。同好早以前嘅游水衫唔同嘅係，一件頭並冇遮住背脊地方到身體，重有窄嘅胸罩上面嘅膊頭位凈係得兩條帶沊響度。成件嘢好似坦克裝噉，都係冇袖嘅緊身裝或全身連體衫褲噉。


另外一種比較新嘅一件頭係外殼體品種，個樣係緊身裝同沖浪衫嘅混合版，佢幾乎冚嗮成身同手腳咁滯。雖然喺倫理嚟講，好似冇點腳踏實地嘅感覺，但係佢降低咗喺游水嗰時，水對游水裝嘅摩擦力。呢種一件頭係用咗高科技嘅質地材料嚟降低水對人游緊水嗰時嘅阻力。


天水圍新市鎮，(Tin Shui Wai New Town）嚮香港新界西北部元朗區入面，係香港新市鎮之一，第2個元朗區新市鎮，人口約30萬。天水圍新市鎮附近有個洪水橋新市鎮，地圖北面再去就係係深圳灣同前海灣咁。


小鼷鹿行動十分靈敏，最叻匿埋。夜晚出沒，性格謹慎細膽，除咗繁殖期，多數單獨活動。日頭匿埋響草叢，動作相當敏捷機警，跑嗰時好似兔咁跳躍。游水之後會暫時喪失行走能力。主要生活喺熱帶山地丘陵茂密嘅森林灌叢同草叢。


盧氏小樹蛙，又叫盧文氏樹蛙同盧文樹蛙，係一種樹蛙科動物，係香港特有嘅物種，響赤鱲角、大嶼山同蒲台島呢啲地方搵到。盧氏小樹蛙個身又短又細，平均長度只有 1.5 厘米。盧氏小樹蛙係喺1952年第一次俾人發現。


盧氏小樹蛙係由業餘自然學家約翰·盧文喺1952年喺南丫島一個山窿度發現。1953年，個山窿冧咗之後大家都以為盧氏小樹蛙絕種。直到 1984年，盧氏小樹蛙再度響南丫島出現。後嚟有人喺大嶼山、赤鱲角同埋蒲台島發現佢哋。


琵鷺都有個大大件琵琶嘴，而黑臉琵鷺生得同白琵鷺好似，不過就細隻啲，而塊面就係黑色，面板裸露，冠羽短兼蓬鬆。體長76厘米，重一公斤。繁殖期黑臉琵鷺冠羽同胸羽毛都變黃色，好顯眼。休息嗰時，個頭會躺喺係身體上。


香港建築師學會前身香港建築師公會由27位畫則師喺1956年9月3號組成，旨在提昇建築設計、促進同輔助汲取各種相關藝術同埋科技知識，同埋提高會員嘅專業服務水準。後來香港建築師學會重得到英國皇家建築師學會認可。


《蠟筆小新》係日本嘅漫畫同卡通片，由臼井儀人所畫。故事嘅主角叫做小新，係個讀緊幼稚園嘅細路仔，成日模仿大人嘅行為，尤其係鹹濕方面。但因為佢係個細路仔，大人都冇嗮佢符。漫畫原本係畫畀大人睇嘅，不過佢抵死嘅情節、得意嘅畫風，令到佢同時受嗮大人細路嘅歡迎。


黑翅長腳鷸嘅分類一直存有爭議，有啲人認為佢可以分為5個品種，亦有啲人認為呢個種有啲係亞種。北美洲嘅黑翅長腳鷸喺眼後面有一塊白斑，喺鳥類DNA分類系統中，被認為係一個種Himantopus mexicanus。


黑翅長腳鷸分布喺歐洲東南部至南部、印度、中國同東南亞、北非、澳洲、加拉巴戈斯群島、夏威夷、加拿大中部同南部、美國西部同東南部。中國嘅新疆西部、青海東部同內蒙古西北部繁殖，喺台灣、廣東同香港等地過冬，全境有過境紀錄。


黑翅長腳鷸常集群水邊泥土堆或者稻田嘅田埂上築巢，亦會同燕鴴、鳳頭麥雞、澤鷸等水鳥一齊築巢。築巢材料主要用石仔、泥土、蘆葦、枯草為主。呢種水鳥暫未列入受保護雀鳥，但喺香港係受法例保護。2009年5月，香港濕地公園首次發現佢哋喺園內築巢生蛋。


遮打花園嘅前身係香港木球會，人稱打波地。1851年興建，設有木球會會所同埋木球場。木球會租約喺1971年終結前，亦成為當時社會同埋傳媒嘅話題。喺1970年11月18號嘅《南華早報》，就引述咗皇后像廣場及大會堂建築師Alan Fitch嘅意見，佢認為嗰笪地係世界級藝術館同埋博物館嘅理想場地。


1975年，木球會搬咗去黃泥涌峽，土地則做咗地鐵中環站嘅建築地盤。遮打花園首階段工程喺1978年完成，並且局部開放。地鐵嘅尖沙咀至中環段雖然喺1980年通車，但係直到1983年地鐵出口工程完成，遮打花園先至完全開放。


香港公園喺前域多利兵房上半部。1979年，香港政府決定將域多利兵房嘅下半部，留畀商業用，其他部份就用嚟做公園。當年英皇御准香港賽馬會有份捐錢起一部分。公園最後喺1991年5月由港督衛奕信爵士主持揭幕儀式。


公園文化設施有視覺藝術中心同茶具文物館，重有好多康體設施，好似香港壁球中心、室內運動場同太極園。公園裏面有好多動植物畀人睇，有尤德觀鳥園、溫室等。其他地方重有花園廣場、奧林匹克廣場、兒童遊樂場同食堂。


香港公園入面有條14年歷史嘅長滑梯，係唔少80後至00後嘅童年回憶。康文署喺2015年1月以「冇零件而難復修」為理由拆咗條長滑梯。事件引發市民喺facebook度開咗個叫「還我香港公園長滑梯」嘅群組嚟發起聯署，要求康文署原址重建長滑梯。


公園係喺1936年起，嗰年1月英王佐治五世駕崩，香港政府就用佢個名來同香港兩個公園。另一個係九龍佐治五世紀念公園，喺油尖旺區）改名。香港佐治五世紀念公園嘅外牆，係由古老嘅大麻石整嘅，再加埋好多好耐歷史嘅細葉榕樹。


百子里公園，香港公園之一，遊樂場之一，喺中環山上，英文叫Pak Tsz Lane Park。公園喺百子里，百子里好隱閉，與三家里相連。公園實情畀唐樓包圍，喺結志街、卑利街、荷李活道，同鴨巴甸街中間。公園係孫中山史蹟徑一部分，面積一萬七千呎，呂元祥建築師事務所畫則，康樂及文化事務署管。


公園依山而建，有兩層設計。仿二十世紀初中環舊民居。公園右方，有段四五十米長嘅革命歷史展覽，展示一八九五年到一九〇三年革命史，尤其有講輔仁文社興衰四段，講及楊衢雲同謝纘泰等人，一八九二年成立文社。其後文社各人，加入香港興中會，同孫文喺一八九五年末部署廣州起義，不幸敗露。


一九〇〇年，策動惠州起義失敗，楊衢雲身分暴露，翌年為大清暗殺、孫文撰寫悼念書信石雕、謝纘泰欲報仇，於一九〇三年廣州策劃第三次起義失敗後，輔仁文社漸漸地淡出革命史及資料。公園亦展示輔仁文社創立時社員合照，以及設立發光二極管觸控式螢幕展示革命資料。


公園分三區，結志街入口可通往「革命起源展示區」，展示區內，有座四米闊、五米高嘅亭架，刻有反清《輔仁文社序》。上面有創會會員所寫「人欲明道達理，必先內修心性，外盡倫常」等的字句，地上亦刻有以英文所寫成社綱原文。


皇后像廣場原名中央廣場，1897年政府將廣場改用而家個名。中文名入面「皇后」呢個詞實際係政府官員將英文「女王」一詞「Queen」誤譯而嚟。而英文名就只係用「Statue」代表女皇嘅銅像，亦因為噉，唔知情嘅外地人士會誤以為皇后像廣場係得名自昃臣嘅銅像。


公園喺干諾道西以北，面積三公頃四，1997年開張。公園初頭叫西區公園，2002年政府用孫中山曾經響西區活動過做理由，改用而家個名紀念佢。公園響2008年開始翻新，2010年重開，加咗紀念孫中山嘅元素，包括一座孫中山銅像。


山頂花園，又名山頂公園，香港公園之一，遊樂場之一，喺扯旗山山頂，喺柯士甸山道四十號對面，英文叫Victoria Peak Garden。行政上歸中西區。設施有狗公園、寵物公園。公園二十世紀五十年代啟用，舊日係市政局管，如今歸康樂及文化事務署管。


灣仔峽公園，香港公園之一，遊樂場之一，喺灣仔司徒拔道，英文叫Wan Chai Gap Park，而原名叫灣仔峽道遊樂場。行政上歸灣仔區。實情佢喺灣仔峽個坳頂，唔向灣仔峽嗰邊，而南向香港仔。公園全日開放。


隔甘道就甘道遊樂場。公園東北係坳頂，幾條路交叉相駁，灣仔峽道、山頂道、司徒拔道、布力徑、甘道、金馬倫山道、中峽道，通通駁埋一處。公園南面，金馬倫山道又叉出香港仔水塘道。所以公園四通八達，行山熱門中途地。


寶雲道花園，香港公園之一，遊樂場之一，喺灣仔寶雲道，英文叫Bowen Road Garden。行政上歸灣仔區。設施有狗公園、寵物公園、花園、寵物共享公園，以及公園座椅、狗糞收集箱。公園日日廿四小時開放。


修頓遊樂場，香港公園之一，遊樂場之一，喺灣仔盧押道，英文叫Southorn Playground。行政上歸灣仔區，康樂及文化事務署管。設施有硬地球場、籃球場，以及七人足球場。由於有波地，又叫，修頓球場。


灣仔海濱長廊，香港公園之一，遊樂場之一，喺灣仔鴻興道，即前灣仔公眾貨物起卸區，英文叫Wan Chai Waterfront Promenade。行政上歸灣仔區。面積一公頃二，設施有狗公園、寵物公園。二〇〇七年四月一號開張。


黃泥涌道新月花園，香港公園之一，遊樂場之一，喺黃泥涌跑馬地，英文叫Wong Nai Chung Road Crescent Garden。佢實情喺正快活谷馬場南端，跑馬地電車站側邊。黃泥涌道喺處半圓位，公園窄長有如娥媚月，故名新月。


柴灣公園，香港公園之一，遊樂場之一，喺港島柴灣，翠灣街嗰處，山處為童軍山。公園面積七公頃一三，1993年4月21號開張。設施有公園、硬地球場、籃球場、網球場、緩跑徑、健身徑、模型船池。以及七人足球場。


鴨脷洲公園，香港公園之一，遊樂場之一，響鴨脷洲東北，鴨脷洲大街，鴨脷洲大橋之北，英文叫Ap Lei Chau Park。行政上歸南區。設施有共融遊樂設施，有門球場、排球場、硬地球場。球場為七人足球場。


鴨脷洲風之塔公園，香港公園之一，響鴨脷洲鴨脷洲邨側邊，喺利枝道，英文叫Ap Lei Chau Wind Tower Park。公園面積兩公頃六二，以前係城巴車廠。2009年9月28號開張。行政上歸南區。


數碼港海濱長廊，香港公園之一，遊樂場之一，喺數碼港，亦即鋼綫灣、大口灣填地之上，佔地六十萬呎，英文叫Cyberport Waterfront Park，亦有人叫佢數碼港公園。笪地原本係用來起四號幹綫，因為喺一九九九年決定起數碼港，而變為公園。


公園原為四號幹線預留地，政府於二〇〇三年九月，向電訊盈科批出短期合約，將數碼港對出預留地，用來做「靜態康樂及園景」之用，要開放畀公眾。不過無規定公園用料。公園二〇〇五年二月局部開放，設歐式庭園，初期用塑膠植物，有假青松、亦有牡丹、百合。


到五月底，有準新人喺處影相，發現園內塑膠植物，暴曬下出臭味，其後畀傳媒揭發。負責管理公園盈科大衍地產發展有限公司就回話，「法式公園設計較複雜」，暫時用塑膠擺設展示設計，公司確認設計後，先至改用真正植物。


馬坑公園一帶，原本係寮屋區，一九九八年拆晒，交畀香港房屋委員會發展，興建馬坑邨、龍欣苑，以及龍德苑。二〇〇一年，房屋委員會原本計劃起盆景主題公園，不過環保團體批評要砍伐太多樹木，而被逼擱置。擱置幾年，房二〇〇八年重新提出，保留原貌為原則，終於開工，二〇一〇年秋落成，並於二〇一一年一月十七號正式啟用。


鎮海樓公園係香港香港島南區淺水灣的東南部嘅一個公園，喺1970年代中起好，係一個好傳統嘅中式公園。公園入面有兩座高10幾米嘅天后像同觀音像，亦都有海龍王、河伯、麻姑同壽星公等等嘅雕塑。園入面重有萬壽亭、長壽橋同象徵「金鰲獻壽」嘅鰲魚雕塑，香港拯溺總會嘅總部都響公園入面。


櫻桃街公園，香港公園之一，遊樂場之一，喺大角嘴海庭道九號，同埋渡船街、櫻桃街一住夾住，英文叫Cherry Street Park。行政上歸油尖旺區，由康樂及文化事務署管。設施有草地球場、網球場、排球場、緩跑徑、健身徑、露天劇場。


九龍佐治五世紀念公園，英文King George V Memorial Park, Kowloon，原本為King George's Field，係香港嘅公園同遊樂場，嚮九龍官涌，佐敦一帶。佢係喺佐敦道以南，廣東道以東，港景峰同官涌市政大廈以北，廟街同上海街以西。


九龍佐治五世紀念公園喺1940年8月開始起，並喺1941年6月11號晏晝6點，由當年嘅香港輔政司史美代替因為腳病嚟唔到嘅香港總督羅富國爵士主持開幕，公園喺1940年10月開始動土，承包商禮記公司用咗8個月時間，使咗7萬蚊港幣先起好。


而正門原本係 Raoul Bigazzi 製作嘅精致中國牌坊式青銅門。公園個名係為咗紀念死咗嘅英王佐治五世，佔地94,000平方呎，係當時九龍最大嘅公園。公園用仿中國官殿牌樓嘅園林設計，中間重有英王佐治五世嘅銅像添，兩邊都係兒童遊樂設施，包括韆鞦等等，係由「兒童遊樂場委員會」捐出嚟。


九龍公園位於香港九龍尖沙嘴，係九龍第二大公園，僅次於摩士公園，佔地十三公頃四七，由康樂及文化事務署管理，入場唔使錢。行政上歸油尖旺區。設施有公園、硬地球場、手球場、緩跑徑、健身徑、露天劇場。以及七人足球場暨手球場。


九龍公園前身係威菲路軍營，1967年，駐港英軍停止使用呢個軍營之後，市政局於1970年2月喺原來嘅地址改建成公園，佔地11.79公頃，並喺1970年6月24號，第24任香港總督戴麟趾爵士主持揭幕。公園曾經喺1980年代初由前英皇御准香港賽馬會耗資達3億港元進行重建工程，並喺1989年2月完成擴建，面積擴展至13.


奧海公園，香港公園之一，遊樂場之一，喺九龍大角嘴，英文叫Olympic Plaza，亦有人寫Olympic Park。公園實情架空，而非喺地面，兼且橫過一段海庭道。由柏景灣、奧海城、富榮花園、香港紅十字會總部包圍住。


大包米，又叫黑頭角同訊號山，係香港九龍尖沙嘴東南近岸邊一座山仔，個樣似包米咁。座山原本係海角，喺尖沙嘴澳仔同紅磡灣之間，南面對住維多利亞港。後尾佢三面都填晒海。1907年到1933年間，皇家香港天文台喺座山度報時。


大包米另一個名叫黑頭角，英文叫Blackhead Point。黑頭係英文Blackhead直譯，個名原本係一個歸化咗嘅德國人Friedrich Johan Berthold Schwarzkopf，佢將個姓Schwarzkopf改成英文名Blackhead。


1907年皇家香港天文台喺黑頭角起座訊號山訊號塔，取代原來水警總部嘅報時塔。因為咁嘅關係，大包米又叫做訊號山。訊號塔起好之後，天文台喺1908年1月，將原本喺水警總部嘅時間球，搬到訊號塔，同香港船隻報時。


1980年，市政局接管個山，修復訊號塔。重修後，1981年辟做訊號山公園，家下歸康樂及文化事務署管。訊號塔開畀公眾參觀，而屋仔就改成公廁。同時，火車由尖沙嘴縮到去紅磡。大包米對出嘅填地，就用咗來起新世界中心，同海港隔絕。


尖沙咀東海濱平台花園，又名星光花園，香港一公園，喺九龍尖沙嘴東，西為漆咸道南，北為麼地道，南為梳士巴利道。花園為「尖沙咀東部交通接駁系統」一部分。花園開全日，由旅遊事務署興建，康樂及文化事務署管理。花圉於二〇〇七年八月開張。


星光大道上四個銅像，以及部份明星手印，二〇一五年十一月十五號，遷至「星光花園」。花園亦有幅連環繪圖，長六十三米長，叫「星光大電影」，展出十幾部香港電影嘅經典場面同角色。唯原有一百零七個明星手印，初時只有二十個手印能重新放置在經仿製的手印架上。


市政局百週年紀念花園嘅位置前身係九廣鐵路連接何文田同尖沙咀站之間路軌嘅其中一段。1950年代，呢度曾經有中途站。九廣鐵路將終點站改為紅磡站之後，將路軌拆咗。原址就開闢成為公園，喺1983年啟用，咁啱係市政局成立100週年，所以就得到呢個名。


西九龍海濱長廊，香港公園之一，遊樂場之一，喺西九龍填海區，九龍柯士甸道西同雅翔道交界，英文叫West Kowloon Waterfront Promenade。行政上歸油尖旺區。設施有公園、單車徑、單車場。


藝術公園，香港一公園，喺官涌對出填地，為西九龍文化區一部份，行政上歸油尖旺區，英文叫Art Park。公園前身為西九龍海濱長廊一部份，佔地廿三公頃，二〇一六年六月開工起。二〇一七年十二月，部份公園及海濱長廊，陸續開放。


海防道兒童遊樂場，香港公園之一，遊樂場之一，喺尖沙嘴九龍公園徑，英文叫Haiphong Road Children's Playground。行政上歸油尖旺區。設有兒童遊樂場，後設為寵物共享公園，以及狗糞收集箱。


個場原本叫九龍公園徑兒童遊樂場，英文則名Kowloon Park Drive Children's Playground。原名只以佢貼住馬路，九龍公園徑而名。之不過，佢同九龍公園名好似，地方好近，然而又唔相通，怕人誤以為去到九龍公園。


荔枝角公園係香港一公園同遊樂場，喺荔枝角荔灣道一號，地方甚廣，喺荔枝角灣填地之上，近美孚新邨，行政上歸深水埗區。公園由康樂及文化事務署打理，設施有公園、硬地球場、網球場、籃球場、排球場、門球場、手球場、滑板場、緩跑徑、健身徑、露天劇場，以及七人足球場。


園喺美孚新邨以南填地之上，為香港玫瑰園計劃填地。荔枝角個荔枝，嶺南名菓，因而起個傳統嶺南庭園。園分十景，有「有鳳來儀」、「群星邀月」、「橋廊畫舫」、「月起薰來」、「觀雲逐月」、「奕亭殘局」、「溪流影月」、「北門茵綠」、「健康去屣」，以及「泰然自若」。


中有大池，屋宇環繞伸延，院落迴廊布局，呈嶺南風格，有陶塑、瓦、灰塑、石雕同木砌等，而假山石以英德太湖石為主。此外，園內多對聯，以明、清、民國至今粵人作品為主，如梁啟超、康有為、李文田、葉劍英、黎簡、劉華東、高劍父同陳璞等。


南昌公園，香港大公園之一，遊樂場之一，喺九龍深旺道二十號，畀連翔道、欽州街西同埋海輝道圍住，英文叫Nam Cheong Park。行政上歸深水埗區。設施有共融遊樂設施。公園一九九八年啟用，家下由康樂及文化事務署管理。


通州街公園，香港公園之一，遊樂場之一，喺深水埗通州街，鄰近南昌邨同埋港灣豪庭，英文叫Tung Chau Street Park。公園1989年10月29號開放嘅。行政上歸深水埗區，康樂及文化事務署管。


賈炳達道公園，香港公園之一，遊樂場之一，喺九龍城賈炳達道， 九龍寨城公園邊，英文叫Carpenter Road Park。行政上歸九龍城區。設施有硬地球場、籃球場、排球場、單車徑、單車場、緩跑徑、健身徑。


公園佔地6000平方米，根據康文署，係「以文化同藝術為主題嘅公共休憩空間」。公園前身係馬頭角牲畜檢疫站嘅一部分，已經荒棄多年。2015年，九龍城區議會將嗰度列入社區重點項目計劃，並利用一次性一億元撥款興建。


海心公園，香港公園之一，遊樂場之一，喺旭日街，英文叫Hoi Sham Park。行政上歸九龍城區。1972年6月28號正式啟用，家下由康樂及文化事務署管。公園設有海心亭、兩個足球場、兒童遊樂場，籃球場等。


海心公園本來係海入面嘅一個島仔，叫「海心島」，原址有一座海心廟，供奉龍母，香火鼎盛，善信來回都要坐艇，島上面怪石嶙峋，其中以魚尾石最似。起海心公園係因為香港政府喺1962年至1970年期間喺土瓜灣沿海進行大型填海工程，於是就將嗰陣時嘅海心廟搬到家下呢度。


九龍仔公園係香港一公園同遊樂場，喺九龍仔延文禮士道13號，行政上歸九龍城區。設施有草地球場、硬地球場、籃球場、滾軸溜冰場、緩跑徑、健身徑、狗公園、寵物公園、十一人人造草地足球場、十一人天然草地足球場同七人硬地足球場。


喺1964年公園落成之前，嗰度曾經係格仔山嘅其中一個山，後來1950年代嗰座山剷平咗之後，港府曾經係計劃喺嗰度起一條大概500米長嘅東寶庭道，不過條路起咗東西兩邊之後就冇再起落去，原定嘅東寶庭道中間路段就變咗依家嘅九龍仔公園。


樂富公園，香港一公園，喺九龍樂富富安街。公園一九七〇年落成，坐落山坡之上，上有小路供遊人散步，山頂之處，駁住樂富配水庫休憩花園。公山坡上有墓碑，寫著民國六年立「侯王宮各古墓遷葬義⋯⋯」，據說係安置昔日九龍城侯王廟後山古墓。


都會公園嘅定位係東九龍嘅中央公園，所以會參考有「香港島中央公園」之稱嘅維多利亞公園，設有更多種類嘅康樂及休憩設施。都會公園嘅沿海部份就設計為海濱長廊，令公眾能夠接近維多利亞港。都會公園亦會設有林蔭大道，連接九龍城。


1964年夏季奧林匹克運動會聖火響希臘採集過之後，運去主辦地東京途中，響同年8月路經香港傳遞，係香港歷史上第一次迎嚟奧運聖火。香港政府為咗紀念呢項盛事，將九龍城啟德機場附近一個迴旋處公園改名做世運公園，仲將附近嘅街道改名做世運道。


啟德車站廣場，香港廣場同公園之一，喺九龍，行政上歸九龍城區，屯馬綫啟德站之上，因以為名。笪地係舊時啟德機場原址停機坪，英文則定名Kai Tak Station Square。現時只開咗第一期，二〇二一年十二月七號開張，歸康樂及文化事務署管。


啟德大道公園，香港公園之一，喺九龍，近啟德站，舊時啟德機場原址東北角，英文則定名Kai Tak Avenue Park。同啟德車站廣場相連，與住宅樓宇、商業大廈相雜。二〇二一年十二月七日開張，歸康樂及文化事務署管。


三軸呈弧曲，西北彎向東再彎西南，橫過一軸二軸，主要設施都喺上面。西北端貼住協調道，南端貼沐安街。同一軸相交之處，叫花花廣場。軸二軸之間，叫中央草坪，南端有遊樂場，設籃球場。廁所連育嬰室，喺南北兩端。健身站則零星散佈整軸。


宋王臺，係香港九龍城馬頭涌一塊石碑，相傳係為咗紀念南宋皇帝宋端宗趙昰同佢細佬趙昺流落當地而刻嘅，本來係一嚿大石響個山仔上面，後尾三年零八個月期間日軍要擴建啟德機場，炸咗個山仔，後人只好將大石遺骸整修成石碑。


土瓜灣遊樂場，香港公園之一，遊樂場之一，喺土瓜灣下鄉道六十六號，英文叫Tokwawan Recreation Ground。行政上歸九龍城區，康樂及文化事務署管。設施有硬地球場、籃球場、緩跑徑、健身徑，以及七人足球場。


青州街遊樂場，香港公園之一，遊樂場之一，喺紅磡青州街，英文叫Tsing Chau Street Playground。行政上歸九龍城區。設施有籃球場、排球場。雖然叫做青州街遊樂場，但係入口就喺鶴園里同和衷街。


一啲香港基督徒同教會將黃大仙區叫做慈黃區，嚟自對慈雲山同黃大仙兩個地方嘅合稱。喺2007年，有一個叫「全城更新」嘅機構喺大球場舉行全球禱告日，有一則禱文提到想將「黃大仙區」嘅名，改為較中性嘅「慈黃區」。


後來有啲網民發現，原來呢個名喺之前就已經有啲基督徒用，而基督教歌手高皓正亦曾經喺2012年喺社交媒體作出同樣嘅呼籲。雖然唔少基督徒支持，但有啲人就質疑，呢個名實在無謂而且不倫不類。又話就算改名，不如用「黃大仙區」嘅原名「竹園區」。


設施包括滾軸曲棍球場、五人足球場、看台、山頂亭、山頂公園、飛橋、觀景臺、網球場、手球場、籃球場、彩虹道羽毛球中心同天台網球場、體育館街市同熟食中心、石春路步行徑、棋檯、長者健體站、噴泉。而遊樂場其中一座建築物原本係香港小童群益會彩虹道圖書館，不過之後一直空置。


斧山公園嘅所在地本來係木屋區，因香港政府喺1988年5月要起大老山隧道而清拆，同諗住做休憩用途。市政局計劃將呢幅地闢為斧山公園，並配合鄰近嘅志蓮淨苑作仿唐公園嘅設計，工程嘅設計、建造同監督其後交由志蓮淨苑負責，並喺落成後營運公園，但擁有權歸政府全權所有，由康樂及文化事務署管轄。


黃大仙文化公園，香港一公園，喺九龍黃大仙，摩士公園一部份，夾喺東頭村道、大成街、大同街以及東泰里。原址為摩士二號公園苗圃，後尾黃大仙區民政事務總署撥款一千三百七十萬港圓，改建為庭園公園，於二〇〇八年十月啟用。


公園前身係1970年代開始用嘅牛池灣堆填區，堆填區關門大吉之後由環境保護署負責修復工程，2008年動工起公園，2009年8月開始開放。公園倚住座山嚟起，公園設施包括天然草地射箭場、中央草坪、迷宮花園同埋草本植物園等等，除天然草地射箭場外，公園所有設施都喺2010年9月16號開放。


蒲崗村道公園，香港公園之一，遊樂場之一，喺九龍鑽石山蒲崗村道，英文叫Po Kong Village Road Park。行政上歸黃大仙區。設施有草地球場、緩跑徑、健身徑、共融遊樂設施，以及人造草地足球場。


設施有草地球場、硬地球場、籃球場、排球場、滾軸溜冰場、兒童遊樂場、緩跑徑、健身徑、長者健體設施，以及一個七人人造草地足球場、兩個七人硬地足球場、三個籃球場兼排球場、一個滾軸溜冰場、兩個兒童遊樂場。重有緩跑徑、長者健體園地。


除咗康樂同體育活動，觀塘各界重會喺度舉辦唔同規模嘅文娛同節慶活動，其中以農曆新年前夕嘅觀塘區年宵市場最為人熟悉。遊樂場內兩個硬地足球場會佈置成年宵市場，提供約130個攤檔售賣年花、精品、雜貨等賀年用品，吸引來自觀塘不同社區嘅市民前來閒逛，場面熱鬧非常。


2009年11月9號起，配合觀塘游泳池重建，遊樂場大部份地方改建為游泳場館而需關閉5年，有關部門亦於2010年4月正式從公眾遊樂場地列表中將呢個場地剔除，同時新增偉樂街臨時足球場，作為補償遊樂場因重建而令區內缺少咗一個草地足球場。


當新場館落成後，會即時進入第二期工程，包括將舊嘅游泳池拆卸，並將原址及部份工地改建為觀塘遊樂場，重置大部份設施，及增設長者健體園地及緩跑徑，更貼近市民實際需要。施工期由2012年12月到2014年12月。


觀塘海濱公園，香港公園之一，遊樂場之一，喺觀塘海濱路八十號，英文叫Kwun Tong Promenade。行政上歸觀塘區，由康樂及文化事務署管。設施有表演場地，以及觀眾看台，有位二百，又有休憩草坪。公園開朝七晚十。


牛頭角公園，香港公園之一，遊樂場之一，喺九龍觀塘道一百九十九號，介乎東九文化中心同牛頭角下邨之間，英文叫Ngau Tau Kok Park。行政上歸觀塘區。設施有緩跑徑、健身徑、硬地球場。以及七人足球場，個場戶外免費，重有緩跑徑、健身徑。


坪石遊樂場係香港一公園同遊樂場，喺觀塘坪石彩石里，行政上歸觀塘區。設施有硬地球場、籃球場、門球場、網球場、羽毛球場、排球場、緩跑徑、健身徑同七人足球場，遊樂場有洗手間、更衣室同貯物櫃，33個收費停車場泊車位，有個傷殘人士專用車位。


晒草灣遊樂場，香港公園之一，遊樂場之一，喺九龍茜草灣，茜發道九十號，英文叫Sai Tso Wan Recreation Ground。行政上歸觀塘區。設施有草地球場、棒球場、緩跑徑、健身徑，以及十一人足球場。


，香港公園之一，遊樂場之一，喺觀塘秀明道二十號，英文叫Sau Ming Road Park。前身係舊時秀茂坪邨三十七到四十一座。公園二〇〇九年啟用，行政上歸觀塘區，康樂及文化事務署管。設施有硬地球場、籃球場、兒童遊樂場、長者健體設施、社區園圃，以及七人足球場、遊樂場有洗手間同更衣室。


藍田配水庫遊樂場係香港一公園同遊樂場，喺藍田德田街同平田街，行政上歸觀塘區。設施有硬地球場、手球場、緩跑徑、健身徑同七人足球場，遊樂場有戶外貯物籠，球場又做得手球場。公園開朝七晚十一，租用一個鐘計一節。


安秀道公園，香港公園之一，遊樂場之一，喺觀塘安秀道，介乎安達邨同安泰邨之間，英文叫On Sau Road Park。行政上歸觀塘區。設施有七人足球場、健體園地、緩跑徑、健身徑，以及健身設施八個。內設男女洗手間、更衣室同貯物櫃。


北區公園，香港公園之一，遊樂場之一，喺上水馬會道，英文叫North District Park，舊名北區中央公園。行政上歸北區。設施有公園、硬地球場、籃球場、排球場、手球場、緩跑徑、健身徑。以及七人足球場。


石湖墟遊樂場係位於香港新界上水石湖墟嘅一個公園，係上水最早建成公共休憩場所之一，早係1950年代尾石湖墟第二次重建後已經喺度。雖然歷嚟做過好多次翻新，不過佈局基本上都無改變，而家由康樂及文化事務署管理。


遊樂場位於石湖墟內核心地段，周圍有唐樓包圍，鄰近上水公共交通總站同龍琛路商住區，地理位置便利。因此呢度係區內使用率最高嘅球場之一，亦有大量居民喺呢度休息，而來往龍琛路同符興街行人會避免經過人多車多嘅街道，都會選擇直接穿過石湖墟遊樂場入面嘅籃球場。


1970年代，電視廣播喺香港逐漸興起，但當時大多數市民未有經濟能力買電視機，政府曾經喺石湖墟遊樂場入面嘅兒童遊樂場擺放一部細電視機，畀附近居民免費睇電視節目，以前居民只可以係有電視機嘅涼茶鋪或電器店舖門前面睇電視。


自2010年前後，香港水貨活動越來越普及，鄰近香港同內地邊境嘅上水首當其衝，石湖墟遊樂場南面同北面都有大量商鋪改為服務水貨活動爲主嘅藥房同化妝品店，附近街道成日俾水貨客搞到水泄不通，經常有水貨客喺遊樂場入面休息或者用廁所，令到人流更多。


每逢農曆新年前一星期，香港政府都會喺石湖墟遊樂場足球場同埋籃球場舉辦北區年宵市場，設置大約90個攤位，自從北區第一次舉辦年宵市場開始就喺石湖墟遊樂場舉行，到而家已經有幾十年歷史，一般嚟講足球場嗰邊係年花濕貨檔口，籃球場嗰邊以售賣賀年飾物同食品等乾貨爲主，雖然規模唔算大，但每年都會吸引大量區內居民入場選購應節貨品。


大頭嶺遊樂場，香港公園之一，遊樂場之一，喺上水大頭嶺，粉嶺公路天橋底，大頭嶺廻旋處分開東西兩邊，英文叫Tai Tau Leng Playground。行政上歸北區。設施有硬地球場，以及五人足球場。歸康樂及文化事務署管。


一鳴路公園，香港公園之一，遊樂場之一，喺粉嶺和合石，一鳴路同百和路交界，粉嶺官立中學側，英文叫Yat Ming Road Park。行政上歸粉嶺區。設施有狗公園、寵物公園、健體園灺、緩跑徑、健身徑、共融遊樂設施、兒童遊樂場，以及場內設有飲水機、蔭棚坐椅、長者健身設施、健身設施、洗手間、暢通易達洗手間、大草地、太極場。


廣福公園，香港公園之一，遊樂場之一，喺大埔廣進街，就近大埔公路同吐露港公路，隔大埔公路為廣福邨，英文叫Kwong Fuk Park。行政上歸大埔區。設施有草地球場、狗公園、寵物公園，以及十一人人造草地足球場。


馬窩路花園，香港公園之一，遊樂場之一，喺新界大埔，馬窩路二號，達運道邊，香港美國學𣐀同羅定邦中學側，近白橋仔，運頭塘邨對面，英文叫Ma Wo Road Garden。行政上歸大埔區。設施有主題花園、健身角，以及籃球場暨排球場兩個、健身區、卵石路步行徑、棋檯、男女洗手間同更衣室，以及育嬰室、通用洗手間，另有暢通易達洗手間、觸覺引路帶、凸字同觸覺平面圖，重有有蓋座椅。


大埔滘公園，香港一公園，喺大埔南面，大埔滘同松仔園之間山坡上，英文叫Tai Po Kau Park。北高南低，頂經大埔公路，底係大埔滘新圍。過公路有大埔滘自然護理區，沿公路西行，有松仔園停車場出入口，有大埔滘花園。


大埔舊墟遊樂場，香港公園之一，遊樂場之一，喺大埔嘅大埔太和路同汀角路交界，伸到去安慈路，英文叫Tai Po Old Market Playground。行政上歸大埔區。設施有籃球場、排球場，亦有公廁。


元洲仔公園，香港公園之一，遊樂場之一，喺大埔大埔海邊，南起元洲仔里，北到林村河口，就近廣福邨、宏福苑，英文叫Yuen Chau Tsai Park。行政上歸大埔區。設施有緩跑徑、健身徑。另有寵物共享公園，以及狗糞收集箱、洗手間兼暢通易達洗手間。


小瀝源路遊樂場，香港公園之一，遊樂場之一，喺沙田小瀝源路一號，英文叫Siu Lek Yuen Road Playground。行政上歸沙田區，香港康樂及文化事務署管。設施有草地滾球場、網球場、壁球場、單車徑、單車場。


寶康公園，香港公園之一，遊樂場之一，喺將軍澳運隆路，英文叫Po Hong Park。行政上歸西貢區。設施有公園、硬地球場、手球場、籃球場、排球場、門球場、滾軸溜冰場、緩跑徑、健身徑。以及七人足球兼手球場。


寶翠公園係香港一個中型公園，喺寶康路，公園因位於翠林邨同寶林邨之間，翠林邨就喺寶翠公園對上嘅山坡，所以就起咗呢個名。公園位置喺新界將軍澳寶康路同寶琳北路交界，佔地4.24公頃。呢個公園喺1994年7月25日正式開放。


唐明街公園係香港嘅一個公園，位於新界將軍澳唐明街，佔地約1.4公頃，屬於天晉發展項目嘅一部分，由港鐵公司同新鴻基地產興建，並交由康樂及文化事務署負責管理。公園分兩期興建，由2011年中旬開始興建，至2012年底竣工，喺2013年3月22日開放畀公眾。


公園第一期主要係園景花園，有一條斜道，長約195米，由唐明街地面入口延伸至PopCorn商場一樓嘅演薈廣場，喺唐賢里同唐德街亦設有入口，多個位置鋪有多用途草坪，近唐德街地下設有長者健身站。而第二期主要係兒童遊樂場，設有洗手間，並連接旁邊嘅唐明街休憩處。


另外，公園原定計劃喺中間興建一條行人天橋連接尚德廣場二樓天橋同PopCorn演薈廣場，呢條行人天橋由路政署負責興建。而路政署喺2012年6月回覆西貢區議會，話條行人天橋嘅工程動工時間表預計喺公園平台工程完成後開展。


但公園至今已經開放超過一年，路政署於2014年2月再回覆區議會，指該署已為行人天橋嘅擬議工程計劃進行詳細設計，並按照一般工務工程計劃嘅程序推展，所以未有落實動工時間表。至2016年底先開始動工。呢條行人天橋喺2019年10月落成並啟用。


天文公園，香港公園之一，以天文為主題，喺新界萬宜水庫西壩，南風灣之東，元五墳之南，創興水上活動中心邊，行政上歸西貢區。園約有一千二百平方米，工程耗資二百萬港圓興建。二〇一〇年一月三十號，由香港太空館首任總館長廖慶齊擔任開幕嘉賓。


香港單車館公園，香港公園之一，遊樂場之一，喺將軍澳寶康路一百零五到七號，英文叫Hong Kong Velodrome Park。行政上歸西貢區。設施有單車徑、單車場、緩跑徑、健身徑、露天劇場、模型船池、共融遊樂設施。


公園唔細，設施好多，有十一人人造草地足球場、兩個籃球場暨排球場、門球場、單車徑、兒童單車徑、滑板場、單車租用亭、公眾停車場、兩個兒童遊樂場、足健徑、露天廣場、海濱長廊、緩跑徑、長者健體園地同埋園景區。


青衣海濱公園響東青衣島東北岸，喺藍巴勒海峽邊，對住葵涌同荃灣。由南向北睇，由私人屋邨海欣花園開始，過翠怡花園同青衣碼頭，過屋邨海悅花園、宏福花園，過青衣運動場、青衣游泳池，過商場青衣城，到屋邨灝景灣轉向西，過屋邨青雅苑、長發邨、青泰苑，到東北公園為止。


荃灣區嘅地界，係由荃灣理民府而來，屬理民府，係香港政府管治新界南部而設。後尾有地方行政白皮書，落實地方行政，就設立荃灣區議會。荃灣區議會係荃灣區嘅咨詢機構，係民選、委任同荃灣鄉事委員會主席組成。區議會喺1981年4月1號成立。


佢係香港最早成立嘅區議會之一，皆因佢前身係「荃灣康樂市容諮詢委員會」，早到去1976年。過咗一年，喺1977年，就改名做「荃灣諮詢委員會」。再過幾年，喺1981年，就改組成「荃灣區議會」，除咗成個荃灣新市鎮外，重包括油柑頭、汀九、深井、青龍頭、嘉龍、馬灣、大嶼山北部同埋梨木樹等地方。


1981年到1985年期間，荃灣區嘅管轄範圍，包括成個荃灣新市鎮，東至金山郊野公園西面界線，南至荔景山路九華徑同埋荔景臺，西至青龍頭嘉龍村，北至大帽山郊野公園近荃錦坳同埋城門郊野公園近鉛鑛凹，而馬灣同埋大嶼山東北部亦係荃灣區嘅範圍。


隨住荃灣新市鎮發展，荃灣區人口不斷增加，政府為咗減輕區議會資源分配嘅負擔，就重新劃分地方行政區，喺1985年4月1號成立「葵涌及青衣區議會」，集中服務葵涌同埋青衣居民。荃灣區重新劃界，東面以城門道、和宜合道、昌榮路、青山公路同埋德士古道為界，南面以汀九海岸線同埋馬灣海峽為界，西面仍然以青龍頭嘉龍村為界，北面仍然以大帽山郊野公園近荃錦坳同埋城門郊野公園近鉛鑛凹為界，馬灣同埋大嶼山東北部仍然歸屬荃灣區。


荃灣區喺新界中南部，東面係沙田區，南面係葵青區，西係屯門區，西北係元朗區，而東北係大埔區。荃灣區以荃灣市中心為核心，以海劃分，可以分成三部份，北面係新界大陸，東南面馬灣一島，同埋大嶼山個島嘅東北一角。


荃灣區大陸方面，北面一帶係山脈，山脈由九龍伸到去屯門。荃灣區來計，東面向西行，有針山、草山、鉛礦坳、香港最高峯大帽山、荃錦坳，直至大欖涌附近，大欖角東便入海。荃灣區天然北同東北邊界，就係順住呢條山脈嘅山脊。


荃灣本來平地就唔多，市中心一帶，原本係淺灘來。為咗開市區，就填咗幾次海。荃灣新市鎮係早期衞星城市，所以設計以自給自足為主，區內有好多住宅區同工業區，等啲人唔使跨區返工。而市區生意對象，都係荃灣，葵涌同青衣島居民為主。


沙咀道遊樂場，香港公園之一，遊樂場之一，喺荃灣沙咀道，英文叫Sha Tsui Road Playground，又寫沙嘴道遊樂場。行政上歸荃灣區。設施有硬地球場、網球場、手球場，以及七人足球場兩個、手球場兩個、五人足球場、有看台，容納一千名觀眾、有更衣室同洗手間、救護室。


荃灣公園係香港一公園同遊樂場，喺荃灣永順街59號，近如心廣場，行政上歸荃灣區。設施有瞭望塔、人工瀑布、兒童單車徑、兒童遊樂場、門球場、網球場、中央廣場、露天劇場、寵物公園、卵石路步行徑、緩跑徑、健身站同埋洗手間。


屯門區係香港十八個政區之一，位於新界西，西面係伶仃洋，係香港人口最多嘅住宅區之一，曾經俾人叫做青山區，1970年代改名。南面嘅青山灣同時填海，連同附近發展成新市鎮。人口有502,035人，面積84.33平方公里，每平方公里有6000人住。


屯門公園，原本叫屯門市鎮公園，香港大公園之一，係新界第一個有多種康樂設施嘅大公園。佢喺屯門市中心，屯門鄉事會路邊，地約莫十二公頃半，屯門區佢最大，區域市政局起嘅。而家由康樂及文化事務署管。公園隔籬有屯門大會堂、屯門公共圖書館同埋西鐵綫屯門站。


湖山遊樂場，香港公園之一，遊樂場之一，喺屯門湖山路，英文叫Wu Shan Recreation Playground。行政上歸屯門區。設施有草地球場、籃球場、單車徑、單車場、交通安全城，以及十一人人造草地足球場。


1970年代，近香港邊境嘅落馬洲，起咗座瞭望臺，可遠眺深圳河一帶農田同鄉村。因政治氣氛，當其時西方人好難入中國，所以瞭望臺成為當時熱門旅遊地點。隨住深圳化做城市，瞭望臺景觀已大不如前。到咗2000年打後，落馬洲瞭望臺裝修過，擴建為落馬洲花園，栽種唔少杜鵑花。


天水圍公園，舊時叫天水圍市鎮公園，係香港一公園同遊樂場，喺天水圍天瑞路六號，係天水圍新市鎮中間大公園，佔地十四公頃八。公園周圍都係大型屋邨，例如嘉湖山莊、嘉湖銀座、天瑞邨同埋天耀邨等等。個公園由康樂及文化事務署管。


天水圍公園舊時叫天水圍市鎮公園。個公園原本係嘉湖山莊發展項目之一，由長江實業斥資1億1千幾萬港元起嘅。公園分兩期落成，第一期喺1993年3月26號開放，第二期喺1997年1月16號全面開放畀居民使用。


入面嘅大型人造草地球場更係新界頭一個專為欖球而設計嘅場地，可用做十一人足球或者十五人欖球嘅練習或者比賽，重設有可容納220人嘅有蓋觀眾看台，同埋球證室、更衣室等輔助設施。人造草地球場每日朝早8點到夜晚11點開門。


元朗公園係香港公園之一，遊樂場之一，都幾大下，喺新界元朗，元朗市中心西南，水牛嶺嘅公園北路，佔地七公頃半，歸入元朗區。喺1991年起，由康樂及文化事務署管理。元朗公園攞過香港園景師學會嘅優異獎。設施有公園、硬地球場、門球場、百鳥塔、手球場。


東涌北公園，香港公園之一，遊樂場之一，喺東涌文東路二十九號，英文叫Tung Chung North Park。行政上歸離島區。設施有共融遊樂設施、兒童遊樂場、觀眾看台，坐到二十人、洗手間、浴室同更衣室、以及泛光燈。


滑浪風帆紀念花園，香港嘅公園之一，花園之一，喺新界長洲，東灣長洲東堤路，隔條路係海灘。花園紀念一九九六年，李麗珊喺奧林匹克運動會中，得到滑浪風帆金牌。亦紀念區域市政局成立十週年。園內有十座雕塑，展示滑浪風帆。


香港特別地區係指由香港政府將具有特殊生態價值嘅地方劃出嚟做保育用途嘅地區。特別地區同郊野公園一樣，都係由漁農自然護理署負責管理一切有關事務。截至2011年，香港共有22個特別地區，其中11個喺郊野公園之內，其餘11個屬於獨立嘅特別地區。


水魚，書面寫做鱉，係一種水裏面嘅爬蟲類動物。佢同龜夾埋做龜鱉目，水魚同龜好似樣，不過佢嘅殼係軟嘅，似皮革多啲。水魚自成一科，叫鱉科。呢個科有三個種，分別係 Cyclanorbinae、Trionychinae 同埋絕種嘅 Palaeotrionyx，大概有廿五個品種。


長度由廿厘米到一米都有，睇品種而定。亞洲、非洲同北美洲都有佢哋嘅蹤影。水魚鍾意住響水底，有時重會伏響沙下面，伸個頭出嚟等捉嘢食。佢哋多數住喺河、湖。佢哋條頸夠長，伸個頭出水面就吸到氣。唔同品種各有各自己鍾意食嘅嘢，有啲係食齋，有啲係食肉。


香港並唔係稜皮龜嘅主要繁殖地，但因為佢喺海洋中嘅遷徙路線極之廣泛，香港水域亦可能係遷徙路線上，所以偶然有機會發現到。根據資料，稜皮龜首次係喺1951年被發現，地點係長洲一個沙灘度，當時佢上岸之後好快就游番落海。


粉嶺舊稱粉壁嶺，係條圍村來嘅。而條村北面山上面，相傳有塊白如粉嘅石壁，有靈性，所以叫座山做粉壁嶺。因為呢座山咁有靈氣，所以啲人叫佢做靈山。響英國統治新界之後，起咗九廣鐵路，重起埋粉嶺車站。之後沙頭角鐵路亦由呢度伸到去沙頭角。


始新世開始出現草。中新世嘅時候全球氣候變得乾燥少雨，好多雨林枯萎，草原開始發育，並向全球蔓延開嚟。草本身非常難消化，得擁有複雜消化系統嘅偶蹄目先可以有效咁利用呢種粗糙、低營養嘅食物。好快偶蹄目就取代咗奇蹄嘅生態位置，成為食草動物嘅主導。


偶蹄目可分為2大類，但各類內部形態差異好大。豬形亞目、西猯同河馬）保留四趾，臼齒簡單，腿短。犬齒變大成獠牙。除咗河馬之外，佢哋屬於雜食動物，胃嘅構造簡單。駱駝類同反芻類就相反，傾向於長腿、兩趾同複雜嘅頰齒同埋一個好複雜嘅胃。


法國同西班牙嘅岩洞裏面留低嘅畫。克羅馬嘅壁畫，裏面有好多野牛、北山羊等偶蹄動物。幾乎所有人類文明都有偶蹄動物嘅存在。人類最早馴養嘅家畜就有偶蹄動物。偶蹄動物係構成人類畜牧業同埋農業嘅重要成分，係人類最主要嘅肉、乳制品來源，亦係皮革業嘅重要來源。


水牛奶 即係由水牛產出嘅奶。水牛唔係乳牛，所以產奶量有限。不過佢嘅成份亦有營養價值，奶中含有蛋白質、氨基酸、乳脂、維生素、微量元素等。中國廣東著名嘅大良牛乳，亦係水牛奶產品。其他製品重有薑汁撞奶、雙皮奶等。


貝澳主要分為四條村，包括姓張嘅老圍同鹹田，同埋姓何嘅新村同羅屋。每條村都有宗祠同埋社壇，而且有風水林。老圍而家仍然有一邊石砌矮圍牆，用嚟阻擋水浸嗰時嘅洪水。貝澳村民以前一係耕田，再唔係就捉漁。喺河口嗰邊，有座清朝仁宗嘉慶四年起嘅天后宮，間廟面對西南方，背山面海，裏頭重有一個銅鐘。


一九五六年到一九六三年，香港缺食水，香港政府起石壁水塘，開嶼南道、東涌道同大澳道，連貫各地。喺貝澳南部，連到分流嘅山水，全部截住，引去水塘。就係咁樣，搞到田地冇水灌溉。之後，耕田嘅村民唔耕，放晒啲水牛，另謀生計。


貝澳位於大嶼山東南面，喺大嶼山嘅南岸。貝澳東面係芝麻灣，南面係貝澳灣，西面係長沙，北部係南大嶼郊野公園。貝澳係一個沙咀，幾條河由附近嘅山流入海，或者流入石壁水塘，其中一條河經過梅窩西南嘅山谷流入貝澳灣。


貝澳海灘設有更衣室、廁所、淋浴、救生員，由康樂及文化事務署管理。海灘裏頭有士多，有賣游水用品、嘢食。因為海灘嘅水分別係嚟自海同埋河，貝澳海灘就喺鹹淡水交界。個海灘嘅水質，每年都會俾環境保護署評做良好或者 一般，冬天就唔評級。


1972年政府推行大型建屋計劃，將元朗市擺入市鎮擴展計劃內。因此唔少人喺元朗市中心起咗好多多層式私人大廈，所以元朗市中心嘅樓宇而家一般都比較古舊，以唐樓、單幢式住宅或只有三四幢住宅組成嘅小社區為主，更加發展成好似灣仔嘅狹窄街道。


錦田河係香港新界元朗區一個河流系統，主幹流源由大帽山山頂以北400米，海拔大約910米高，係香港發源地第二高嘅河流。以前嘅錦田河蜿蜒曲折，流經雷公田、大嶺進入石崗，繞過石崗機場南面流向錦田市以南，再經高埔同南生圍到達元朗山貝涌口村以北同山貝河匯合，最後流入后海灣。


由於以前錦田河多次氾濫引發嚴重水災，河道附近居民構成生命同財產威脅，政府喺1990年代展開大規模防洪工程。工程由渠務署負責進行，由中游開始將河道擴闊同拉直，同埋用混凝土修建堤圍，開鑿南生圍部份魚塘，闢建一條寬闊人工河道等。


錦田河幹流同支流防洪工程陸續喺2000年代完成，部份原本曲折嘅舊河道已被廢棄。依家嘅錦田河已經變成一條排洪河道，全長大約50公里，幹流水平長度則約13公里，而流域面積大約44.3平方公里。幹流上游進入錦田平原東部後，分別喺金錢圍同錦上路站附近同流經清潭水塘以及河背水塘嘅支流匯合，再喺高埔村同源自觀音山嘅支流匯合，最後喺南生圍同大生圍之間以及甩洲以南，同山貝河匯合流出后海灣。


后海灣，原寫後海灣、後海，係香港同深圳西面一大灣，因為近深圳，又叫做深圳灣，而英國人叫佢做Deep Bay，所以又叫做深灣。后海灣原本寫做後海灣，因為佢係南頭後海，所以叫後海灣，而南頭嘅前海，亦都有前海灣，又叫大剷灣，向住伶仃洋。


因爲后海灣有后字之故，啲人直覺同天后有關，而后海灣口西面，蛇口側邊嘅赤灣有赤灣天后廟，更加深有呢個聯想。之不過按地理計，后查實係後字減筆。有時舊地圖都有註後海灣。而查實呢，後海係同前海相對。後海喺南頭東岸，而前海喺南頭西岸。


后海灣三面畀地圍住，東係南頭半島，北係深圳，西係香港新界米埔、流浮山等地，西南方向通出伶仃洋，門口係深圳蛇口同香港嘅爛角嘴。后海灣，雖然三面有地環抱，可以泊船，但因有沙泥淤積，唔啱泊大船。而周圍地勢平坦，難以避風。


英國向大清租借新界時，亦將成個后海灣租埋，而岸界係以水漲計，所以當時香港西界係當時新安縣岸邊。西界再響南頭半島南端，赤灣附近接條直綫落大嶼山大澳，做香港西海界。不過一九九七年七月一號之後，后海灣正式由香港同深圳各佔一份。


響中華人民共和國成立之後，因為有大量難民來香港，所以香港同中國大陸之間，來往受管制。而當時大陸生活環境唔係咁好，有連場政治運動，唔少人都坐船由后海灣偷渡來香港，響流浮山等地上岸。一九六七年香港左派暴動，有香港人響后海灣畀人擄返大陸。


現時元朗明渠兩邊，種咗些少樹，亦有些少長櫈畀人休息。但由於明渠景觀欠佳，欠缺涼亭等設施，淨係得好少老人家會用長櫈。明渠附近環境屬市中心同工業區，環境一係過嘈，一係過僻，現時情況根本及休閒活動之用。明渠兩邊，長期畀人放置、棄置雜物，有礙觀瞻。


林村河係香港一河，喺新界大埔，水源自大帽山同觀音山，自林村谷出大埔海，經林村各圍村，近康樂園屈入大埔新市鎮出海。條河係香港僅存嘅大型低地河，流域大，範圍約莫有十八平方千米半，分水嶺為林村谷羣山。佢支流有社山河，同喺谷地。


林村河上游，由梧桐寨瀑布開始，流經林村谷，落到中游流，經寨乪、馬蒲尾村同坪朗等農地。中游上半段起咗條60米闊嘅堤壩，毀壞咗天然生態，同埋原有嘅河床。而中游下半段，流經林錦公路側邊。下游起自林錦公路交匯處，去到大埔頭抽水站，呢處有條人造纖維整嘅充氣水壩，控制流量。


林村河原本喺家下廣福橋附近，就流入大埔海。喺1970年代，大埔新市鎮發展，大埔海近大埔呢邊，就填晒海。因此，林村河就改成人工河道，畀人拉長到去廣福邨先出海。並且，響廣福邨附近，同另一條畀人拉長大埔河匯合，變成今日咁樣。


林村河近大埔，因為河面較闊，以前係靠艇渡河。英國人1898年得到新界，就響大埔起大埔公路，連帶起橋過河。條橋重建，叫廣福橋。因為當時將大埔公路響大埔市一段，改名叫改廣福道。後尾新市鎮發展，條橋柝咗，馬路改道。


青環海蛇廣泛出沒喺印度洋海域，包括波斯灣、伊朗、巴基斯坦、印度、斯里蘭卡、孟加拉國、緬甸、泰國、馬來西亞、菲律賓群島、韓國、日本、所羅門群島、南中國海、東中國海、中國山東及遼東沿岸、新畿內亞、澳洲等海域。


太平洋颱風季係指一年內喺赤道以北同埋國際換日線以西嘅太平洋水域，包括南中國海，所產生嘅熱帶氣旋嘅一段時間，係風季嘅一種。雖然而家氣象台冇定下任何颱風季嘅指定期限，但係大部份喺西北太平洋嘅熱帶氣旋通常都會喺5月至12月期間形成。


喺西太平洋產生嘅熱帶風暴由日本氣象廳負責命名。另外，因為熱帶低氣壓嘅影響力不大，所以熱帶低氣壓都唔會被命名，但係反而以編號命名，並以W字母作為結尾，例如「熱帶低氣壓22W」。而凡進入或者喺菲律賓指定範圍內產生嘅熱帶氣旋，菲律賓大氣地理天文部門都會為佢哋訂立一套菲律賓名，每四年再用過一次，時不時會為一啲名作出更改，為當地作警報用途，所以同一個風暴有時會出現兩個唔同嘅名，或者一個名會俾幾個風暴用。


香港城市大學大氣研究實驗室曾經運用1950年至2000年嘅熱帶氣旋數量嚟統計平均數目，並計算出1950年至2000年嘅平均熱帶氣旋數目係31個熱帶氣旋，其中平均27個達到熱帶風暴程度，同埋17個達颱風程度。


香港城市大學亦曾經就此為2008年太平洋颱風季作出熱帶氣旋數目嘅預計，當時預期2008年太平洋颱風季將有33個熱帶氣旋，其中有30個達熱帶風暴程度，19個達颱風程度。。但實際上，2008年太平洋颱風季只有31個熱帶氣旋形成，22個達熱帶風暴程度，11個達颱風程度。


鵪鶉蛋係鵪鶉生出嚟嘅蛋，外面有一層硬殼，表面有啡色斑點，裏面有氣室、蛋白同蛋黃部分，含有各類營養，係人類常見嘅嘢食之一。一隻鵪鶉蛋嘅膽固醇同卡路里成分大約係一隻雞蛋嘅三分之一，唔算特別高。鵪鶉蛋嘅維生素B1係雞蛋的6倍，而維生素B2係雞蛋嘅15倍。


胸圍又叫波罩、乳罩、奶罩或文胸，有時都會泛稱為「內衣」，或者講「內在美」，係女性所着嘅內衣之一，用來遮住同托起對𢆡。胸圍最初源自法國，但係依家英文通常簡寫叫做「bra」。以前歐洲啲貴族女性鍾意着一種非常之緊身嘅束衣。


非洲象係象科一個屬，喺1825年由佐治居維葉男爵命名。係目前世界上最大隻嘅陸上哺乳動物，成年非洲象公高過 3.5 米，最高去到 4.1 米。體重約莫 4 至 5 噸，最重記錄有話 10 噸。佢哋有好長嘅牙，叫象牙，最高記錄有成 102.


非洲象係一種巨型嘅植物消耗者，草、葉、蘆葦、種子、豆莢、生果、根莖、樹皮都係佢嘅餐單。一隻非洲象每日至少食六餐，每次食大約200公斤左右，同埋飲80至100公升水。若果喺動物園養嘅話，因為飼料裏面已加有蘿蔔、生果或蔬菜，所以每日食量好少超過 200 公斤。


人一路認為非洲象係馴服唔到。其實喺公元前二世紀嘅埃及托勒密時期，布匿克人時期、羅馬時期、以及而家非洲嘅阿比西尼亞，都有象馴化過。非洲象係可以完全馴服嘅，尤其是象仔。就算成年野生象訓練佢哋同研究人員或好奇嘅遊客接近。


亞洲象，又叫印度象，係亞洲體型最大嘅陸上哺乳動物，但比非洲象細隻。鼻端有一個手指咁嘅突起，象公冇象牙，即使係象公亦有一半無象牙或者象牙好細，耳仔比較細、較圓，前腳有 5 隻腳趾，後腳有 4 隻腳趾，共有 19 對肋骨，頭骨有兩個突起，背脊拱起。


亞洲象響古代中國唔單止係南方鄰國進貢嘅禮品，皇家多馴養象用於典禮時顯示威儀，甚至用嚟打仗。古時響黃河流域重係用嚟耕田嘅家畜。響《呂氏春秋》裏面，亦記載咗商王曾經騎象攻打東夷部族。古時亦有「曹植稱象」嘅故仔  。


響泰國，象係國家象徵。泰國好多府嘅府徵都有象嘅圖案。相傳白象為古時泰北嘅蘭納泰王朝帶嚟幸運，自此成為泰國嘅國寶。泰國皇室勳章最高級嘅係皇家白象勳章。因為2006年從2月到7月大象嘅數目增長三倍有多，而家喺泰國主要用象嚟當車咁租畀人。


大象天奴係以前荔園動物園所養嘅亞洲象，可惜響1989年2月染急性肺炎而人道毀滅。其後亦有兩次有大象從泰國運港作短期展出。而1975年嗰時，據講泰國有一個馬戲團嚟過香港表演，但反應唔理想，於是將 9 隻大象寄居荔園，重要籌錢將嗰班大象送返泰國。


錫蘭象現正瀕臨絕種。當地嘅象牙貿易已有2000年歷史。響1800至1900年初，有好多錫蘭象畀人以戰利品嘅形式大量捕殺。1999至2006年底期間，每年都有接近 100 隻大象被獵殺。今時今日只有好少野生錫蘭象住響邊緣地方。


蘇門答臘象係亞洲象嘅亞種之中第二體型最細嘅，高大約由1.7至2.6米不等。呢個亞種亦係蘇門答臘島上獨有嘅動物，但由於濫伐樹木同埋人類捕獵，目前野生嘅蘇門答臘象只剩低 600 隻左右，屬於極度瀕危動物。


蘇門答臘象喺以前分布成個島，直到1980年代，開始分散成44個獨立嘅種群，而數量重一直減少。1986年，印尼政府開始成立「大象訓練中心」，呢類中心係將大象困住，然後加以訓練，用嚟做搬運，巡邏或者用喺旅遊業度。


大埔海，香港內海，喺新界東北，大埔側邊，古稱大步海，英文寫做Tai Po Hoi。英文又名Tolo Harbour，轉寫為吐露港，或舊圖沱羅港、陀羅港。對住大埔，故此稱做大埔海。大埔海南邊係沙田海，東邊係有赤門同船灣出大鵬灣，通出南海。


乳醣，又寫乳糖，係醣一種，雙醣一種，見於奶入便。乳醣分子，係葡萄醣同埋半乳醣兩隻單醣化合而成。人體入便，可以畀乳糖水解酶分解成兩種單糖。奶中乳醣重量，佔百分之二到八，唔同物種會有差異。乳醣嘅分子式係C12H22O11。


」。而家所謂《易經》同《詩經》入面嗰句就係「抱住又爛又乾嘅葫蘆瓜就可以將個身浮喺水面度唔會浸死」噉解。啫係話葫蘆瓜就係最早嘅救生設備。後嚟喺海度行緊嘅船，大多數都係帶住嚿葫蘆瓜，費事話部船失事。就係噉，古代嘅中國人民就係用咗乾嘅葫蘆瓜嚟撐過河嘅，佢就係最早嘅救生水泡喇。


到咗宋朝嗰陣，整救生水泡嘅技術進步咗，有人開始用軟木料同蘆葦等整成個好似個環噉嘅嘢畀人捐入去，用個環嚟托住個身，用咗呢種環形嘅救生水泡，重方便過葫蘆瓜成幾百倍，所以就變咗名副其實嘅救生水泡喇，宋代啲人話佢係「浮環」。


喺航海嗰陣，嗰啲海事員重將啲救生圈放喺輪船嘅甲板度比較明顯嗰邊，重喺救生圈度油咗紅同白兩種顏色，有啲比較高級嘅救生圈度重裝咗有自己識發光嘅浮燈響度，噉唔理佢喺日頭定係晚黑，都好易睇到跌咗落水嘅人喺邊個位度跌咗落去，噉救援船就可以跟住個標記迅速去到出事地嚟救返跌咗落水嘅人。


游水泡喺水上遊樂園入面，成日都見到喺水上瀡滑梯度用嘅，用法就係一個人坐喺個環嘅中間，跟住對腳同對手放喺個游水泡嘅出面。有好多嘅游水泡係設計成重多個一管縫嘅品種，甚至重有2個或4個窿嚟畀啲人坐得舒服啲。


『水泡』嘅讀成 seoi2 pok1，Pok1 呢個音亦成街聽到，係白讀，似英文 POP 澉讀。Pok1 嘅本字好可能係「𦢊」，其《廣韻》嘅解釋係啲肉凸咗出嚟，而反切音為「北」「角」，意、音同粵文一至。


漢莎同盟係12到13世紀中歐嘅神聖羅馬帝國同條頓騎士團部份城市之間形成嘅商業、政治同盟，以德意志北部城市為主。「漢莎」嘅德文意思為「公所」或者「會館」，最早係指從南海到芬蘭、瑞典同挪威嘅一班商人同佢等嘅貿易船隻。


漢莎同盟喺12世紀中期逐漸形成，14世紀晚期到15世紀早期達到鼎盛時期，加盟城市最多達到160個。1367年，漢莎同盟成立以呂碧克為首嘅領導機構，吸引到漢堡、科隆、不來梅等大城市嘅富商、貴族參加，重擁有埋自己嘅武裝同金庫。


1370年，漢莎同盟擊敗丹麥，訂立《舒特留崇德條約》，從此壟斷波羅的海地區貿易，商站遍及西起倫敦，東到諾夫哥羅德嘅沿海地區，實力雄厚。15世紀中葉之後，隨著英、俄、尼德蘭等國家嘅工商業發展，加上新航路嘅開闢，漢莎同盟由盛轉衰，1669年解散。


1945年，第二次世界大戰打完，納粹德國輸咗。德國畀英國、法國、美國同埋蘇聯瓜分咗做四舊。美國希望帶頭將德國改革成為一個好似美國咁嘅聯邦共和國，所以喺1947年呢四個佔領國就夾手夾腳將德國劃返開做十六個聯邦州，邊界大致上跟返德意志帝國時代嘅行政區劃，但係同今日嘅劃界唔同。


過多兩年，英佔區、法佔區同埋美佔區合併為「德意志聯邦共和國」，簡稱西德。但係蘇佔區唔肯加盟，自己成立咗「德意志民主共和國」，簡稱東德。西德喺1949年訂立德意志聯邦共和國基本法，確立西德嗰十一個州嘅地位同埋聯邦制度。


德國基本法本來諗住係過度法律，但係四十幾年之後，東西德統一嗰陣，兩德和談決定喺法律上用東德加盟西德嘅方法統一，所以西德嘅基本法同埋聯邦制度就一直沿用落去。1990年10月3號，東德名義上解體成東柏林同埋五個獨立嘅州，各自以聯邦州嘅身份加入德意志聯邦共和國，東西德正式統一。


黃䘆係環節動物門寡毛綱類嘅動物。動物學分類入便，佢哋歸入單向蚓目。就成條黃䘆嚟講，蛋白質含量有七成咁多，重有磷、鈣、鐵、鉀、鋅、銅呢啲化學元素，同埋多隻維他命。黃䘆嘅節有剛毛，最前面兩節冇。而家發現咗 200 幾種黃䘆，1837年，生物學家查理斯·達爾文話黃䘆係地球上最有價值嘅動物。


黃犬嘅構制係管狀，個身兩邊對稱，有節，冇骨，嚮體表有一層有色素嘅薄薄哋嘅角質層。有個封閉式循環系統，消化管係一由頭至尾延伸嘅管狀構造，則經肛門或腎管㢌，鍾意食腐爛嘅有機廢物。用皮膚呼吸，背脊有窿分泌黏液保持皮膚濕潤。


梅爾維爾由1830年十月至1831年十月讀奧爾巴尼學院，佢喺1836年十月到1837年三月之間學咗唔少文學經典。因為家道中落，十五歲離校，做過農夫、職員、小學先生等職務。1837年搭帆船出航，去咗英國利物浦。


1841年成為捕鯨水手，由美國麻省費爾黑文出發。捕鯨船喺南太平洋一帶航行。1842年七月南太平洋馬克薩斯群島，佢同泰皮族接觸，十一月，喺艘捕鯨船上做咗掟叉手四個月。1843年八月加入美國戰艦美國號服役，1844年十月喺波士頓上岸，定居麻省。


1845年開始寫小說，1846年喺倫敦出版小說Typee，隔年出 Omoo。佢開始讀莎士比亞作品，1849年出版《雷得本》，1850年出版《白外衣》，獲得好評。1847年同伊麗莎伯蕭結婚，喺加拿大度蜜月。


《無比敵》呢部小說日後譽為美國最正嘅小說之一，但係出版頭一年只賣得五本，唔賣得亦唔轟動，梅爾維爾好失望。要到本書出版七十年之後，先受到廣泛重視。1866年之後佢自費出詩集《戰事集》、Clarel、《約翰瑪爾同其他水手》同《梯摩里昂》，1891年9月28號，梅爾維爾喺紐約死於心臟肥大，潦倒以終。


有指「包剪揼」嘅本字係包剪䂿。䂿字個音係達合切，dap6。《正字通》「以腳踏碓舂米曰䂿」，呢句嘢話用腳踩個槌去舂米就叫做䂿。啲人平時講嘅䂿石仔就係呢個䂿。亦可能係包剪𢱕。「猜呈尋」可能係本字猜澄鋹。亦有理論指「呈尋」係「秤沉」變音，而「秤」指「秤砣」。


公司由里德·哈斯廷斯同埋馬克·倫道夫喺1997年8月29號成立，總部位於加州。1999年開始推出訂閱制嘅服務。到咗2009年，Netflix已經可以提供超過10萬部電影DVD，訂閱者數目超過1000萬人。


2017年6月6日，《2017年BrandZ最具價值全球品牌100強》公布，Netflix名列第92位。2017年11月30號，美國媒體巨頭、世界最大嘅收費影片網站Netflix買咗《白夜追凶》嘅播放權，呢一次係呢間公司第一次買咗中國嘅網絡劇集版權，並計劃喺全球190幾個國家同埋地區上線。


2018年12月，世界品牌實驗室編制嘅《2018世界品牌500強》揭曉，排名第88。2019年10月，位列2019福布斯全球數字經濟100強榜第46名。2019年10月，Interbrand發布嘅全球品牌百強榜排名65。


《魷魚遊戲》嘅成功得到世界各地好多關注，其中過咗四個禮拜已經有1.42億人次睇過。不過喺2021年10月，中國影音平台優酷就宣布推出一檔叫做《魷魚的勝利》嘅綜藝節目。但由於海報設計等方面都被指高度抄襲《魷魚遊戲》，於是引發咗好多批評。


朝鮮日報係大韓民國大形報紙，韓國四大報紙'朝中東文'之一。1920年3月5號由韓國人趙鎮泰創辦。1933年3月爲買入方應模，現朝鮮日報社主方相勳係方應模嘅曾孫。本社係位於韓國首爾市中區太平路1街61。


外套腔係軟體動物好多器官嘅開口所在，例如肛門、鰓孔、腎孔、生殖孔等。唔同動物嘅外套膜都有唔同嘅相對大細，一般都會冚住背部，但亦都有啲動物佢哋嘅套膜會大過個身，完全將個身包陷晒。軟體動物形態各異，唔少會用套膜會生出殻，亦有啲會生出虹吸管。


保羅喺2008年歐洲國家盃估中德國隊6場比賽嘅其中4場。佢喺2010年FIFA世界盃估中晒德國隊打過嘅7場比賽，連決賽荷蘭對西班牙嘅賽果都估中埋，不過自八強之後，佢就開始收到死亡恐嚇，噉係因為佢貼中德國八強贏阿根廷同埋四強輸畀西班牙，而俾阿根廷同埋德國擁躉要脅劏咗佢嚟食，令海洋館要加強防範。


人頭，係人嘅頭。人企立時，人頭喺頂。頭骨嘅部份，因爲骨似殼，叫頭殼，最頂叫頭殼頂。頭有眼口鼻嗰邊叫前，反向叫後。耳喺左右。頂同後有頭髮。前上半，無頭髮嗰處，叫額頭。額頭兩邊有凹位，叫魂精。頭後面落啲，叫後尾枕。


戴基海峽，中國大陸又嗌德雷克海峽，臺灣又嗌德瑞克海峽，係南大洋嘅海峽，喺南美洲智利合恩角同南極洲南舍特蘭群島之間，連接大西洋同太平洋。佢既係世界上最闊最深嘅海峽，又係出現極地惡劣天氣最多嘅海峽，有「殺人西風帶」、「魔鬼海峽」同「暴風走廊」、「死亡海峽」之稱。


佢嘅平均深度有3,400m深，假設將座峨嵋山嘅最高峰放入去，山頂距離水面有320.7m。而最深位係南緯60.8°嘅南舍特蘭海溝，深度可以去到5,248m咁深，即使將兩座黃山同兩座上海中心大廈疊埋放入去，連樓頂嘅最高位都唔會飆出水面。


雖然佢係世界各地通去南極洲嘅緊要通道，但喺南緯60°嘅位幾得人驚下，因為佢係地球唯一冇陸地經過嘅地方，加上有西風漂流嘅洋流經過，而且成日形成極端氣候，所以當地又有尖叫60度之稱，有橫風橫浪係家常便飯嘅事，個浪有時可以去到20m咁高。


戴基海峽同佢北面嘅麥哲倫海峽都係連接太平洋同大西洋之間嘅主要航道，不過因為麥哲倫海峽比較窄，大型嘅船都會選擇行戴基海峽。雖然1914年巴拿馬運河起好之後，好多船都改行比較平靜同安全嘅運河，但係一啲過唔到運河嘅大船，仍然需要用到戴基海峽。


保克海峽係印度同斯里蘭卡嘅交界，亦係印度半島同斯里蘭卡島嘅交界。海峽北邊係孟加拉灣，南邊係波濤洶湧嘅印度洋。海峽雖然長 137km，但闊度最闊有 137km，最窄得 64km。佢嘅平均深度得二到三米，最深位有九米，最淺得一米幾。


喺海峽南邊，有好多斷斷續續嘅島仔形成座橋，所以凈畀細隻嘅船仔通過，而食水比較深嘅大船同郵輪要兜過斯里蘭卡外圍先至可以去到印度東邊嘅孟加拉灣附近地區或印度西邊嘅阿拉伯海附近地區。雖然印度方有政府話要整條運河畀大型船隻通過，但後嚟俾印度同斯里蘭卡當地嘅居民同保護組織人士強烈反對而冇起到。


佢做過淮南節度使杜佑轄下嘅書記。之後，佢入到中央政界，同同年進士嘅柳宗元一齊加入王叔文嘅黨派，呢個黨派歷經德宗末期嘅貞元年間到順宗期，期間推進政治改革。當中劉禹錫擔當財政方面，因爲佢角色重要，佢同王叔文、王伾、柳宗元一齊並稱爲「二王劉柳」。


太過急激嘅改革令佢樹起好多政敵，譬如武元衡。無過幾耐，喺宦官嘅壓力下，在位得八個月嘅順宗退位，然後憲宗即位，武元衡呢班守舊派嘅勢力再盛，王叔文一跣腳就冧咗臺、降咗職，劉禹錫亦遭左遷，任命爲連州刺史，不過喺途中又降格爲朗州司馬，呢一年佢33歲。


815年，佢召還返京都長安，但佢詠咗首關於玄都觀嘅詩，入面有揶揄政府主流派嘅內容，結果惹嬲咗當局權貴，又再貶爲連州刺史。之後歷經數地刺史，比如佢赴任過夔州刺史同和州刺史，意味住佢畀人放逐多年。828年返去長安，拜命爲主客郎中。


結果劉禹錫又再去玄都觀，又詠咗首詩作爲前回嘅續篇。不過呢次有宰相裴度保佢，免咗左遷，但之後裴度引退後，佢想去洛陽任職都唔得，832年外放爲蘇州刺史。因爲劉禹錫份人恃才傲物，性格狹窄，令佢嘅地位好唔安定。


晚年劉禹錫返去洛陽，做太子賓客呢個閒散官職。佢同白居易交往得好深，元稹未死前就已經經常唱和詩，死後由世稱「元白」轉爲「劉白」，白居易讚佢詩文神妙。到唐武宗時，佢喺太子賓客之上加封檢校禮部尚書，係最後嘅官職，842年以70歲壽終，贈戶部尚書。


劉禹錫嘅抱負大，人生中又漂泊多年，所以佢心生對社會不公嘅激憤。爲此，佢作咗幾多詩表露心中嘅憤鬱，有啲係詠史來表白佢不屈嘅意志，有啲係詠物來指摘當時嘅政治腐敗。劉禹錫嘅左遷經驗，令佢詠嘅詩諷喻色彩強烈，尤其係樂府體嘅寓言詩。


例如《聚蚊謠》，佢將中央政界嘅佞臣比喻成夏天時嘅蚊，呢啲蚊雖然係好細嘅存在，但聚埋一齊飛來飛去，煩人不但止重會傷人。但無論點，秋冬時嘅凍天一來，啲蚊就會絕跡，同樣呢班佞臣一失去天時之利，佢哋就會順勢凋落，呢首詩就係有噉樣嘅諷喻意味。


另外，佢又爲各地唱嘅歌曲作新嘅歌辭。因爲曾經喺巴山楚水之地生活好耐，令佢心生對地方歌謠嘅熱愛。喺民間音樂浸染之下，作出唔少富於民歌情調、介乎雅俗嘅詩，清新質樸，真率自然。比如喺做朗州司馬時，當地嘅歌謠係用竹枝做和聲嘅，佢接住屈原學習民歌嘅傳統，根據民歌嘅調作出咗十幾篇《竹枝詞》，係有名嘅作品。


李義喺香港出世同埋接受教育，喇沙書院中學畢業，之後去英國讀法律，喺倫敦政治經濟學院分別攞到法學士學位同法學碩士學位。1972年返香港之後喺香港大學法律系做講師做到1979年。佢喺1978年分別喺英國內殿律師學院同香港攞到大律師資格，並喺1979年全職從事私人執業，執業範圍主要係商業法律。


佢喺1990年獲委任爲御用大律師，並喺1997年獲委任爲原訟法庭特委法官。李義1999年加入司法機構出任原訟法庭法官。喺2000年1月，佢獲委任為上訴法庭法官，並喺同年9月1號獲委任爲終審法院常任法官。


菠菜，又叫菠薐菜，菜一種。生物學歸藜科菠菜屬。草本植物，常綠，一二年生，根帶紅色，又叫赤根菜。原出波斯，今下伊朗一帶，如今全球各地都可以搵到。蔬菜之中，譽為身價最高。古代，亞剌伯佬成日話佢做「菜中之王」。


泥婆羅國泥婆羅。在吐蕃之西樂陵川。⋯⋯初。提婆之父為其叔所殺。提婆出奔。吐蕃納之。遂臣吐蕃。貞觀中。使者李義使天竺。道其國。提婆大喜。延使者觀阿耆婆彌池。池週迴二十餘丈，以物投之。則生煙焰。懸釜而炊。


佢嘅主根比較發達，好似啲老鼠條尾噉，紅色嘅肉質品種，味道比較甜，但佢嘅側根冇咁發達。而佢嘅莖係直立中空版，生到5dm嘅位就出分枝。葉一般係翠綠色，樣比較大。而佢嘅花係風媒花，公乸唔同菜，有時出公乸同菜嘅雙性花。


因應每個地方既文化發展同需要唔同，青銅時代喺嗰個地方既實際開始同埋結束年份亦都好唔同。因為整青銅器要識用銅錫做合金，難過整石器，所以係某啲考古學者，認為係石器時代之後。而煉鐵器又比青銅器難，所以佢跟住係鐵器時代。


古埃及既青銅時代開始得比較早，大約係喺公元前 3,150年開始，當時係奈加代三期文化(英文叫做Naqada III，或者Protodynastic period）。古埃及既青銅器發展，好可能同戰爭需要有關。


灣鱷，又叫做鹹水鱷、入江鱷、河口鱷，係 23 種鱷魚品種入面最大隻嘅，亦都係家下世界上最大嘅爬蟲類。由於佢係鱷目中唯一頸背無大鱗片嘅鱷魚，所以亦叫做裸頭鱷。鱷魚公大隻之後可以有 7 米長，但一般唔會超過5米。


鱷魚乸最大體長差唔多 2.5 到 3 米到。成年體重可以有 100 到 200 千克。細個嗰陣係淡啡色，身同尾有黑色斑點條紋。大過之後顏色會比較深，腹部淡黃色或者係白色，條尾下面最尾嘅部份係灰色。世界紀錄到最大嘅灣鱷有 10 米長。


灣鱷係熱帶同亞熱帶嘅物種。原產泰國、馬來西亞等東南亞地區、印度、南中國海一帶亦都有發現，主要分佈喺澳洲、巴布亞新畿內亞。灣鱷適應力非常頑強，可以住喺唔同嘅濕地，例如河口、紅樹林、沼澤、海岸等鹹淡水區域。


嶺南好耐以前都有灣鱷，主要分佈喺沿海同潮汐帶。唐代韓愈喺潮州所作嘅《祭鱷魚文》提到的正是灣鱷。至少喺一世紀前灣鱷仲有喺華南一帶出沒。據《巡海記》載，李准試過喺1907年跟著「伏波」、「琛航」兩艘軍艦由海南島駛去西沙群島一帶視察，描述咗旅程中仲有灣鱷爬到上去艦邊嘅經過，鱷魚最後係被擊退咗。


灣鱷屬於兇猛嘅大型鱷魚，有好強嘅地盤意識，同時擁有適應高鹽度水質嘅生理結構。灣鱷位處濕地食物鏈嘅最高層次，有啲地區嘅灣鱷甚至比老虎重得人驚。小灣鱷主要係食昆蟲、兩棲類、甲殼類、細小嘅爬蟲類、魚類，成年灣鱷會捕食體形更大嘅動物，但主要係食泥蟹、龜、巨蜥、水鳥，部分體形更大嘅成年灣鱷甚至會捉水牛、牲畜、野豬、馬騮嚟食。


大象天奴，係荔園動物園裏面嘅「鎮園之寶」，係一隻雄性嘅亞洲象，亦都係香港唯一長期飼養嘅大象。佢喺1958年隨同沈常福馬戲團由緬甸嚟到香港表演，之後再運到荔園動物園長住，一直生活喺面積只有幾百平方呎嘅獸籠入面，過住跪地乞食嘅辛酸生活。


公園係園一種，戶外一大塊有唔少植物嘅地，留畀人康樂之用。公園係西方引入嘅概念，英文叫park，意思係一塊圍咗嘅地，裏面養咗啲野生動物，畀人打獵用。後尾引伸到住宅區附近有大自然嘅地，裏面有野生動物，又可以畀人行山、騎馬。


而市區公園就可以根據唔同用處再細分。例如畀人認識下自然生物嘅動物園同植物園。又例如畀好多人一齊玩嘅大型遊樂場。又或者唔係有特別用途，有大塊地，畀人休息，畀大人細路活動下嘅公園。又或者細塊啲畀人坐下行下玩下嘅公園仔，裏面多數有兒童遊樂場。


塘除咗徑流、泉水同少數間歇性溪流以外通常冇明顯嘅天然入水口，主要係依靠天然嘅降水、地下水滲出或以人工引水方法補充池內嘅水量。塘都冇真正意義上嘅地表出水口，水只可以以蒸發、滲入土壤、進入地陷或喺滿水時漫過塘畔同塘堤嘅形式離開塘。


因此塘呢個封閉嘅內流生態系統都同湖唔同，幾乎冇成形嘅水體流動，囤積嘅淤泥同被沖刷進入嘅污染物通常好多，池水渾濁而且好多時候都係綠色或棕紅色嘅。但塘周圍都可以形成小型濕地同消落帶植被，為蛙類、水生昆蟲同一啲半水生動物提供棲息地。


陂塘可以指天然嘅水池加上人工建設、作為灌溉用途嘅水利設施，都特指台灣桃園臺地上嘅人工灌溉塘。桃園臺地係個切割臺地，河谷深而水位低，位於高處嘅農田難以灌溉。臺地表面厚覆嘅紅色粘土層，唔適合農耕，但係適合儲水。


心臟瓣膜通常簡稱心瓣，係心入面種類似喉嘴嘅嘢，作用係維持循環系統喺心入面嘅單向郁動，唔畀啲血掉返轉頭行。哺乳動物嘅心通常有四個心瓣，決定咗血要流嘅流向。而心瓣前後嘅血壓差決定咗佢幾時開同幾時閂，而所謂嘅心跳聲其實就係心臟瓣膜開同閂嗰陣整出嚟嘅聲。


夜鷺公乸同型同色，成鳥身長約40厘米，頭頂、枕部上背為略帶金屬光澤嘅深藍灰色，上身其餘部分同雙翼為端莊嘅暗灰色，眉紋寬闊呈白色並同額前相連，下身為略帶乳黃色嘅白色。頭頂生有2到3條細長嘅白色蓑羽，喺深藍灰色上身嘅映襯下好醒目，呢2、3條蓑羽隨住頭部運動而搖擺得好好睇。


夜鷺常住喺近水邊嘅闊葉林度，活動同食嘢就喺濕地、河面度。佢哋就好似城市中嘅上班族咁樣早出晚歸往返休息地同食嘢地方之間，因為喺飛行過程中佢哋列隊而行，一時成「一」字，一時而成「人」字，所以經常被人當咗係「大雁」。


夜鷺以集群繁殖，喺樹上築巢，常組成幾百隻雀一大群霸住一片樹林築巢，期間經常會有小白鷺、牛背鷺等走堆入去住，夜鷺築巢密度好大，甚至一棵樹以至一條枝椏上就聚集咗3、4個巢，夜鷺巢係由樹枝搭建而成，內部墊以柔軟嘅材料造成。


夜鷺數量好大，係常見嘅雀鳥，近年嚟中國各大城市都有夜鷺數量增加嘅報告，喺一啲地方甚至泛濫成災，因此有啲地方政府採取毀巢破蛋嘅方式嚟控制夜鷺嘅數量，究竟係咩因素導致夜鷺數量增加，背後有冇隱藏住其他環境因素改變嘅訊息，重需要進一步嘅研究。


美洲豹，又叫做美洲虎，係世界上第三大嘅豹屬動物，亦係西半球最大型嘅貓科動物，外表形態同豹極之相似，但係較粗壯，圓斑中有黑點，毛色亦較為深黃。同老虎一樣係食物鏈嘅頂級捕獵者。佢係美洲地區唯一嘅豹屬動物。


體長 1.62 到 1.82 米，體重 56 至 96 千克，有啲可以重到 130 千克。外表似虎豹綜合體，肩臀較壯，黑斑中有圓點，四肢同下側腹則形成較大嘅黑點，背脊嘅黑斑有形成一條線嘅橫紋。同豹一樣會有黑化嘅個體。


具領域性，可互相重疊，豹公領域大細係豹乸兩倍，可能同幾隻豹乸重疊，活動範圍大約 2000 到 3000 米，最大可將近 60 千米。會發出多種叫聲，表達情緒。美洲豹亦都貓科中唯一以襲擊獵物頭骨作為捕獵技巧嘅動物，力大幾乎及得上獅子，可以拖住一隻牛長途咁行。


嘴長，背面呈橄欖綠色，頭、身體、尾上有好多好多深色斑，背脊同尾巴上有深棕色或黑色嘅橫帶紋，肚 dump 係純米色或者淺黃色。初孵出嚟鱷魚 BB 下琶兩側有淡色斑，到咗大約 35cm 長嗰陣呢啲斑紋會消失晒。


普通凱門鱷住喺廣泛嘅水域棲息地。同其他鱷魚一樣，食物隨年齡、季節同棲息地嘅唔同而變化。鱷細個主要食無脊椎動物，特別係鞘翅目昆蟲，亦都食螺、蝦、蟹。大咗主要食脊椎動物，包括水生同陸生脊椎動物。策略包括靜靜伏喺度唔郁，偷襲路過嘅陸上脊椎動物，響水度偷襲游近嘅魚同其他水生脊椎動物，有時亦會用身體同埋尾趕啲魚到淺水處或者響開闊水體將啲魚驅趕到狹窄岸邊再捕食。


求愛行為包括跳出水面，炫耀條尾，輕咬同摩擦頭頸咁。凱門鱷響唔同地點嘅造巢活動嘅高峰期亦有唔同，一般喺潮濕季節。個巢用葉、樹枝仔、雜草同泥堆成山仔型。每次生差唔多 40 隻蛋，成個孵化期鱷魚乸有規律咁關心同埋保護巢址。


鱷魚 BB 出殼時發出叫聲，鱷魚乸將巢挖開送鱷魚 BB 落水裏面，有時乸會用嘴幫鱷胚破殼而出，重用嘴擔鱷 BB 入水。凱門鱷一世唔同時期有唔同敵人。食鱷蛋嘅動物有黑點雙領蜥、發冠長腳鷹、食蟹狐、浣熊、長鼻浣熊同戴帽猴等。


粵港澳大灣區簡稱大灣區，係由廣東珠江口、香港同澳門組成嘅一個經濟圈概念，由中華人民共和國國務院總理李克強晌2017年3月開嘅第十二屆全國人民代表大會提出，目的係推動中國大陸同香港、澳門兩個特區嘅深化合作。


珠江原本係海，為珠海，係南海一部份。因為過千年來，近今日廣州市一帶，聚有東江、西江、北江三大江，同埋其他細河嘅沙坭，喺周圍積成平原。而廣州市南便番禺區一帶就變地，中間留咗條珠江出海。因為地越積越出，所以珠江口亦越移越出。


沙灣古鎮喺南宋嗰時開闢，入面以珠江三角洲做核心嘅廣府文化代表，有好多喺華南地區出名嘅歷史文化資源同民間藝術，重有好多祠堂、廟宇等古建築同商業遺址、民居遺址響度。嗰度嘅廣東音樂同、飄色、醒獅、舞龍、蘭花同飲食等民間藝術同民俗文化出嗮名。


英人開埠無耐，就喺處起咗雅賓利樓，叫The Albany。個位喺今日兵頭花園南面山上，今雅賓利道之東。棟樓一八四四年八月立，香港政府官員宿舍。樓呈長形。一八四五年五月，轉手畀英軍，叫雅賓利兵房，英字Albany Barracks，畀軍官住。


一八六二年，Charles May買入此宅。佢係退休差人頭，卽Captain Superintendent of Police，一八四四年就任職。一八六八年滙豐銀行眾職員，曾住於此。May傳畀仔，再傳畀兩孫，不過一九三一年都死咗。


1913年，佢用咗六個月時期響一艘叫陛下之金巴倫艦嘅訓練船。同年9月，佢成為陛下之哥寧伍艦嘅海軍軍官候補生。之後佢響地中海過咗三個月，但都唔能夠克服暈船浪。響一戰爆發咗三個禮拜之後，佢走到鴨巴甸，響嗰度佢因為身體問題而畀醫生John Marnoch切咗個闌尾。


隨住皇家空軍嘅成立，佢響1918年轉投空軍。直到1918年8月，佢都係英國皇家空軍基地Boys' Wing第四中隊嘅指揮官，響聖李安納皇家空軍學員學校報告之前。佢後嚟完成咗飛行訓練，仲響Cadet Wing做過一個中隊嘅指揮官。


佢好希望可以響歐洲參軍，所以佢接受咗曉治·特倫乍得嘅邀請函。10月23號，佢去咗法國歐天尼。響一戰最收尾嘅幾個禮拜，佢到LAF同埋做咗LAF響法國南錫總部嘅參謀。雖然之後LAF解散咗，但佢都係以皇家空軍參謀嘅身份留多兩個月，直至到畀人派遺返英國。


響同沙里拉分手之後，佢第一次見到伊利沙伯·鮑斯ー利昂。伊利沙伯係一位蘇格蘭貴族，第十四代斯塞莫同京荷恩伯爵克勞德·鮑斯ー利昂嘅第九個細路。亞厘畢對佢一見鍾情，仲下定決心一定要娶到佢返嚟。但係伊利沙伯先後拒絕亞厘畢分別響1921年同1922年嘅求婚，原因係「驚以後都唔能夠再自由咁生活」。


亞厘畢王子最後響1937年5月12號正式加冕，揀咗自己最後一個名「佐治」嚟做王號，稱號係「佐治六世」。響加冕禮當日，阿媽瑪麗王太后亦都有出席，以表示自己對二仔嘅支持，係英國史上第一位出席英王加冕禮嘅王太后。


佐治六世一登基就要面對當時歐洲越嚟越有可能爆發戰爭嘅情形。由於英王響法律上有責任支持同遵守時任首相尼維爾張伯倫嘅姑息主義外交政策，所以當1938年張伯倫響談判完慕尼黑協定之後，佐治六世同王后就邀請佢到白金漢宮嘅露台上。


黃盔犀鳥係一種原產喺原始熱帶雨林嘅犀鳥，分布喺非洲塞內加爾南部，喀麥隆東部同西南部嘅大雀。公可以重成2公斤，頭帶啡色，而乸個紅帶紅色。佢哋最鍾意住響樹冠層度，以小家庭嘅模式生一至2隻幼鳥。佢哋最鍾意喺白蟻同螞蟻竇搵食。


丹頂鶴係一種高大而儀態優雅嘅白色鶴。又叫做仙鶴、白鶴、鴜鷜，中國古籍文獻畀丹頂鶴好多名，例如《爾雅翼》叫仙禽，《本草綱目》胎禽。丹頂鶴係鶴類中嘅一種，因頭頂有紅肉冠而得名。佢係東亞地區所特有嘅鳥種，因體態優雅、顏色分明，響呢啲地區嘅文化中具有吉祥、忠貞、長壽嘅寓意。


丹頂鶴屬於單配製鳥，若冇特殊情況可維持一生。每年嘅繁殖期從3月開始，持續6個月，到9月完。佢哋喺淺水處或有水濕地上築巢，巢材多係蘆葦等禾本科植物。丹頂鶴每年生一竇蛋，一般生 2 到 4 隻，由公乸輪流孵，孵化期 31 到 32 日。


1980年代後，對丹頂鶴嘅專項研究展開，至今已對其分佈、繁殖地同越冬地嘅生態同行為、遷徙呢啲都掌握嘅一定嘅信息。目前丹頂鶴嘅人工繁殖同人工授精技術亦成熟。1990年代以後，根據繫放研究同人造衛星跟蹤技術，丹頂鶴嘅遷徙路線已經明確。


東亞地區嘅居民，用丹頂鶴象徵幸福、吉祥、長壽同忠貞。各國嘅文學同美術作品中成日有出現，殷商時代嘅墓葬中，就有鶴嘅形象喺雕塑度出現。春秋戰國時期嘅青銅器鐘，鶴體造型嘅禮器就已出現。道教中丹頂鶴飄逸嘅形象已成為長壽、成仙嘅象徵。


一般分布於非洲經東南亞去到菲律賓同索羅門群島。全世界有 57 種，當非洲有 9 種。中國的犀鳥有 4 種，大多集中生活響雲南西南部如勐臘縣，金平縣，以及廣西南部，分別係白喉犀鳥，棕頸犀鳥，冠斑犀鳥，雙角犀鳥，4 種均為中國國家二級受保護動物。


犀鳥係實行一夫一妻制，響繁殖季節多成對活動，而在非繁殖季節則大群活動。每年夏天，成對嘅犀鳥，會選擇高大樹幹裏面嘅窿築巢產卵。產完卵之後佢哋就用雀屎室住洞口，只留低一個可以畀雀公伸嘴尖入去嘅細窿，保護雀蛋之餘，雌雀可以安心孵化犀鳥仔。


此外，犀鳥亦會捕獵各類小動物為副食，同時亦會食細小雀鳥嘅幼鳥同鳥蛋。例如飛行能力較弱金絲雀同蝙蝠，都可以喺飛行時被犀鳥捕食。犀鳥嘅食物仲包括一啲響樹上活動嘅蜥蜴，蛇，青蛙，老鼠同大型昆蟲。有啲品種犀鳥會突然飛落森林地下，捕捉蝸牛同無脊椎動物。


環尾狐猴係一種羣居動物，由狐猴乸帶領，一群大概有20隻左右。白天活動，鍾意喺地面行，有時會一路行一路跳，動作好滑稽。好戰，成日為咗爭地盤而打鬥，尤其係每年11～12月發情交配時期，並且經常以肛門腺分泌腺液塗喺樹度，以鞏固地盤。


全球31種狐猴中，約有15種經常被放喺動物園內繁殖，環尾狐猴係其中之一。雖然早喺1858年倫敦動物園已開始飼養第一隻環尾狐猴，但真正建立環尾狐猴種群就要直到1960年代，例如位於美國加州嘅聖地牙哥動物園喺野外獲得4隻環尾狐猴，飼養籠內達20年，其間已成功繁殖近100隻動物。


紅毛猩猩，又叫人猿，屬於靈長類，係世界上最大嘅住喺樹度嘅動物，亦係靈長目中第 2 最大嘅猩猩。佢同馬騮最大分別係猩猩無尾，可以用手或腳攞嘢食。同人類好相近，同人類基因相似度達96.4%。通常唔用聲音溝通，通常有好幾個個體會喺同一個區域活動，但係佢哋唔會理對方。


化石證據顯示，馬來西亞人好耐以前就捉細隻嘅紅毛猩猩，當寵物咁養。而第一個從原生地引入飼養紅毛猩猩嘅人，係荷蘭一個皇室成員，佢響1776年將一隻紅毛猩猩乸引入佢嘅私營動物園裏面。另外亦有記錄證實法國同英國倫敦先後喺1789年同1818年將紅毛猩猩引入到唔同嘅私營動物園同屋邨。


而最多紅毛猩猩運去動物園嘅時間係1927年，根據紀錄有25隻，係一個德國動物收藏家經船路運過嚟嘅。到2000為止，大概有886隻紅毛猩猩被分別運送到213個動物園或私人收藏，當中有386隻婆羅洲猩猩、305隻蘇門答臘猩猩、179隻混種猩猩同16隻未能分辨嘅品種。


而香港，現時香港動植物公園養咗紅毛猩猩，係屬於婆羅洲種，佢哋所住嘅籠係喺1978年起嘅。2010年，康文署從匈牙利一間動物園引入一隻猩猩公「Vandu」，作為繁殖同教育用途。香港濕地公園裏面亦有紅毛猩猩嘅模型，就喺展覽館嘅「濕地世界」裏面。


同其他樹袋鼠一樣，古氏樹袋鼠喺外型上都有別於住響地下嘅袋鼠，基本上已演化為完全樹棲嘅動物。而佢哋有短得嚟但好厚嘅皮毛。，通常由果仁色至紅褐色不等。有灰褐色嘅面，黃色嘅胸同腳，同一條褐黃色嘅尾，背面有兩條橫紋喺度 ，大概重7公斤。


盾臂龜係世界上第三大隻嘅陸上龜品種之一，身長可以去到八十厘米。長大咗嘅盾臂龜嘅盾片前部邊緣係向上捲曲嘅，背甲上嘅年輪輪廓分明，前肢前方表面覆俾又厚又大嘅多節鱗片冚住。為免熱到脫水，盾臂龜會挖窿避暑。佢哋喺清晨同挨晚時分最活躍，並會喺朝早曬太陽取暖。


呢樖嘢一般有40－70米高到，胸徑1.2m，樹皮係灰啡色或暗灰色，重有粗同橫嘅裂紋響度。樹枝有5－7m長，而且係輪生出嚟，好似雷達噉嘅放射樣。而樹葉係針形或披針噉，先端比較尖，有1.5－2cm長，1mm－2mm闊，好似覆瓦噉嚟排。


成樖嘢話似棕櫚又唔似，話似香蕉又唔似噉，一般有5~6米高，最高可以去到30米。而佢嘅葉排列莖頂，排成2行，好似把芭蕉扇噉。而佢嘅葉片係長2m，闊65cm嘅橢圓形，好似啲蕉葉噉。而佢嘅花係聚傘花序，一般生喺樹杈嗰度，入面有5~12朵花。


呢樖嘢嘅樣非常之靚，成年都青咇咇。而花嘅方面，一般喺每年4～6月同埋8～9月開花，而且喺春夏兩季都見到好多花響度，重要唔停噉開，花重有好大埐濃嘅香味，但係佢開完花唔結果。佢鍾意喺好多光嘅地區嗰度生，唔單止生嘅速度快，而且唔單止樹嘅壽命都好長，甚至連花期都好長吓。


呢樖嘢一般有7米高到，單葉互生，樹葉好似個腎嘅樣噉，葉色係淺綠色，葉面比較光滑。而花嘅方面，佢係總狀花序，一般生喺樹頂或樹杈嗰度，花瓣有5嚿，而花色係粉紅或淡紫色，都幾有花香吓，入面有5嚿雄蕊，其中有1嚿有深紅色嘅條紋響度。


廣州四圍種咗好多宮粉紫荊做綠化。天冷到開春之間，好啱賞花嘅地方包括流花路、雲城東路、雲城西路、齊心路、花城大道、臨江大道、海珠湖、海珠濕地、白雲路、東湖路、黃埔大道、水秀一路、花地河兩岸、閱江路、增城新城大道、增城荔城街佑府路、麓湖公園、華南農業大學、天河公園、珠江公園、燕嶺公園、白雲湖、城市兒童公園、生物島攬勝園、穗東街夏園湖、蓮花山明花園、大學城、大象崗森林公園、沙頭江景賞花長廊、南沙天后宮、南沙兒童公園、荔湖公園、正果鎮月亮灣公園、清水公園、仙村鎮仙村花園、大夫山森林公園、海鷗島森林公園、白江湖森林公園、十八羅漢松森林公園。


馬來豪豬係一種棲息喺森林嘅哺乳動物。主要喺夜間活動。通常過住以家庭為單位嘅生活，日間會棲身喺地洞或石隙裏面。遇到捕食者例如老虎、豹同亞洲豺犬嗰陣，會迅速豎起頸同背脊嘅硬刺，並用後腳拍打地面嚇退敵人。若果受到進一步威脅，會向橫或向後衝向敵人，並用硬刺展開攻擊。


係中國廣東省廣州市嘅其中一個度假區，喺番禺區大石鎮嗰邊。呢個度假區係由廣東長隆集團負責經營，入面有7個項目。喺2007年5月8號俾中國國家旅遊部公佈咗係第一批國家級5A景區，佢重係成個廣州市入面，唯一一個國家級嘅5A景區。


核電廠，又叫做核電站，係用核反應堆，分裂或者融合原子核釋放原子能嚟發電嘅能源設施。家下核裂變技術較成熟，啲核電廠全部都係靠裂變鈾、釷、鐶呢啲超重放射性元素，放出大量熱能，驅動發電機嚟到發電。重有一種核技術叫核聚變，嚮超高溫度同超高壓力之下令輕元素嘅原子核融合變成較重嘅元素，釋放大量熱能。


大亞灣核電廠，位於中國廣東省深圳市大鵬新區大鵬半島，係中華人民共和國建成嘅第二座核電站，由香港嘅中華電力同廣東核電投資有限公司持有，1994年開始營運，亦係中國首座用國外技術同埋資金建設嘅核電站。另外，喺大亞灣核電站側邊，亦有嶺澳核電站，兩者共同組成一個大型核電基地。


大亞灣核電廠自設立以來，就因為核電安全問題備受批評。其中創辦《明報》嘅香港文人金庸，就曾經喺《明報》發表多篇社評積極反對，又話萬一發生事故，香港就會變成「死港」。一向反核嘅時事評論員黃世澤亦批評，香港政府一直喺大亞灣核電廠嘅問題上，無足夠措施保障香港人。


2021年4月，日本公佈處理福島第一發電廠淨化後核廢水嘅處理方法，決定將廢水稀釋後排入大海，稀釋後每年最多排放22兆貝克嘅液態氚，濃度亦會稀釋到每升1500貝克，即係世衛飲用水標準嘅七分一。香港核學會主席陸炳林指，日本公佈嘅做法其實對人體影響唔大，但消息公佈後就引嚟中國外交部嘅攻擊。


呢次選舉係中華民國第一次直接選舉，亦係動員戡亂時期結束之後第一次總統、副總統選舉，繼1993年新加坡總統選舉之後，漢族地區第二個、兩岸四地第一個以直接選舉方式產生嘅國家元首。呢屆選舉一共有四組候選人參選，雖然執政嘅中國國民黨面臨部分黨員出走參選，但係響當時發生嘅台海飛彈危機推波助瀾之下，最終投票率係76.


選前，反對李登輝勢力嘅人期望林洋港同陳履安可以合組團隊去選總統，點知陳履安唔濟，搵咗王清峰做副總統人選，林洋港就搵埋都係反李路線嘅郝柏村做競選拍擋。而大陸方面，為求影響台灣大選嘅選情，大陸軍方喺選舉前一排試射飛彈，想威嚇台灣，但係結果弄巧反拙，大陸嘅行為反而令台灣民意轉投李登輝，最終李登輝以過半數得票當選中華民國第一次嘅直選總統。


香港《太陽報》係1998年3月開始籌備工作，1999年3月18號創刊，當日頭版新聞係「打擊盜版大遊行」。創刊前已經喺電視出廣告，以「太陽一出、黑白分明」做宣傳口號，而且由嗰日起「太陽網」每日清晨都會更新新聞網頁。


2016年3月29號，東方報業集團董事會宣佈，鑑於香港營商環境轉差，由2016年4月1號起，暫停出版旗下有17年歷史嘅《太陽報》，電子版同埋網站亦會同日停止運作，但唔排除日後經濟同營商環境改善後復刊。


太陽花學運，又叫318學運，係2014年台灣爆發嘅一場學運，事源2014年3月18號晚6點，台北一班民眾因為反對國民黨控制嘅立法院唔去審查清楚就通過同中共簽《兩岸服務貿易協議》，佢哋當中有400幾個學生衝入立法院佔領議事廳靜坐抗議，之後陸陸續續有超過萬名群眾聚集喺立法院外聲援。


徐欣瑩，中華民國政治人物，新竹縣新豐鄉人，臺灣衛星測量領域第一位女博士，2005年以無黨籍首次參與選舉，然而媒體誤報徐欣瑩獲台灣團結聯盟提名，後臺聯黨前黨主席蘇進強親筆信函釐清徐欣瑩從未加入臺聯黨，當年以第二高票當選新竹縣議員。


2008年立法委員選舉競選失利，2009年徐欣瑩加入中國國民黨以第一高票連任新竹縣議員。2012年立法委員選舉爭取到國民黨提名，以全國第一高票當選立法委員，2015年退出中國國民黨，並加入民國黨獲選為黨主席，喺投入2016立委選舉後，為咗抬高整體聲勢，決定同親民黨總統參選人宋楚瑜搭檔競選2016年中華民國總統選舉，成為中華民國史上最年輕嘅副總統候選人，但競選失利。


2017年9月18號，俄羅斯中央選舉委員會正式宣布2018年3月18號舉行新一屆總統選舉。而俄羅斯現任總統普京由2000年到而家已經間斷做過三屆總統，外界關注普京會唔會再連任。8月到訪布里亞特自治共和國嗰陣亦被人問佢會唔會參選嗰時回答話願意考慮。


2017年12月25號，選舉委員會就納瓦爾尼嘅參選資格進行投票表決，十三個委員入面，十二人投反對票，一人棄權，決定禁止納瓦爾尼參選。委員會話，納瓦爾尼曾經因為涉及詐騙案被定罪判監五年，雖然得到緩刑，但係唔符合參選資格。


2017年12月31號，納瓦爾尼由律師代表出庭聽取法院裁決，中央選舉委員會代表響庭上向法官解釋禁止納瓦爾尼參選嘅理據，法院認同選舉委員會嘅決定，認為納瓦爾尼唔符合參選資格，駁回佢嘅上訴。納瓦爾尼嘅代表律師表明會繼續向最高法院同憲法法院提出上訴，要求重新審視裁決，重會向歐洲人權法院申訴。


六十五歲嘅普京2017年12月23號響莫斯科執政統一俄羅斯黨代表大會上闡述佢對俄羅斯現代化嘅願景同治國大計，佢話俄羅斯係一個擁有千年歷史嘅國家，但唔應該被當成係阿婆，一味以藥物紓緩痛楚，而係要對症下藥令國家返老還童，變得後生有活力。


佢又承諾會打擊貪腐，增撥額外資源畀醫療同教育。普京今次將會以獨立候選人身分競逐連任，佢決定唔以統一俄羅斯黨名義參選，相信係想同黨內多名高層捲入貪腐醜聞劃清界線，不過佢仍然攞到黨嘅支持，民調亦話佢支持率高企，外界預料佢將可以順利連任。


納瓦爾尼因為年初被判侵吞款項罪成喪失參選資格批評委員會唔畀佢參選嘅決定有政治動機，企圖打壓反對派，剝奪數以百萬計嘅選民選擇權，表明會就裁決向法院提出上訴。之後佢發放預先錄影嘅片段，批評呢場選舉根本唔係真正嘅選舉，只有普京同由佢揀過嘅候選人先可以參加，呼籲支持者杯葛選舉。


而宣布參選挑戰普京嘅電視節目女主持索布恰克響2017年12月23號正式攞到政團「公民倡議」提名競逐總統，佢話支持同性婚姻合法化，重承諾爭取公民權益，包括民眾參與和平示威同集會嘅權利。三十六歲嘅索布恰克過去雖然曾公開批評克里姆林宮嘅經濟同外交政策，但就從未對普京個人作出批評。


為咗谷高投票率，除咗普京親自出馬呼籲選民投票，當局亦會推出一系列宣傳活動，包括向首次投票嘅年輕人送免費演唱會飛，同埋向年老選民提供癌症篩查，官方預計今次投票率有六成幾。不過有報道就話，當局擔心投票率太低影響選舉認受性，下令地方政府動員投票。


當地一個選舉監察組織話，近日收到員工投訴被迫投票嘅個案急增。有醫生透露佢同同事亦被院方強迫投票，除咗需要填表寫明會到邊個票站投票之外，重要交出兩個人名，承諾講掂對方去投票，唔係就會飯碗不保同連累埋上司。


2018年3月19號，普京贏出總統選舉之後嘅第二日，接見選舉入面嘅對手，重申會繼續同國際盟友對話，盡力化解分歧，同時會保護俄羅斯利益。佢強調唔會參與軍備競賽，將會減少國防開支，對西方國家嘅語氣比之前軟化，佢早排公布俄羅斯會研發一系列新型武器。


同埋佢話冇打算修憲，取消只係連任一次總統嘅限制，重話佢自己唔會一直在位到一百歲。佢亦到克里姆林宮附近舉行嘅紀念克里米亞併入俄羅斯四周年音樂會，接受參加者祝賀，同在場超過三萬人發表講話，豪言佢哋注定會取得成功。


今次選舉又被國際社會話唔公正同冇真正嘅競爭，監察選舉嘅歐洲安全與合作組織話，發現超過一千五百項選舉違規，官方公布嘅六成七投票率高估咗至少百分之十。有選舉監察義工發現，包括聽到選民走嗰陣提到錢、炒魷魚嘅字眼，亦有選民被威嚇同暴力對待。


另外，車站嘅西面有金鐘渡線，可以畀列車調頭、調度又或者畀列車來回港島綫同荃灣綫之間，當列車出現故障及車務調動時，列車可以響金鐘站作為臨時終點站。而好多時，地鐵唔載客嘅列車會用到呢個站嘅渡線，由本站荃灣綫嘅4號月台駛入該站嘅金鐘渡線區，響嗰度調頭及調度。


而家，金鐘站港島綫同埋荃灣綫嘅路軌並唔係完全平行，荃灣綫路軌響夏慤道及海富中心地底，港島綫路軌響德立街地底。由於港島綫路軌響後期起，為咗方便響德立街地底起隧道去灣仔站方向，所以月台同埋大堂呈一個梯形。


金鐘站有8個車站出口，出口主要連接金鐘建築物同埋購物中心嘅地庫同埋大堂，乘客可以直接響車站通道穿梭金鐘主要建築物，購物中心同車站大堂，部份出口鄰近主要街道、中區行人天橋系統同公共運輸工具車站，方便乘客轉乘唔同嘅交通工具。


喺港島綫未投入服務前，金鐘站曾經係中華巴士大部份地鐵接駁巴士嘅起點站。港島綫通車之後，金鐘地鐵站公共運輸交匯處漸漸轉型為來往港島各區巴士路線嘅中途站，同埋部份過海巴士路線嘅終點站。部分巴士路線會響公共交通交匯處外嘅金鐘道設站。


金鐘站響香港島中西區金鐘嘅一帶海旁商業中心區，周圍有地標性建築物、公司總部、主要政府部門、高等法院、外國領事館、酒店、公園及購物商場。加上呢個站係港島綫、荃灣綫、南港島綫同東鐵綫嘅重要轉車站，尤其係南港島綫唯一嘅轉車站，因此每日繁忙時間都會有好多乘客用呢個站轉車，往返香港島各區、九龍同埋新界。


因此，呢個站每日都相當繁忙，車站月台好多時間都好擠逼。而且，如果港島綫或荃灣綫有故障或有列車臨時需要喺呢個站作為終點站時，呢度就好容易發生混亂。另外，每日亦有列車用位於金鐘站西面設有嘅金鐘渡綫進行車務調動同調度。


金鐘站笪地由1878年起係船塢，響1970年代拆咗。1980年2月12號地鐵修正早期系統中環至尖沙咀段通車，金鐘站同中環站成為當時地鐵唯獨兩個響香港島嘅車站。由於起金鐘站時已經預計呢個站成為港島綫嘅轉車站，所以初期嘅金鐘站已經設立上下層兩個側式月台。


金鐘站嘅土地自1878年起曾經係船塢，於1970年代拆卸。金鐘站由四大聯營工程公司有限公司）負責興建，車站於1980年2月12號隨地下鐵路修正早期系統中環至尖沙咀段通車而啟用，而金鐘同中環站係當時喺香港島僅有兩個地鐵站。


由於起金鐘站嗰時已經計劃該站成為港島綫嘅轉車站，所以初期嘅金鐘站已經設立一組兩層嘅側疊式月台，並預留一側上下層月台畀承建商喺1981年12月進行港島綫工程之用。1982年5月10號，荃灣綫通車，金鐘站被納入荃灣綫嘅一部分。


1985年5月31號港島綫第一期啟用，金鐘站暫時成為港島綫西行方向嘅總站。為咗方便乘客慣性流向，當時月台嘅安排係荃灣綫往中環方向嘅月台同港島綫往柴灣方向嘅月台響一層，而港島綫去金鐘方向嘅月台同荃灣綫往荃灣方向嘅月台都響同一層，等乘客可以跨月台轉車。


地鐵公司喺2003年同香港政府及地產發展商喺太古廣場三期地底起行人隧道連接金鐘站現有通往太古廣場嘅行人隧道，長280米，隧道內有行人運輸帶，已於2007年2月26號啟用。乘客可以由金鐘站F出口行去太古廣場三期或灣仔星街及皇后大道東一帶。


當列車離開尖沙咀站，駛入維港下面嘅地鐵隧道去金鐘站嗰陣，嚴金鐘喺列車頭卡車廂，用打火機點著一個裝有天拿水嘅膠樽。當時任職政務主任嘅乘客季詩傑即時喝止對方，但膠樽成功被點燃，火勢順易燃液體迅速蔓延，並產生大量濃煙。


根據運輸及房屋局於2007年7月向立法會提交文件建議興建嘅沙中綫合併方案，原計劃中嘅九廣鐵路金鐘東站將會改做金鐘站，成為日後南北綫嘅南端終點站，並與現有金鐘站發展成為綜合交通車站，為東鐵綫、荃灣綫、港島綫及南港島綫帶來更方便嘅轉乘安排。


佢喺伯明翰出世。佢阿爸都係從政嘅。1918年張伯倫當選做保守黨嘅國會議員。1937年做英國首相。佢唔想打另一場世界大戰，就喺1938年同德國嘅希特拉、意大利嘅墨索里尼同法國總理愛德華達拉第簽定《慕尼黑協定》，將捷克斯洛伐克嘅蘇台德地區割畀德國。


但係德國喺1939年3月趁斯洛伐克搞獨立嘅時候迫捷克斯洛伐克總統哈卡接受德軍進駐捷克，將捷克變咗做「波希米亞同摩拉維亞保護國」，而斯洛伐克雖然獨立咗，實質上都係德國嘅傀儡國。張伯倫終於放棄咗綏靖政策，同法國一齊保證會維護波蘭嘅領土完整。


白崇禧，字健生，廣西桂林人，係個回民。中國國民黨嘅高級將領，人叫佢做「小諸葛」，係新桂系嘅阿頭，同李宗仁一齊叫做「李白」。佢帶住廣西軍隊打過北伐同抗日戰爭。因為佢嘅功勞佢獲得咗青天白日勳章、抗戰勝利勳章同英國巴士武士勳章等好幾個勳章。


2023年1月1號，陳振南胞兄陳佑金長子，拿督斯裡陳俊明卸任怡保花園集團總執行長位置並以非獨立董事顧問留在集團，陳振南其長子，丹斯里陳文利接任怡保花園集團總執行長，陳振南直系長孫為陳少恆，吉隆坡和廣州四季酒店大股東亦兼任怡保花園集團非執行董事。


李萬祺，係香港著名賽車手。喺香港出世，係「香港車王」李鶴屏個仔。1987年娶咗藝人余安安做老婆。由1988年起出戰澳門東望洋大賽車。2000年攞到亞洲房車錦標賽冠軍同東望洋大賽亞軍。因受到亞洲金融風暴影響，2002年就破咗產。


樊京輝係中國記者，北京人。2015年9月到伊斯蘭國國境期間畀佢綁架，宣佈公開「出售」，但無講明要幾多贖金，到同年11月18號，伊斯蘭國宣佈已經處決咗佢，令佢做咗畀伊斯蘭國綁架同殺害嘅頭一位中華人民共和國公民。


RuRu響中國遼寧瀋陽出世，1993年1月去到日本，響宇崎龍童之下做嘢，RuRu呢個藝名，就係原名拼音頭字夾埋出來。佢唱現場，唱功超羣，亦畀佢機會暫露頭角。後1998年歸化做日本人，改名本多ルル。響台灣，佢都有用本多RuRu呢個名。


亦有人寫做本多明露。1999年4月，佢夾埋小湊美和、稻葉貴子、信田美帆開個女子組合，太陽與月亮。2000年10月，T&Cボンバー解散，佢就獨自轉戰台灣。2001年2月，響台灣出碟。2007年佢返去日本，用本多ルル名義出碟。


岩渕真奈係前日本足球員，踢前鋒，曾經由阿仙奴女子隊借咗去熱刺女子隊，之前踢過拜仁同阿士東維拉。喺2010開始代表日本女子足球代表隊，攞過2011年世界盃冠軍。佢代表日本參加過2011年FIFA女子世界盃、2012年夏季奧林匹克運動會同2015年FIFA女子世界盃等。


彭翔翎有一個阿哥，喺小康家庭大，讀過東華三院王余家潔紀念小學同五旬節聖潔會永光書院，小學到初中嗰陣成日參加學界田徑比賽，15歲嗰年曾經參加《Yes!》雜誌舉辦嘅「第十二屆全港校花校草選舉2008」，成功進入最後四強，同屆參賽者重有鍾晴同蘇皓兒。


佢喺中學讀書嗰時亦都參與過一啲單元表演，而畀老師發掘潛能，鼓勵報讀香港演藝學院，結果揀入香港兆基創意書院讀咗一年有關課程，但發現做戲比想像中困難，所以放棄繼續追夢，轉去其他學校讀埋淨返嘅高考課程，畢業後幫屋企人做嘢，又曾經應徵海洋公園「哈囉喂全日祭」表演者。


直到2017年6月，彭翔翎畀一位識咗無耐嘅朋友讚有藝術細胞同做戲天分，提議向呢方面發展，咁啱無綫電視再招新人，覺得就算自己唔後生都想完成做演員嘅夢想，所以報考第29期無綫電視藝員訓練班，畢業後正式加入娛樂圈，2018年4月成為基本藝人合約藝員。


鍾楚曦喺1993年3月18號喺廣東廣州出世，佢阿爸係廣州人，阿媽係江蘇南京人。佢從3歲開始，一直受阿媽影響而開始學跳舞。2003年考入咗廣東舞蹈學院而開始學咗6年嘅中國舞。2010年畢業之後考到上海嘅戲劇學院民間表演系直到2014年畢業為止。


同老豆一樣，佢認為貝尼托·墨索里尼同法西斯政權係忠於薩伏依王朝，所以一直都同佢哋合作。呢啲舉動惹嚟反法西斯嘅人嘅不滿，所以響1929年計劃咗一場暗殺，但係失敗。犯人係一個叫 Fernando de Rosa嘅人，屬於第二國際成員。


初期，佢出任將軍，指揮一、四、七團，認為意大利嘅軍事勝利即係薩伏依王朝嘅勝利。佢帶領過三十萬大軍攻打法國，但收尾輸咗。老婆比利時瑪麗·荷西曾經出面和談，但因為老豆域托里奧·艾曼奴爾三世輕視女人嘅態度、再加上自我感覺良好而作罷。


1943年，人民開始發現戰爭越嚟越對意大利不利，時任總理墨索里尼嘅聲望跌到落谷底，工人好多都上街抗議。有人將翁貝托睇成反法西斯嘅動力，但係實際上翁貝托深受老豆所限制、地位好被動。最終響7月25號，老豆域托里奧·艾曼奴爾三世炒咗墨索里尼，任命柏多祿·巴多格里奧做新總理。


柏多祿·巴多格里奧一方面宣佈自己將會繼續同德軍合作，另一方面又靜靜雞同盟約國談判。為免惹起希特拉嘅報復，停戰協定一直到9月8號嘅雪崩行動之後先至公佈。雖然係咁，但由於盟約國冇向意大利軍發出指令，結果王室同巴多格里奧走難到意大利南部。


國王響同年宣佈加入盟約國，共同對抗納粹德國。不過響1943至45年之間，意大利經濟極差，通貨膨脹得好勁、人人紛紛加入黑市嚟維持生計，周圍都民怨四起。父王一直唔願意退位，令到王室聲望非常差。有人甚至懷疑翁貝托能唔能夠出任國王。


公投有成超過90%嘅選民參加投票。支持共和制嘅有54.3%，超過通過門檻嘅52%，一日後意大利正式成立共和國。意大利王國正式玩完，薩伏依王朝亦冇咗，翁貝托畀人踢下王位，只係做咗34日嘅國王。佢之後即刻走去葡萄牙。


兩公婆關係一直非常差。尤其係二戰期間，瑪麗·荷西試圖代表意大利同美國和談，但由於時任國王域托里奧·伊曼紐三世輕視女人嘅態度，翁貝托亦都冇出嚟支持老婆，結果瑪麗·荷西被迫到歐斯達山谷大區住，有一段時間遠離王室中心。


響1986年，娜塔莎里察遜正式出道，同年憑住《魂斷仲夏夜》嘅瑪麗雪梨一炮而紅，兩年之後又出咗另一個代表作《紅色鐵金剛勇破爆炸黨》嘅派翠西亞赫茲。1990年，佢同製片人羅拔霍士結婚，但係響1992年就離婚。


1993年，佢憑住舞台劇《安妮克莉絲蒂娜》攞到劇院世界獎。第二年，佢同愛爾蘭男演員里安納遜結婚。1998年，佢以舞台劇《歌廳》攞到東尼獎嘅最佳音樂劇女主角。但係進入千禧年代之後，娜塔莎里察遜嘅代表作少咗。


響2009年3月16號，娜塔莎里察遜響加拿大蒙特利爾一個滑雪場上面唔小心跌親，初時仲行得走得，但係返翻去酒店之後頭痛得好犀利，畀人緊急送去響曼克頓Lenox Hill醫院。雖然全部屋企人都過嚟醫院陪佢，但娜塔莎里察遜響3月18號死咗，終年四十五歲。


喺國立交通大學海洋運輸學系，取得學士學位。留學美國，1983年取得印第安納大學商學碩士。畢業後返台灣，進入新加坡銀行工作。此後一直喺台灣嘅外商銀行界工作，2000年任瑞士信貸第一波士頓銀行台灣區總裁。


喺2000年總統大選時，支持陳水扁陣營。喺陳水扁政府時期，2001年，以瑞士信貸第一波士頓銀行台灣區總裁身份，組織銀行招商團，跟財政部長顏慶章出訪歐洲，招募歐洲銀行前嚟到台灣投資。因為噉，瑞士信貸第一波士頓銀行受到中華人民共和國嘅政治壓力，喪失喺中國嘅承銷權以及幾個信貸案，龔照勝喺2002年被迫退休。


2006年，俾當時台灣糖業董事長余政憲告發，檢方起訴龔照勝，認為佢喺台糖公司董事長期間，涉入三項台糖弊案。龔照勝話自己清白，拒絕請辭，俾當時嘅行政院長蘇貞昌將佢停職，撤換其中金管會主委一職，並移送監察院調查。


呢三項弊案，分別喺2008年、2009年及2010年獲判無罪。龔照勝喺2009年另外提起行政訴訟，希望撤銷停職命令，但敗訴。此外，喺2006年，經法務部調查，龔照勝喺擔任台糖董事長期間，漏報名下財產，判罰12萬元。


杜敬謙香港出世，2歲同家人移民到澳洲，2008年到2015年曾經代表澳洲參加國際比賽，到2017年開始代表香港出賽。曾入讀 Trinity College，高分考到HSC score 97.80，之後升讀 University of Technology Sydney，修讀 Bachelor of Business，並以High Distinction 畢業。


2012年，杜敬謙喺世界杯游泳賽中奪得多站嘅100米自由泳，100米蝶泳同100米個人四式金牌，累積總分195分，榮獲「男子總冠軍」。喺杜拜站，佢更以51.13嘅時間刷新100米個人四式澳洲記錄。喺伊斯坦堡站，杜敬謙將100米個人四式嘅成績再推前至51.


有夜行習性，主要食齋，但偶爾會捉小動物同死屍嚟食。非洲種已證實咗有啃骨頭嘅習性，用嚟補充鈣質，以免甩箭。好多人以為佢會「射箭」，其實係佢哋受一啲大型貓科攻擊時，箭插入敵人身體嗰陣時，會甩出來，所以先令人有咁嘅誤會。


西表山貓以前被認為係豹貓嘅亞種，直到1967年，科學家經過頭骨同皮膚鑑別後，先將西表山貓分成另一類。近年，DNA分析再次證實佢同豹貓親緣關係好近。豹貓有時會被人捉嚟當做野味，皮毛買賣或者同其他家貓雜交後再作非法貿易。


根據 Lekagul 同 McNeely 響 1977年嘅量度顯示，前臂長度界乎 75 到 85 毫米之間，尾長 10 到18 毫米，身長平均 95 到120 毫米，而體重界乎 45 至 106 克之間。


東亞家蝠 又叫做日本伏翼，係一種常見嘅小型蝙蝠。一隻成年嘅個體身長可以有4.8厘米，條尾可以長4厘米，翼可伸到3.6厘米。最鍾意住響舊式建築物上面嘅天花板同屋簷裏面。食蚊，飛蛾等細昆蟲為主。廣泛分佈響東亞地區，例如中國、臺灣、南韓、日本等。


赤麂，又叫赤麖、印度麂 、吠鹿，係一種小型鹿，民間經常同黃麂／山羌一齊叫做「黃麖」。但身型大過黃麂，毛色亦普遍偏紅。只得雄麂有角同一對長犬齒。目前可分為 15 個亞種，近年研究指出其中或者可以再獨立分成唔同嘅物種。


早至清代《新安縣志》就已經記載香港有「黃麖」。長久以來學者同政府都以為香港住嘅係'Reeve's muntjac'，而民間就會叫佢哋做「黃麖」，直到2003年香港漁農自然護理署同野生動物保護基金會合作做族群普查同基因鑑定，證實期間所有記錄到嘅都係赤麂，並冇發現黃麂。


黃牛可以用嚟耕田同埋俾人食。所以養牛已經有好耐嘅歷史。據資料顯示，人類養黃牛嘅年代可以追溯到公元前7000年前嘅北希臘同印度，公元前2000年前嘅埃及同歐洲，之後到咗6500年前傳到亞洲，美洲嘅熱帶地區就只有100幾年前先至有牧牛文化。


牛嘅食草行為有助控制植物過度生長，而糞便就為昆蟲以至雀鳥提供食物來源。而佢哋嘅亞種亦係食肉動物嘅蛋白質來源。由於牧牛地方需要好大片草地，一啲農民唯有不斷伐林燒林，用嚟開闢牧地，令森林面積不斷減少。另一方面，有啲食肉動物，亦因為會捉牛嚟食，而俾農民鏟除，令佢哋瀕臨絕種。


頭大，豬鼻，頭頂同面部有明顯大白點。背脊深棕色至灰棕色。腳短，有利爪，可以用嚟翻鬆泥土。肛門有腺體，受到威脅時就會釋放臭氣。平均身長 40 厘米，尾平均 20 厘米。條尾啲毛短，長約莫係頭同身之間嘅一半。


藏酋猴分佈響中國好多地方以及越南。佢哋生活喺亞熱帶森林裏面，活動範圍介乎海拔800至2000米之間。藏酋猴係群居動物，一個群體可以由10隻到30隻不等，由2至3隻成年猴公做阿頭。群體成員之間等級地位好清晰，「猴王」嘅統治地位通常都係靠打鬥打番嚟。


抹香鯨係世界上最大嘅齒鯨，亦係家下最大型掠食者之一。佢亦係所有鯨類中潛得最深、最耐嘅，可能只有喙鯨科嘅兩種瓶鼻鯨先可以同佢比。抹香鯨40隻7英吋嘅尖牙可以使出1500磅嘅咬合力道，但抹香鯨好少咬合雙顎。


同身體比較起嚟，抹香鯨個頭顯得大到唔成比例，佢有動物界中最大嘅腦，但條尾又輕又細，個身成條大蝌蚪噉。成年雄鯨個頭尤其明顯，佔身體全長四至三分之一，外表大致呈方形。下顎狹窄而似棒狀，長度比上頷短，由側面睇唔易察覺。


身體中後段嘅皮膚表面通常有好多水平方向嘅摺皺，呢點同其他鯨類平滑緊實嘅皮膚唔同，肥胖個體嘅皮膚摺皺通常唔多明顯。噴氣孔位於頭部前方偏左，因為抹香鯨嘅頭骨喺發育過程中會極嚴重向左邊歪斜。背脊相對於背鰭嘅位置有低矮嘅凸起，其後有一連串較小嘅突陵一路延伸至尾鰭，尾柄厚實。


胸鰭短而寬闊，尖端渾圓，尾鰭呈三角形，邊緣筆直。抹香鯨嘅性別體型差異好大，成年雄鯨嘅身長通常比雌鯨長三分之一，體重可達雌鯨嘅兩倍。下顎有20至26對大而呈圓錐狀嘅牙齒，上顎嘅牙齒細而埋喺牙齦裏面，或者只有牙槽。


當抹香鯨向下潛，最明顯嘅徵兆係條尾揈起，佢哋會將尾鰭舉到高一高，然後垂直下潛。已知抹香鯨最深可潛到水底下 3,195 公尺，閉氣時間去到 138 分鐘，但平常嘅潛水遠唔會有咁多，一般會潛到 400 公尺深，時間大概35 分鐘，體型越大嘅雄鯨就潛得越深、越耐。


長期穩定嘅雌鯨群構成抹香鯨社會嘅核心單位，呢類小群可達12條成年雌鯨，並伴隨啲雌性同埋年輕雄性後代。雄鯨大概4至6歲大、最遲喺21歲過後會脫離出生家族獨自行動，年輕雄鯨會組成所謂嘅「單身漢族群」，參與者嘅體型同埋年齡多半相近，但個體間嘅聯繫唔似得啲雌鯨群咁緊密，而且會隨住年齡增長而更加鬆散。


小說或電影裏面成日將抹香鯨講到好鬼惡、會撞船嘅怪獸，但事實上抹香鯨一遇到危險，多數會選擇走佬。當抹香鯨意識到危機，個頭會先探出水面浮窺，並慢慢咁轉個身去睇清楚上面咩環境，一旦知道有危險，佢哋會好快加速游走或潛到好深，鯨群中只要有一條走佬其他嘅都會跟住咁做。


由於抹香鯨嘅生長速度好慢，以及對後代長期咁照顧，因此佢哋喺被大量捕殺之後要極耐時間先有可能恢復原有嘅族群數量。雌鯨大概9歲先性成熟，每4至6年先生一胎，較老嘅雌鯨生殖可能隔好耐。懷孕期至少喺1年以上，可能長達18個月。


曾經喺一條抹香鯨嘅胃度搵到一條幾完整，長12公尺、重達 200 公斤嘅大王烏賊。喺抹香鯨嘅嘴邊同身上有時會見到類似被抓傷嘅刮痕同圓形嘅吸盤印痕，可能就係同呢類大型獵物打交嗰時，由槍烏賊觸鬚所造成嘅傷痕，曾經有發現直徑達十厘米嘅吸盤印痕嘅記錄。


另外抹香鯨亦都食八爪魚、烏賊、魔鬼魚、鯊魚，同埋其他硬骨魚，但所佔比例唔高。食嘢時佢哋會吞埋石頭、海綿、海鞘等呢啲非食物物體。有好清晰覓食時期，同其他鯨魚唔同。抹香鯨成年都會搵食，估計每日要消耗相當於體重3%至3.


抹香鯨嘅聽覺相當靈敏，聽講捕鯨時期捕鯨者必須盡可能咁保持安靜，先至可以接近喺海面上休息嘅抹香鯨，即使係船槳敲擊小船所造成嘅音量都可能會嚇親佢哋。抹香鯨成日叫嘅聲音係一連串滴答聲，喺唔同狀況下記錄到嘅頻率都會唔同。


鯨腦油又叫做鯨臘，係一種白色嘅臘狀物質，個名嚟自拉丁文sperma同埋ceti，意思分別係「精子、精液」同「鯨」，當初發現時被人誤以為係抹香鯨嘅精液。鯨腦油主要成分係十六酸鯨臘醇酯，熔點攝氏 42 至 50 度，不過鯨腦油嘅實際熔點接近或略高過抹香鯨嘅體溫。


鯨腦油儲存喺抹香鯨頭部稱為「抹香鯨腦油器」嘅腔室中，一條抹香鯨頭部可能含有 1,000 公升以上嘅鯨腦油。呢個器官同鯨腦油嘅功能目前都無確實嘅答案，一般認為抹香鯨會藉住增加局部血流量或者吸入冰冷海水嘅方式，畀鯨腦油溶解或凝固而改變比重，作為深潛同上浮時嘅浮力調節器。


龍涎香係一種偶然會響抹香鯨腸道裏面形成嘅臘狀物質，主要用於香水固定劑。個名源自古法文Ambre gris，意思係「灰色琥珀」，同佢相對嘅係Ambre jaune，亦即係真正嘅琥珀。大多數龍涎香都係喺抹香鯨嘅大腸中發現，但亦曾經喺小腸中揾到小碎塊，推測佢最初應該係喺小腸中形成。


龍涎香嘅外觀呈暗褐色，內部就係淺黃至灰色，重量由0.1至10公斤不等，已知最大嘅龍涎香係喺1953年12月21號，由一條喺南半球捕殺嘅14.9公尺長嘅雄抹香鯨體內取得，重達420公斤。龍涎香嘅比重大概0.


龍涎香早喺9世紀時嘅伊斯蘭世界就成為貴重嘅商品，用嚟做香薰、催情劑、香料同特殊藥材等，當時龍涎香被視為一種神祕嘅物質。喺1574年，一位法蘭德斯嘅植物學者Carolus Clusius首度提出龍涎香係抺香鯨消化道殘餘物嘅理論，呢個學說要等到1712年美國開始大量捕捉抹香鯨之後先普遍被人接受。


比起瀕臨滅絕嘅大型鬚鯨，抹香鯨嘅處境似乎好咗好多，現今世上估計重有幾十萬條抹香鯨，食物來源並唔係人類漁業嘅主要目標，而佢哋位於較深海域嘅棲息地喺污染同埋人類破壞上亦比較輕微。然而，捕鯨嘅後遺症已開始浮現。


喺香港，2003年7月21號，一條重在生嘅少年雄性抹香鯨被發現喺西貢西灣擱淺。遊人同研究員，漁護署人員同兩名獸醫花咗好多個鐘都救唔返佢，漁護署獸醫最後將佢人道毀滅。屍體後來被拖到萬宜水庫西壩一塊空地埋葬，等日後攞骨嚟做標本。


呂氏春秋，又叫做呂覽，係中國先秦戰國末期嘅一部政治理論散文嘅彙編，共26卷，160篇，喺秦王政八年完成，係由秦國相國呂不韋同佢嘅門客集體編纂而成。裡面嘅內容涉及甚廣，以道家黃老思想為主，兼收儒、名、法、墨、農同陰陽各先秦諸子百家嘅言論，係雜家嘅代表作。


同好多蝙蝠一樣，水鼠耳蝠夜晚時會利用動物回聲定位搵獵物。佢哋會用呢種方法劃出一幅「聲納圖」，所發出嘅頻率大約 32 至 85 kHz， 一般嘅叫聲以 45 到 50 kHz 為頂，有 3.3 ms 咁耐。


佢哋主要食蟲，食烏鷹，蜉蝣等昆蟲。但亦有捉魚毛嘅記錄。佢哋會用腳捉住游往水面嘅魚毛，而且可以一邊飛一邊食嘢。外國研究顯示，一隻7克重嘅水鼠耳蝠經過一個鐘頭搵食後，體重可增加至11克，相當於本身體重嘅57%。


大棕蝠係蝙蝠科，棕蝠屬嘅動物。物種嘅模式產地喺法國。，分布喺歐洲以至中國嘅貴州、河南、山東、四川、江蘇、新疆、福建、浙江、天津、江西、黑龍江、雲南、廣西、陝西、甘肅、河北、吉林、寧夏、安徽、內蒙古、上海、山西、遼寧﹑台灣等地。


中國穿山甲係鱗甲目穿山甲科穿山甲屬嘅一個物種。同印度穿山甲，爪哇穿山甲唔同嘅地方，係中國穿山甲有一個突出嚟嘅外耳，尾尖底部無披鱗片。佢係一種瀕臨絕種嘅動物。好似食蟻獸咁靠蟻為生。適合生活喺濕度高嘅森林裏面。